
Cuvânt înainte 


Apariția acestei cărți era cumva un 
eveniment aşteptat, întrucât, pe de o parte, 
scrierile anterioare ale autorului demonstrează 
preocuparea sa permanentă pentru actul scenic cu 
tot ceea ce implică el din punct de vedere artistic, 
fiziologic, psihologic, iar pe de altă parte, de-a 
lungul mai multor ani, Alexandru Luchian 
Ionescu a fost titularul cursului de teoria 
interpretării în cadrul Facultăţi de Arte a 
Universităţii “Ovidius” din Constanţa, curs pe 
care l-a pregătit şi desfăşurat cu mult interes, 
profesionalism şi dăruire. 

Fascinat de complexitatea demersului 
interpretativ cu toate fenomenele pe care acesta 
le presupune şi dornic să împărtăşască 
concluziile la care a ajuns la capătul unor ani de 
activitate didactică, scenică şi de studii şi 
cercetări pe domeniu, autorul nu se limitează la 
transmiterea scolastică a unor informații ce 
rezultă din experiența proprie, ci apelează la un 
număr mare de citate din literatura de 
specialitate, cu scopul de a conferi cărții, în 
ansamblu, o anumită poetică şi de a imprima 
ideilor sale o şi mai mare forță de convingere. 


Mai mult, apelul la un număr neobişnuit de mare 
de citate se constituie într-o oportună invitație la 
lectură, lista bibliografică parcursă şi oferită de 
autor cititorului fiind şi ea deosebit de generoasă. 

Sigur că nu se pune problema dacă cititorul 
este, sau nu, de acord cu punctele de vedere ale 
autorului; importanţa cărții rezidă în primul rând 
în faptul de a atrage atenţia asupra complexităţii 
actului interpretării, de a oferi interpretului în 
formare o serie de răspunsuri la inerente întrebări 
legate de multitudinea de stări pe care acesta le 
traversează pe drumul anevoios parcurs între sala 
de studiu şi podiumul de concert şi de a-i sugera 
soluții de depăşire a momentelor celor mai 
delicate legate de contactul cu publicul. 

Structurată pe şapte capitole, cartea oferă 
informaţii despre Rolul elementelor structurale 
muzicale în pregătirea tinerilor interpreți, 
Fenomenul interpretării muzicale, Capacităţi 
psiho-fizice ale interpretului muzical, Energetica 
scenei şi a sălii de concert, Experienţa scenică a 
unor interpreți celebri; sfaturi adresate tinerilor 
solişti, Analiza comportamentului emoţional al 
interpretului muzician, Creativitatea, motivaţia şi 
trăirea artistică. 

Maturitatea intelectuală şi afectivă, 
seriozitatea experienţei îndelungate la catedră, ca 
profesor de pian şi repetatele posturi de interpret 


şi-au pus amprenta asupra acestei cărți ce se 
remarcă prin rigoare şi coerenţă, prin forța 
argumentelor, printr-o bogată documentare — pe 
direcția pe care şi-a propus să pledeze — ce 
depăşeşte uneori cadrul oficial recunoscut al 
ştiinţei actuale. 

Dincolo de utilitatea incontestabilă, cartea 
domnului Alexandru Luchian Ionescu atrage mai 
întâi prin titlurile capitolelor, care stârnesc 
curiozitatea şi imaginația, iar apoi, prin stilul de 
prezentare organizat, sintetic, atractiv. 

În peisajul literaturii contemporane de 
specialitate, cartea domnului Alexandru Luchian 
Ionescu îşi va afla cu siguranţă un loc privilegiat, 
nu numai graţie originalității subiectului abordat, 
cât abundenței informaţiilor şi  seriozităţii 
modului de tratare. 


Prof.univ.dr. Carmen Cristescu 
Decan al Facultăţii de Arte Constanţa 


INTRODUCERE 


Datorită caracterului deosebit de complex şi 
a  interdisciplinarității fenomenului actului 
interpretativ, care necesită un volum mare de 
informaţie de extremă diversitate, pornind de la o 
bază solidă de cultură generală, traversând 
materii de specialitate de la cursurile practice de 
interpretare, de pedagogie şi psihologie scenică 
până la stilistică şi estetică muzicală, considerăm 
abordarea noastră un pas modest, dar util tinerilor 
interpreţi muzicieni, îndeosebi celor înscrişi la 
masterat. 

Motivul principal în abordarea acestui curs îl 
constituie dorința îmbunătățirii calității actului 
creator-interpretativ scenic al tinerilor muzicieni. 

Un motiv la fel de serios, credem noi, în 
tratarea acestui subiect într-un curs, este lipsa 
informaţiilor  sistematizate despre pregătirea 
scenică a viitoarelor generații de interpreți- 
muzicieni în rândul formatorilor de personalităţi 
artistice, a puţinelor cercetări în domeniu, lipsa 
unor cursuri sau chiar a unor cărți de specialitate 
în ţară, cum am constatat că există în unele ţări 
din Europa şi America. 


Recunoaştem că am fost atraşi de acest subiect 
încă din primii ani de căutări pedagogice, când 
am notat toate modificările de comportament 
datorate activităţii scenice ale tinerilor interpreți 
pe fişe psiho-pedagogice, în speranţa de a afla şi 
sistematiza orice informație utilă în această 
direcţie şi de a o publica spre informarea tinerei 
generaţii de muzicieni dornici să îmbrăţişeze 
această carieră. 


Cursul este conceput ca o disciplină de sinteză, 
bazat pe acumulări de cunoştinţe ale studenţilor 
pe parcursul anilor de studiu în domeniul muzical 
şi a căror pregătire teoretică să fie capabilă să 
susțină atât prestaţia instrumentală sau vocală, cât 
şi pe cea potențial pedagogică. Acest curs 
teoretic se doreşte a fi un summum sintetic 
relevant al multidisciplinarităţii informaţiei, un 
izvor de infinite neliniști şi căutări teoretice şi 
practice ale tânărului muzician în practicarea 
profesiunii sale. 


Fără pretenția  cuprinderii totale a 
multitudinii de aspecte care compun procesul 
interpretativ, credem că sintezele şi concluziile ce 
se desprind din cursul de faţă vor constitui o bază 
de plecare, de continuare a cercetării, pentru cei 
interesaţi de tainele acestui miraculos fenomen al 
creativităţii interpretative. 

CAPITOLUL I 


Elemente de structură muzicală şi rolul lor în 
pregătirea tinerilor interpreţi 
1.1. Modalităţi de acumulare educaţională 
şi energetică 


“Interpretarea muzicală! este arta ŞI ştiinţa 
fenomenului sonor ca reflectare a universului în 
spiritul şi inima umanităţii”; iată un minunat citat 
din A.Trousseau la începutul demersului nostru 
de cercetare a acestui vast domeniu muzical. 


În privinţa rolului elementelor structurale 
muzicale” în pregătirea teoretico-practică a 
tânărului muzician, viitor interpret, putem afirma 
că aceste elemente, care compun orice operă 
muzicală, dacă nu sunt percepute şi învăţate 
corect, vor da naştere mai târziu la blocaje în 
interpretarea muzicală. 


! Conform DEX — interpretatio (lat.), a reda, a traduce cu un anumit 
înţeles, semnificaţie, prin mijloace adecvate conţinutul unei opere 
muzicale. 

? Sunete, ritm, intervale, tonalități. 

Mentorul spiritual, care se ocupă de 
pregătirea muzicală a viitorului interpret, ar 
trebui să abordeze aceste elemente privind din 
interior spre exterior, ca discipolul să poată 
urmări energiile unui sunet, ritm, interval, 
tonalitate şi interacțiunea acestora din punct de 
vedere melodic, ritmic şi armonic în cadrul unei 
lucrări muzicale. 

Logica acestei ierarhii constă doar în faptul 
că tinerii vor învăţa aceste noţiuni şi elemente de 
structură muzicală în această ordine, adică 
gramatica muzicală. Aceste noţiuni teoretice vor 
căpăta la clasa de pregătire practică legătura 
necesară cu psihicul propriu, cu participarea 
afectivă individuală, în funcţie de gradul de 
receptivitate al fiecărui subiect şi de modul de 
transmitere al educatorului. 

Sunetele, ritmul şi pulsul muzical, 
intervalele şi tonalitățile vor avea astfel o viață 
proprie şi o energie aparte, la care elevul, 
studentul, participă afectiv-intuitiv, nu doar 
mecanic. 

Mulți muzicieni uită sau ignoră faptul că 
sunetul, datorită vibrațiilor, conţine oœ 
componentă  emoțional-afectivă importantă. 
Școala lui Pitagora din Grecia antică, ethosul 
muzicii la Platon, teoria afectelor în Baroc, 
demonstrează preocuparea pentru factorul 

educativ-afectiv al muzicii, pe care unii 
muzicieni îl consideră chiar determinant. 


I.2. Sunetul” este rezultatul unei mişcări 
vibratorii regulate a particulelor şi obiectelor. 
Vibraţiile care produc sunete reprezintă o energie 
ce există pretutindeni. La scară cosmică, sunetul 
reprezintă o uriaşă forţă, capabilă să producă 
modificări profunde în plan fizic sau spiritual. 

Puterea artei sunetelor de a induce reacţii 
emoționale constituie o temă universală, sunetul 
fiind totodată sufletul artei interpretative. 

Sunetul constituie, fără îndoială o forță 
puternică, chiar distructivă, în cazul unor abuzuri 
(fiinţele vii pot muri, dacă sunt expuse la sunete 
ce depăşesc 150 dB”). 

Asemeni tuturor obiectelor în mişcare, care 
sunt însoțite de energie, şi sunetele, ca rezultat al 
mişcării vibratorii, sunt încărcate energetic. Ne 
putem da seama de energia unui sunet, dacă 
reamintim experimentul cu paharul şi vocea unui 
cântăreţ, care la o anumită intensitate şi claritate 


3 — Succesiuni simple de vibrații sau succesiuni regulate de oscilaţii 
pendulante ale părților unui corp sonor şi ale aerului din jur, 
percepute cu ajutorul analizatorului auditiv uman. Sunetele cu care 
operează muzica, sunt produsele contopirii unui număr variabil de 
armonice superioare si inferioare. 

4 Decibel (dB) este utilizată pentru a măsura nivelul de sunet, dar 
este, de asemenea, utilizate pe scară largă în domeniul electronicii, 
semnale şi de comunicare. 

a vocii poate produce vibrația paharului, prin 
rezonanţă, până la spargere. 

Unda sonoră este încărcată energetic 
(cauza); depinde de cantitatea, calitatea şi 
organizarea acestei energii, ca ea să fie resimțită 
de ființele vii în mod benefic sau malefic 
(efectul). 

Undele sonore se deplasează în afara sursei 
lor cu o viteză“: în aer 1224 km/h — la nivelul 
mării şi la o temperatură de 20% C, în oţel de 
18.000 km/h, în sticlă de 20.000 km/h, iar în apă 
de 5400 km/h. Corpul uman conţine apă în 
proporție de două treimi; viteza cu care sunetul 
străbate țesuturile şi organele depinde, în mare 
măsură, de conţinutul acestora în apă, cu 
implicaţii în efectele terapeutice, emoțional- 
afective. Datorită acestui fapt, fiinţa umană poate 
fi asemuită cu un instrument muzical extrem de 
complex, unic şi fin acordat. 

Viteza de propagare a sunetului este de 
0,33 km/s, faţă de cea a luminii de 300.000 km/s. 
lată o curiozitate, datorată undelor radio şi 
tehnicii de transmisie şi recepţie la distanţă, 
astăzi. Un radio-ascultător, aflat la 10.000 de km 
depărtare de sala de concert, aude instantaneu 


” Olivea Dewhurst-Maddock — Terapia prin sunete, Ed. Teora, 
Bucureşti, 1998, pag.19. 

sunetele orchestrei, deci mai devreme decât un 
ascultător din sală, care stă la distanţa de 150 m. 
Acesta aude sunetele mai târziu cu Y de secundă. 


Din experiența noastră pedagogică am 
învăţat că la tineri, începători în domeniul 
muzical, sunetele sunt mai bine percepute şi 
auzite ca înălțime, durată, intensitate, dar mai 
ales timbral, dacă sunt asociate cu culorile. La 
clasa de pian, spre exemplu, am efectuat un 
experiment bazat pe sinceritatea neîndoielnică a 
preşcolarilor, prin care am testat receptarea 
sunetelor prin pipăit, miros, gust şi culoare. 
Intuiţia copiilor este de cele mai multe ori 
corectă, ei asociind sunetele cu culorile spectrale. 
Rezultatul demonstrează corectitudinea 
asocierilor în proporție de 82,9%, nici unul dintre 
cei peste o sută de copii testați nu a pomenit 
culorile alb şi negru, deşi claviatura le sugera. 


Relaţia ce există între timbrul muzical şi 
nuanțele culorilor o vom urmări în continuare, nu 
înainte de a cita unele sfaturi date de Fr. Liszt 
orchestrei care-l acompania : “Mai albastru, 
domnii mei, tonalitatea ne-o cere!” sau “Timbrul 
acesta este de un violet profund, nu aşa roz!”® 


ê Th. Bălan, - Franz Liszt, Ed. Muzicală, Bucureşti, 1963, pag. 58. 

Culoarea este expresia vieţii şi trezeşte în 
noi anumite dispoziţii psihice. Legătura cu 
nuanțele culorilor influenţează trăirile oamenilor 
şi eliberează energie vitală. Din acest punct de 
vedere, este important ca şi muzicienii să 
cocheteze cu ele, fără să fie artişti plastici; o vor 
face pentru ei şi pentru muzica lor. Nu se pune 
problema colorării unuia sau altui sunet în 
galben, nici a auzirii sunetului culorii roşii, ci a 
paralelismului lor (sunet-culoare), cu stările 
emoţionale şi de spirit. 


Fiinţa sunetelor este înrudită cu cea a 
culorilor, pentru că amândouă acţionează asupra 
sufletului şi spiritului omului — din afară spre 
înăuntru — şi vor deschide căi, forţe de exprimare 
psihică din interior spre exterior. 


Sonoritatea, ca substanţă a expresiei 
muzicale, este elaborată de către interpret ca 
urmare directă a particularităţilor sale anatomo- 
fiziologice native şi pe baza unor modele sonore. 
Intuiţia calităţii sonore este destul de rară, iar 
formarea idealului sonor este desigur prima 
acțiune pedagogică cu urmări vizibile pe tot 
parcursul evoluției artistului interpret. La început, 
discipolul va căuta o apropiere de modelul sonor 
al mentorului său, cu timpul cele două modele ar 


16 


putea să se suprapună, tinzând spre propriul ideal 
sonor, către maturitatea interpretativă. 


Voința de sonoritate este o calitate 
obligatorie pentru un interpret muzical. Greşelile 
cele mai frecvente în interpretare, legate de 
calitatea sonoră, sunt : 


subaprecierea sonoră., datorită 
necunoaşterii caracteristicilor sale acustice; 

supraaprecierea sonoră, datorită unei 
forțări artificiale, fără suport interior. 

1.3. Intervalul este considerat ca având 
cea mai mare personalitate structurală muzicală, 
deoarece el indică mişcarea în cadrul melodiei 
(ne referim la mişcare în înălțime, nu ritmică); el 
nu trebuie privit şi auzit, ca având două pietre de 
hotar (cele două sunete), ci trebuie sesizată starea 
energetică a sunetelor componente din interiorul 
acestuia. (de ex. terţa Do-Mi = Do,Do4,Re b, Re, 
Re#,Mi b,M.i.) 

Intervalele au o legătură internă cu 
structura noastră emoţională şi mentală, după 
cum © dovedesc mai mulți factori: 
greutatea/dificultatea intonării curate a 
intervalelor la cântăreţi, instrumentele de suflat 
sau coarde, salturile mari pentru pianiști, 
contrabasişti, etc., sunt n factori de risc şi emoţii 
scenice. Dacă vom permite copiilor să coloreze 

intervalele, aceştia vor sesiza mai bine diferenţele 
dintre ele, intuiţia lor nu va da greş. 

În afara structurii lor, care poate fi 
măsurată matematic, fizic, fiecare interval are şi 
o funcție psihică, declanşează stări emoţionale, 
cuprinde în el un cosmos propriu. 


De faptul că ele sunt legate cu structura 
noastră emoţională şi mentală ne dăm seama 
datorită stresului apărut la muzicienii care-l 
execută (indiferent că e vorba de salturi pe 
instrument sau de curăţenia unei voci, intonaţia 
unui cântareţ). 


1.4. Sistemul tonal îl putem considera o 
transpunere mental-auditivă a macrocosmosului 
în micro, cu ajutorul materialului sonor. 
Majoritatea copiilor care încep iniţierea muzicală 
nu percep spaţial (tridimensional) tonalitatea, ci 
ca pe o scară muzicală (gamă) a înălțimilor 
(adică bidimensional). 

Profesorului de instrument îi revine rolul 
de a-l determina pe tânărul muzician să 
descopere valenţele spaţiale ale tonalități, 
asociind termenii muzicali cu cei cosmici 
(macro- sau microcosmos) eventual, astfel fonica 
(centru tonal = soare), dominanta etc. (planete 
atrase mai mult sau mai puţin de soare), 
stimulând astfel imaginația auditivă, vizuală şi 

fantezia creatoare a viitorului interpret în 
dezvoltarea simțului tonalităţii. 

Tânărul muzician va intui mai repede că 
centrul tonal atrage celelalte sunete care 
gravitează în jurul său, asemeni planetelor în 
jurul soarelui din sistemul solar, iar schimbarea 
centrului tonal nu reprezintă decât o plimbare 
prin galaxia muzicală. 

Dacă cerem copiilor să redea în culori 
diverse tonalități, ei vor sesiza imediat nuanțele 
diferite ale celor majore în raport cu cele minore, 
imaginația vizuală fiind preponderentă faţă de 
cea auditivă la preşcolari. 


1.5. Ritmica şi metrica sunt elemente 
matematice de ordonare a discursului muzical, 
ele formează scheletul pulsului muzical. Odată 
învăţate corect, ele vor determina personalitatea 
interpretării. Esența ritmului a fost bine 
caracterizată de H. Neuhaus în cartea sa “Despre 
arta pianistică”: "Ritmul unei piese muzicale este 
adesea asemuit, şi nu fără temei, cu pulsul unui 
organism viu”. 

Datorită emoţiilor scenice, respirația şi 
pulsul cardiac se accelerează, iar tânărul interpret 
cântă din ce în ce mai repede din aceste cauze 
fiziologice, nerespectând pulsul muzical, acea 

mişcare interioară proprie oricărei piese 
muzicale. 

Pulsul unei lucrări muzicale are o 
configurație spaţio-temporală aparte, el nu e nici 
ritmul (diversitatea formulelor ritmice), nici 
metrica (măsura timpului), ci mişcarea liberă şi 
schimbătoare de-a lungul parcursului, păstrând o 
caracteristică fundamentală a  omogenităţii 
personalității cinetice, care poate fi cu atât mai 
complexă cu cât e mai unitară. Altfel spus, într-o 
operă muzicală, pulsul e cel care edifică şi 
menţine întregul ca unitate. 

Un interpret autentic, conştient sau intuitiv, 
integrează totdeauna pulsul muzical interpretării 
proprii, iar ascultătorul îl resimte chiar fără să-şi 
pună această problemă. 

De obicei, la muzicienii începători se 
poate observa cu uşurinţă că tactarea cu piciorul 
a măsurii nu corespunde întotdeauna cu pulsul 
muzical al piesei învăţate, puls care se sprijină pe 
încordare (tensiune) şi destindere (relaxare), pe 
parcursul desfăşurării întregii opere muzicale. 
Pedagogii cu experienţă recomandă, din aceste 
considerente, tinerilor instrumentişti să cânte 
simultan cu vocea liniile melodico-ritmice, astfel 
ca respiraţia lor să corespundă pulsului muzical 
al lucrării, să se contopească cu acesta. 

Tempo-ul unei opere muzicale, după cum 
se ştie din experienţa interpretativă, este, pe cât 
de important, pe atât de dificil în ansamblul 
execuției muzicale. “Doar un pic mai repede sau 
un pic mai lent şi totul este compromis”, spunea 
Chr. W. Gluck. Aceeaşi concepţie interpretativă 
poate avea ca efect expresii total diferite, în 
condiţiile unor tempo-uri care se deosebesc doar 
puţin. Greşelile cele mai frecvente în interpretare, 
legate de tempo sunt : 


supraaprecierea, viteza exagerată, datorită 
emoțiilor sau impetuozităţii temperamentale; 

subaprecierea, datorită amatorismului, a 
lipsei virtuozităţii şi antrenamentului. 

1.6. Opera muzicală sau compoziţia 
muzicală! este un organism viu, care este 
însuflețit tocmai de aceste elemente structurale 
muzicale. Ea are o formă definită, în care se 
toarnă conţinutul ideatico-emoţional. 

Formele, ca modele în sine (sonată, lied, 
rondo, etc.), servesc în timp drept vehicule cu 
care ascultătorul este familiarizat şi care poartă în 


7 Conform DEX (compositio — lat.) Totalitatea elementelor care 
alcătuiesc o unitate; structură, compunere, alcătuire. 2. Operă, 
bucată, compunere artistică, în special muzicală. + Studiul regulilor 
de compunere a unei bucăţi muzicale; totalitatea cunoştinţelor 
muzicale care permite compozitorului să se exprime într-o formă 
artistică. 

interiorul lor acele structuri informațional- 
energetice calitative, care definesc opera de artă. 
Sub acest aspect, structurile sunt într-adevăr 
conţinutul, iar formele conturul lor exterior. 

De-a lungul evoluției muzicii în Europa, 
crearea şi scrierea pieselor muzicale nu a avut 
inițial o importanţă mai mare decât interpretarea 
acestora. Protecția compozițiilor muzicale 
aproape lipsea, iar compozitorii nu aveau nimic 
împotriva modificării propriilor creații de către 
alții, în scopul interpretării acestora. 

În timp însă, partitura muzicală a 
compozitorului a ajuns să fie considerată ca 
instrucțiune strictă, astfel încât interpretarea să nu 
devieze, fără un motiv convingător. Încifrând 
compoziția în partitură, compozitorul nu poate şi 
uneori nici nu vrea să epuizeze toate detrminările 
fenomenologice posibile. Notarea prin semne 
convenționale tradiționale muzicale reprezintă în 
realitate doar un şir infinit de variante, ele 
rămânând la latitudinea interpretului. 

Datorită şcolirii analitice a tinerilor 
(participare preponderentă a emisferului stâng în 
detrimentul celui drept), conform planurilor şi 
programelor şcolare actuale, nu vom putea 
dezvolta capacități precum intuiţia, inspirația sau 
imaginația, calități interpretative majore. 

Elementele structurale muzicale ce 
compun o operă sau lucrare muzicală se regăsesc 
ordonate, într-un anume fel, de personalitatea 
fiecărui compozitor în fextul muzical, pe care 
interpretul este obligat să-l descifreze, asimileze, 
iar apoi să-l recreeze în fața publicului, subiect ce 
va fi tratat pe larg în capitolul următor. 

CAPITOLUL II 


II.1. Fenomenul interpretării muzicale 


Această noţiune depinde exclusiv de 
atitudinea interpretului faţă de creația muzicală, a 
poziției pe care o adoptă în faţa mesajului estetic, 
de reacţia sa psihico-fizică în faţa universului 
emoţional-afectiv, pe care trebuie să-l transpună 
în faţa publicului sub formă de imagini sonore. 

Etimologic, fenomenologia interpretării 
(gr.epumveia) înseamnă, de fapt ştiinţa 
fenomenelor interpretării. În filosofie, termenul a 
fost consacrat ca ştiinţă a fenomenelor de 
conştiinţă. 

Demersul abordării teoretice a 
fenomenologiei actului interpretativ muzical 
constituie o aventurare a cercetătorului pe un 
teren ambiguu, totodată ameninţat de o infinitate 
de capcane. Rezultatul la care ajung majoritatea 
studiilor în acest domeniu sunt hibride, datorită 
prismei înguste şi unilaterale prin care, de regulă, 
este cercetat fenomenul. 

O definiție exactă a vastului fenomen al 
interpretării muzicale este foarte dificilă, de 
aceea ne mulțumim să explicăm diferitele fațete 

ale sale. Compoziţia muzicală — prin felul cum 
este recepţionată de public, subiectul căruia se 
adresează — se diferențiază radical de celelalte 
opere de artă datorită formei sale codificate — 
partitura — care nu transmite sub această formă 
nimic ascultătorului, spre deosebire de poezie, 
pictură, etc., care este receptată direct, nemijlocit. 
Dacă în artele plastice, artistul creator se opreşte 
asupra unei variante, realizată pe pânză, bronz, 
marmură, excluzând toate celelalte variante, 
realizarea fund completă şi definitivă, creaţia 
muzicală rămâne o problemă pe care fiecare 
interpret o rezolvă diferit. 

Pentru a fi percepută şi înţeleasă, a suscita 
stări de spirit afectiv-raţionale, creația muzicală 
trebuie tradusă în imagini sonore prin intermediul 
unui instrument muzical sau a vocii umane (sau a 
mai multor instrumente, voci) de către interpretul 
muzical. 

Între creatorul operei muzicale, 
compozitorul şi receptorul acesteia, adică 
publicul, se interpune ca un element 
indispensabil interpretul, care transpune muzica 
într-o formă accesibilă sensului fenomenologic al 
comunicării artistice. Numai în fericitul caz în 
care compozitorul este şi interpretul lucrării, 
auditorul poate percepe direct intențiile 
creatorului. 

De felul în care interpretul asimilează 
creaţii muzicale, care pot fi uneori în discordanţă 
cu formaţia sa  intelectual-artistică, afectiv- 
motivaţională sau chiar temperamentală, depinde 
gradul de esenţializare a operei respective şi 
transpunerea acesteia în imagini sonore. 

“Lucrarea scrisă este esenţă şi nu existenţă, 
fiind fixată într-o notare prin anumite semne 
convenţionale, ea duce o viață ideală în 
aşteptarea acelui moment când va fi reactualizată 
în execuţie, materializată într-o sonoritate reală”, 
susţine Brelet.5 Pe aceeaşi poziţie se situează şi 
Igor Strawinski, care în referirile sale estetice 
Poetics of music diferențiază două stări ale 
muzicii: potențială (pe hârtie sau în memorie) şi 
actuală (în interpretare). 

Iată o posibilă definiție, din multitudinea 
celor ce pot fi formulate, a noţiunii de 
interpretare : 


A interpreta o lucrare muzicală înseamnă 
de fapt a face o alegere din nenumăratele 
posibilități şi variante anterioare — prin 
excluderea tuturor celorlalte — ca o verificare 
valorică care finalizează de fapt actul creației 
componistice. Astfel, fiecare interpretare rămâne 


8 Brelet, G. — L`interpretation creatrice, Presses universitaires de 
France, 1951. 

un unicat, o posibilă  întrupare sonoră, 
nerepetabilă, a compoziţiei respective. 


Noţiunea de artist interpret este o apariţie 
relativ recentă în istoria culturii, deoarece cu 
două, trei secole în urmă, compozitorul îşi 
executa singur lucrările, abia spre sfârşitul sec. al 
XVIII-lea, odată cu lărgirea legăturilor şi 
schimburilor culturale dintre ţările europene, cât 
şi cu perfecționarea tipăririi notelor, creația 
muzicală depăşeşte limitele localităţii sau ţării 
respective. Pe de altă parte, ascensiunea social- 
politică a burgheziei a determinat o translație a 
interpretării muzicii, dinspre saloanele 
aristocratice înspre sălile de concert, în care își 
face apariţia marele public. 


Datorită dezvoltării facturii tehnice a 
scriiturii muzicale s-a impus necesitatea unei 
specializări, de care nu era capabil decât artistul 
interpret de profesie — cel care îşi consacră tot 
timpul, toate resursele studiului lucrărilor 
muzicale şi perfecționării mijloacelor sale de 
exprimare artistică. Diviziunea responsabilităţilor 
între compozitor şi interpret a determinat o 
spectaculoasă dezvoltare a ambelor laturi ale 
creaţiei muzicale — compoziția şi interpretarea. 

Compozitorul, care în multe cazuri nu 
poate fi şi un interpret virtuoz, este eliberat astfel 
de multe restricţii, el nemaiavând reţineri față de 
dificultăţile tehnice, acestea rămânând în sarcina 
interpreţilor, îmbogăţind astfel, fără rezerve, 
posibilitățile expresive ale instrumentului sau 
vocii, adoptând o scriitură ce poate să pară 
incomodă sau prea dificilă pentru vremea sa. 


Interpreţii vor fi aceia care vor căuta căile 
de îmbogățire şi perfecționare a tehnicii 
instrumentale sau vocale, rezolvând problemele 
ridicate de creaţia compozitorilor din epoca lor. 
Ei vor fi nevoiţi să-şi dezvolte continuu 
posibilitățile tehnice, orizontul muzical şi 
intelectual, pentru a face faţă cerinţelor din ce în 
ce mai mari ale artei interpretative în continuă 
dezvoltare. 


Interpretarea devine o artă care cere 
aceluia ce i se dedică calităţi şi aptitudini 
deosebite; acestea trebuie întreţinute şi dezvoltate 
printr-o muncă intensă, soarta creaţiilor muzicale 
depinzând, în ultimă instanţă, de conştiinţa și 
conştiinciozitatea interpretului. 


Actul interpretativ este în fond acea 
acţiune complexă prin care opera de artă 
muzicală este recreată în psihicul interpetului şi 

redată auditoriului, în acest proces întâlnindu-se 
personalitatea compozitorului, adică creatorul, 
cultura sa, epoca sa — cu personalitatea, cultura şi 
epoca artistului interpret. Această întâlnire, 
uneori generatoare de înţelegere, alteori de 
contradicții, trebuie să conducă la viabilitatea în 
timp a operei muzicale : „Există interpretare 
acolo unde există sens multiplu, interpretarea 
urmând să aducă la lumină  pluralitatea 
sensurilor”? 

O interpretare muzicală devine valoroasă 
dacă interpretul are curiozitatea şi răbdarea unei 
analize interpretative comparate, care duce la 
observarea, în câteva interpretări de referinţă ale 
aceleiaşi opere muzicale, a mijloacelor diverse 
folosite pentru realizarea cerinţelor de bază : 

- respect faţă de text şi stilul 
compozitorului în condiţiile unei execuţii vii, 
creatoare, bazate pe relief şi vivacitate a 
mijloacelor intonaţionale, plasticitate ritmică, 
diversitate dinamică, timbrală şi a modurilor de 
articulare gramaticală — legato, staccato, frazare 
logică şi sugestivă; 

- realizarea arhitectonicii operei muzicale 
prin folosirea judicioasă a dinamicii şi agogicii 


? P, Ricoeur, Conflictul interpretărilor. Eseuri de hermeneutică I, 
Ed.Echinox, Cluj-Napoca, 1999. 

(dozarea sonorităţilor în raport cu construcția de 
formă, echilibrarea  uşoarelor accelerări sau 
decelerări, necesare sublinierii unor structuri 
constante, cu păstrarea unei unităţi de tempo în 
linia mare a discursului muzical — puls muzical); 

- unicitatea actului creator, atât la nivelul 
detaliului şi al construcţiei de ansamblu cât şi la 
nivelul mijloacelor de expresie şi al realizării 
dramaturgiei întregului. 


II.2. Principiile, procedurile şi tehnicile 
hermeneuticii cu aplicare la interpretarea 
muzicală 

Orientările hermeneuticii? muzicale se 
îndreaptă, prima către domeniul obiectiv, 
ştiinţific cu ajutorul metodelor lingvistice, 
matematice, cibernetice, semantice, cea de-a 
doua, subiectivă, abordată în special de către 
interpreți, lăsând loc explicațiilor sugestive, 
bazate pe trăiri şi atitudini artistice. 

Semiologia, teoria generală a semnelor 
(disciplina se constituie dintr-o sumă de noțiuni 
teoretice privind organizarea discursului muzical, 


10 Conform DEX - rezultatul interpretării. 2. ştiinţa sau metoda 
interpretării fenomenelor culturii spirituale. © ansamblul tehnicilor 
de descifrare a unui dat simbolic, teorie a procesului de interpretare 
a semnelor. Teorie a interpretării semnelor ca elemente simbolice 
ale unei culturi. 

la nivel micro- şi macro-structural, dublate de o 
serie de analize semiotice, tehnici muzicale 
precum şi de interpretare muzicală, cu un înalt 
grad de complexitate), şi hermeneutica, teoria 
interpretării - adică anatomia şi fiziologia 
semnelor - se separă una de cealaltă la sfârşitul 
Renaşterii. 


Rădăcinile termenului de hermeneutică se 
află în verbul („hermeneuein” gr.), care se referă 
la substantivul „hermeneus”. În mitologia greacă, 
Hermes  (Hermeneuein) apare drept zeu al 
comerțului, ceea ce la un nivel simbolic trimite la 
„a transmite”, „a traduce” şi „a interpreta” - în 
mitologia greacă, voinţa zeilor. 


În accepțiunea curentă, hermeneutica este 
teoria explicitării, interpretării şi înţelegerii. Deşi 
nu este o metodă, în sensul celor ale cunoaşterii 
ştiinţifice moderne, ea nu renunţă la rigoare sau 
disciplină, deşi frecvent este numită, desigur şi 
din consideraţie, „artă a interpretării” sau a 
înţelegerii. În ceea ce o priveşte ca ştiinţă a 
interpretării textului muzical, împărtăşim fondul 
de adevăr al agnosticismului radical propovăduit 
de Sergiu Celibidache, care spunea că muzica nu 
poate fi însuşită prin cunoaştere, ci doar prin 
“trăire“. Ca ştiinţă, ea nu este pur şi simplu o 
simplă interpretare, ci o teorie generală a 

interpretării, o teorie despre interpretare, o 
reflecţie teoretică asupra activității de 
interpretare - o reflecţie asupra fenomenului 
interpretării. 

Conceptul de interpretare are mai multe 
accepții. Astfel, dacă se presupune că orice 
limbaj presupune o interpretare (permanente 
decodificări ale unui limbaj), atunci 
hermeneutica ia forma teoriei generale a 
limbajului. Altfel, interpretarea este actul de 
transformare a ceea ce părea neinteligibil, obscur, 
misterios, în inteligibil. 

Hermeneutica are în vedere atât latura 
gramaticală, cât şi pe cea personală a 
interpretării, apropiindu-se astfel de ceea ce 
grecii numeau fechne. O astfel de disciplină are 
rolul de a trece dincolo de litera textului, spre a 
descoperi spiritul autorului său, plecând de la 
semnele în care acesta se obiectivează. 


Hermeneutica este implicată existențial, 
adică vital şi „artistic”. Această artă a înțelegerii 
nu este o cunoaştere ce rămâne neutră, în afara 
noastră, în afara cercului existenţei noastre. Ceea 
ce interpretăm şi reuşim să înțelegem, ne 
schimbă viaţa. Ea e caracterizată de orientarea 
spre sens, de punerea lui în evidenţă, de 
traducerea lui dintr-un plan în altul, de 

transmiterea lui altcuiva decât i-a fost menit 
explicit. Comunicarea apare astfel nu doar ca un 
simplu act de transmitere al unui mesaj, al unei 
informaţii, ci mai degrabă ca şi comuniune, ca şi 
accedere spre celălalt, a interpretării care 
conduce la înţelegere. În muzică, de pildă, a 
explicita notele muzicale din partitură înseamnă, 
în acelaşi timp, a interpreta o piesă muzicală. 
Conținuturile conceptelor hermeneuticii: 
explicitare, interpretare, comprehensiune şi 
raporturile care se stabilesc între ele sunt 
variabile în cursul istoriei şi nu pot fi înțelese în 
afara ei. 

Nevoia de interpretare: 
Neînţelegerea este universală, înțelegerea este 
excepția. 
De la Emițător — ceea ce vrea să transmită, ştie să 
transmită, îi este permis să transmită, transmite 
efectiv - ajunge la Receptor 1/3 din conţinutul 
intenţionat al comunicării - ceea ce Receptorul 
aude, ascultă, înţelege, admite, reţine, trăieşte. 

Comunicarea însăşi face necesară 
suplimentarea înțelegerii prin interpretare. Atunci 
când comunicăm există: 

a) ceva ce transmitem explicit, conform 
intenției noastre comunicaționale ; 

b) ceva ce comunicăm fără să fie în 
intenția noastră ; 

a) 


b) 


c) ceva ce ocultăm, ascundem despre noi 
sau situaţie prin comunicare, intenţionat sau nu, 
ceea ce vrem să-i facem pe alții să gândească 
despre noi şi situaţie, fără să corespundă 
realității. Or, nu numai în cazul comunicării 
implicite avem nevoie de interpretare ci, având în 
vedere universalitatea neînţelegerii, chiar şi în 
cazul comunicării explicite, pentru a înţelege mai 
bine sensul! 

Reguli de interpretare: 

În raport cu situaţia comunicaţională: 
sensul depinde de condiţiile în care a fost enunțat 
mesajul; transmiterea unui mesaj este doar un 
fragment dintr-o relație; chiar şi comunicarea 
efectivă este doar o parte a relației ; 

În ceea ce priveşte situația 
comunicațională în relație cu mesajul: la ce 
întrebare, la ce problemă răspunde mesajul. În 
comunicarea cotidiană, interpersonală sau 
publică, adesea această problemă sau întrebare 
este subtextuală şi e nevoie de interpretare şi 
analiză pentru a o putea descoperi. Hermeneutica 
interpretează orice fel de text, ca şi cum acesta ar 
răspunde la o întrebare care îi conferă sensuri 
proprii. Scopul hermeneutic este descoperirea 
întrebării la care răspunde textul, ceea ce implică 
contextul (locul şi momentul), pretextul 
(ocazionalitatea răspunsului) şi subtextul (deci 

d) 


ceea ce textul, purtând cu sine, nu are în 
intenționalitatea comunicării). Textul se află într- 
un context, datorită unui pretext şi acoperă mereu 
un subtext pe care-l poartă cu sine. Regula 
secundară ce decurge de aici este cea a 
cunoştinţelor prealabile contextuale (muzicale, 
măiestrie artistică, estetice, psihologice), pe care 
trebuie să le avem pentru a putea interpreta; 

În ceea ce priveşte mesajul (textul): 
înţelegerea merge de la părţi la întreg şi de la 
întreg la părți într-o mişcare circulară care 
constituie aşa-numitul „cerc hermeneutic,, sau 
conceptul de “arc hermeneutic”, ce sugerează, în 
final, dimensiunile complexe ale proceselor 
interpretării; 

Regula hermeneutică principală este aceea 
de a te pune în locul celuilalt, tehnică folosită de 
psihologie — şi anume empatia. Pentru că lumile 
noastre de semnificaţie sunt inevitabil despărțite, 
chiar şi când ajungem să comunicăm, putem să-l 
înţelegem pe celălalt numai folosindu-ne de 
conţinutul propriei noastre lumi. 

Comunicarea artistică constă în 
transmiterea unui mesaj artistic de la creator la 
receptor prin intermediul unei opere de artă. 


Orice operă de artă este în sine o 
comunicare, cuprinzând un semnificat specific, 

transmis printr-un limbaj caracteristic, 
determinat. Comunicarea artistică constituie o 
etapă din schema operațională a procesului 
artistic integral (creație-comunicare-receptare- 
reacție). Operația de comunicare artistică constă 
în emiterea şi receptarea unei anumite structuri 
artistice, care îndeplineşte, atât pentru emițător 
cât şi pentru receptor, rolul de semn cu o anumită 
semnificație, având deci valoare de simbol. 
Pentru ca semnificatul să fie comunicabil trebuie 
să-i corespundă un semnificant (simbol), mai 
mult sau mai puțin adecvat. Comunicarea 
artistică este posibilă numai dacă opera de artă 
poate fi decodată de receptor, dacă nu este 
produsul întâmplării, ci are o formă, o structură, 
creată pe baza ansamblului experienţei artistice şi 
sociale, comune atât creatorului cât şi 
receptorului. 


II.3. Actul interpretativ, mijlocitor între textul 
muzical şi receptor 


Pentru a ajunge la o re-creare (interpretare) 
fidelă textului muzical şi artistic, valabilă a unei 
compoziţii muzicale este necesar ca artistul 
interpret să acumuleze anumite cunoştinţe asupra 
acesteia; pentru a o înțelege şi a ajunge la 
concepţia interpretativă cea mai apropiată de 
intenţiile compozitorului el trebuie să posede 

cunoştinţe, care-l vor determina şi la selectarea 
celor mai adecvate mijloace tehnice, expresive. 


Sursele de cunoaştere pe care interpretul le 
foloseşte în studiul individual sunt : textul 
muzical, creația compozitorului respectiv luată în 
ansamblul ei, creaţiile predecesorilor şi ale 
contemporanilor acestuia, literatura şi date de 
istoria muzicii referitoare la compozitor, 
ansamblul factorilor sociali, cultural-istorici care 
au determinat formația profesională, spirituală şi 
estetică a acestuia, precum şi tradiția interpretării. 


Cum se produce procesul de recreere a 
operei muzicale în psihicul interpretului, cum 
trebuie dezvoltate aptitudinile muzicale şi 
intelectuale ale acestuia, sunt probleme care 
frământă deopotrivă astăzi pe teoreticienii şi 
practicienii acestui domeniu. 


Textul muzical favorizează concentrarea 
energiilor sonore prin structura sa ordonată, 
generatoare la rândul ei de ordine, a stărilor 
modelate prin semnele muzicale, care induc o 
vibrație a conştiinţei pe o direcție intențională. 

Rostul inițial şi ultim al oricărui limbaj, 
inclusiv al sistemului particular de semne de 
natură artistică, este comunicarea. Afirmăm că 
suntem de partea celor ce cred şi susțin că muzica 

are un sens şi o finalitate, pe deplin 
comunicabile. 

Tânărul interpret se va obişnui de la 
începutul studiului muzicii cu aceste semne şi 
semnificația lor prin descifrarea textului muzical, 
modalitate specifică şi caracteristică de 
transmitere şi recepționare a informaţiilor, cât şi 
a mesajului, care poate fi transmis prin 
intermediul acestor semne. Octavian Nemescu se 
întreabă şi răspunde într-una din cărțile scrise pe 
această temă : 

“Oare muzica este capabilă să comunice 
anumite sensuri sau reprezintă doar un simplu joc 
sonor în sine, investit cu valoare estetică? 
Limbajele muzicale sunt superioare celor ale 
vorbirii, cât şi altor sisteme de semne, întrucât 
pot fi constituite în baza tuturor naturilor de 
coduri.” 


Precizăm că notația muzicală nu este o 
înregistrare sonoră, nu este o traducere a 
factorilor auditivi în factori vizuali. Notarea 
muzicală se asemănă oarecum cu scrierea 
alfabetică, care este de fapt o încifrare a 
noțiunilor şi nu a imaginilor sonore ale 
cuvântului. 


11 Octavian Nemescu, - Capacităţile semantice ale muzicii, Ed. 
Muzicală, Bucureşti, 1983, pag.10. 

Textul muzical este alcătuit din semne 
convenţionale, purtătoare de sensuri, simbolizând 
evenimente sonore inedite, apărute în auzul 
intern al compozitorului, care substituie, în stare 
potențială, fenomenul concret senzorial rezultat 
din posibila decodare interpretativă. 


În ciuda caracterului imperfect al notaţiei 
muzicale, compozitorii reuşesc să fixeze prin 
intermediul ei intenţiile lor creatoare într-o 
măsură satisfăcătoare, care oferă interpretului nu 
numai posibilitatea cunoaşterii laturii materiale, 
sonore, dar şi înţelegerii sensului ideatic şi 
afectiv. 


Tocmai caracterul imperfect al fixării 
intenţiilor compozitorului stă la baza acestui 
fenomen minunat, dând posibilitatea unei 
permanente înnoiri, a unei eterne renaşteri a 
operei muzicale la fiecare nouă interpretare. 


Interpretului nu trebuie să-i rămână 
indiferent nimic din ceea ce poate fi relevat 
despre compozitor, cu privire la gândirea şi 
limbajul acestuia — de fapt tot ceea ce 
subsumează stilul său caracteristic — bineînţeles 
integrat epocii sale creatoare şi curentelor 
vremurilor sale. 

Diferenţa între execuție (redare) şi 
interpretare (recreare) constituie până la urmă o 
problemă de bun simţ, deoarece a executa, fie şi 
cu maximă fidelitate înseamnă a reproduce un 
text muzical, spre deosebire de interpretare, care 
înseamnă a tălmăci, a găsi sensul concis al 
textului şi a-l reda prin filtrul propriei 
personalităţi, respectându-i coordonatele 
esențiale. 


Interpretare artistică denumeşte acel act 
creator, prin care se dezvăluie conţinutul şi 
expresia unei lucrări muzicale. Ea desăvârşeşte 
actul unei creații prin intermediul gândirii şi 
sensibilităţii originale a interpreţilor, transpunând 
sensibil chiar şi ceea ce nu există în text pentru 
publicul larg, oferind astfel cel mai bun scenariu 
al partituri, aflat încifrat în stare virtuală. Se 
asigură, astfel, trecerea în realitatea sonoră a 
creaţiei, ce nu poate dobândi această calitate 
decât prin actul interpretării. 


Punându-şi amprenta asupra unor lucrări, 
create în decursul timpului, interpretarea artistică 
e menită să le actualizeze, întrupări în care se vor 
reflecta, deopotrivă, personalitatea şi viziunea 
interpreţilor, cât şi a compozitorilor. 

II.4. Stil, tradiţie şi originalitate în 
interpretare 

Cele mai complexe şi controversate 
probleme ale artei interpretative sunt legate de 
stil sau tradiție. Dacă vom considera stilul unui 
compozitor ca fiind maniera sa personală de 
creaţie, atunci pentru interpret el se înfăţişează în 
configurația mijloacelor de exprimare din 
partitură, ce corespund datelor stilistice ale operei 
interpretative. 

Actul interpretativ solicită interpretului să 
realizeze o deplină comuniune între 
personalitatea sa şi cea a compozitorului 
interpretat, adoptarea pentru fiecare compozitor a 
unui stil, corespunzător creaţiei acestuia. 


În realitate stilul nu este numai maniera de 
exprimare a compozitorului, ci şi sensul estetic al 
operei create, sensuri care determină la rândul lor 
o multitudine de interpretări. 

Stilul este cristalizarea unor idealuri de 
interpretare care corespund  receptivităţii 
muzicale ale unei epoci. Vorbind despre stil, 
Leopold Auer spunea : „Stilul este în continuă 
schimbare. Alt secol — altă muzică, altă muzică — 
alt stil”. 

Cuvântul stil îşi are originea în 
Antichitatea elină, unde stilos era obiectul cu vârf 


41 


ascuţit folosit la scrierea pe tăblițe, iar la romani 
desemna şi modul caracteristic de a se exprima al 
unui autor. Aristotel definea stilul simplu ca fiind 
transparent, spre deosebire de cel sublim, propriu 
autorilor rafinaţi, ce folosesc o măiestrie artistică 
bogat ornamentată. 

Aducem în discuţie şi unele considerente 
proprii, lăsând deschisă aria opţiunilor sau a 
definiţiilor fiecărui muzician, fie el interpret, 
muzicolog, compozitor sau filozof al artei. 

„Stil — mod propriu de exprimare într-un 
anumit domeniu al activităţii omeneşti, pentru 
anumite scopuri ale comunicării; fel propriu de a 
se exprima al unei persoane; totalitatea 
mijloacelor lingvistice (muzicale, n.n.) pe care le 
foloseşte un scriitor (compozitor, n.n.) pentru a 
obţine efecte de ordin artistic”!? — definiţie dată 
în Dicţionarul Explicativ al Limbii Române. 

„Stilul este expresia unei individualități. 
— considera marele estetician, profesorul T. 
Vianu. 

Despre stilul muzical, I. Strawinski afirmă 
Că : „...este un ansamblu de procedee pur tehnice 
cu ajutorul cărora compozitorul îşi materializează 
gândirea artistică în 1diomuri a căror decodare 


2513 


12 Conform DEX. 
'5 Vianu, T. Studii de stilistică, Ed. Didactică şi Pedagogică, Buc., 
1986, pag.210. 

permite multiple şi variate accepții şi 
interpretări.” 

„Stilul operează ca element ordonator la 
etajul  suprastructurilor....” consideră P. 
Bentoiu. ” 

Interpretul trebuie să fie un cercetător 
stilistic, care pe lângă formarea unui stil propriu 
de interpretare, trebuie să cunoască stilul 
compozitorului interpretat, al curentului stilistic 
din care acesta face parte, a epocii creatoare, sau 
chiar a națiunii căreia creatorul îi aparține. Astfel 
putem vorbi de un stil propriu de interpretare — 
ex. Dinu Lipatti, un stil al compozitorului — ex. 
Bach, un stil al epocii — ex. Barocul, un stil al 
națiunii — ex. german, român. 

Stilul ar putea fi şi o stare sufletească 
diferită în triada compozitor — interpret — public. 
Termenul de stil datează de la începutul sec. al 
XVI-lea, fiind echivalent manierei componistice 
unui anume gen. Unele clasificări consideră că 
stilul poate fi compartimentat muzical în : teatral, 
de cameră, solistic, de operă, ecleziastic, coral, 
etc. 

Figurile de stil în muzică se bazează pe 
microstructuri melodice, ritmice, armonice şi 


14 Strawinski, I. Op. cit., pag.98. 
'5 Bentoiu, P. Op. cit. , pag.56. 

dinamice, care atribuie discursului sonor 
afectivitate şi unitate. 

Interpretarea presupune contemplare, care 
la rându ei duce la apreciere estetică şi redare 
creativă, unde se dezvăluie întreaga personalitate 
a artistului. Arta reprezintă o aventură a 
creatorului la care contribuie inspiraţia, 
improvizaţia, intuiţia şi profunda stăpânire a 
tehnicii de exprimare artistică. 

„Marii creatori crează discipoli şi nu 
rămân fără urmaşi, ei sunt eroi ce înfrumuseţează 
viaţa şi o cuceresc rareori pentru ei, întotdeauna 
pentru alții”. "6 

Respectul interpretului pentru stil şi 
partitură nu înseamnă o îngrădire a personalității 
sale, ci dimpotrivă o îmbogățire a mesajului 
transmis prin analiza stilistică aprofundată a 
operei interpretate. 

Putem enumera câteva calități ale stilului, 
nu întotdeauna necesare, dozate totdeauna în 
proporții diferite : originalitatea, afectivitatea, 
unitatea, claritatea, coerenţa, concizia, echilibrul, 
naturalețea. 

În realizarea stilului sunt predominante 
două intenții : ,„...intenția tranzitivă, când 
comunicarea conținutului este obiectivă şi 


'* Tuţea, P. Povestiri despre om, Ed. Humanitas, Buc., pag.68. 

intenția reflexivă, când autorul se comunică pe 
sine. Între cele două intenţii este necesar 
echilibrul”. 

Etimologic, cuvântul tradiţie provine din 
lb. lat. traditio, ~onis şi denumeşte un ansamblu 
de concepţii, de obiceiuri, de datini şi de credinţe 
care se statornicesc istoriceşte în cadrul unor 
grupuri sociale sau naționale şi care se transmit 
din generaţie în generaţie, constituind pentru 
fiecare grup social trăsătura lui specifică. 

„Ceea ce înțelegem de fapt prin tradiția 
interpretării se rezumă la variantele opționale 
interpretative ale compozitorului însuşi sau ale 
discipolilor acestuia, păstrate în memoria 
contemporanilor şi transmise nouă prin generații 
de interpreți.” "S — susține pianistul 
M.D.Răducanu. 

E drept că respectul față de autor ne 
determină să vedem în discipolii acestuia un 
etalon interpretativ, care de multe ori duce la 
afirmații de genul — aşa cânta Chopin -— 
nemafiind decât un pas până a decreta „aşa se 
cântă Chopin”. Faţă de tradiția interpretativă 
astfel definită se cere adoptarea unei atitudini 
critice cu mult discernământ, pentru a cerne 


17 Vianu, T. Curs de stilistică, în Opere, vol.IV, pag. 511. 
'5 Răducanu, M.D., Introducere în teoria interpretării, Ed. Artes, 
Iaşi, 1996, pag. 15 

mesajul compozitorului de gustul şi maniera 
interpretativă a urmaşilor săi. 

În pedagogia interpretării, profesorul de 
specialitate recomandă tinerilor artişti 
consultarea „interpretărilor de referinţă”!S, în 
sensul evitării preluării mecanice, prin imitație, a 
unor maniere interpretative fără un suport propriu 
logic-afectiv, fapt care limitează şansa tânărului 
muzician de a elabora un discurs artistic 
convingător. 

În proiectul cursului său de interpretare, 
Dinu Lipatti scria : „A voi să restitui muzicii 
cadrul de epocă, înseamnă a voi să îmbraci un 
adult în haine de adolescent”. Tradiţia este o 
prelungire a trecutului, faţă de care este necesară 
o atitudine critică şi creatoare în acelaşi timp, în 
lumina esteticii, a culturii contemporane în 
ansamblul ei. 

Datoria interpretului este să transmită 
publicului o versiune mereu nouă, personală a 
creației muzicale, fără a o lipsi de autenticitatea 
ei stilistică, abia atunci putem vorbi de 
originalitate în interpretare. 

Cuvântul provine din lb. fr. originalité şi 
desemnează ceva inedit, o noutate, extravaganţă 


1 $ pa . E 
” Interpretarea care crează aceeaşi impresie de perfecţiune în plan 
tehnic şi estetic majorităţii covârşitoare a specialiştilor (critici 
muzicali, interpreţi, profesori muzicieni,etc.) 

a personalităţii, bizarerie sau fel particular de a fi 
excentric. 

II.5. Arta cântului vocal — concepte 
interpretative 

Reconstrucţia unui discurs muzical în 
procesul interpretării vocale presupune concepte 
vocal-artistice deja prefigurate printr-un anumit 
tip de cunoaştere. Aceste concepte, neavând un 
cod universal, tind să devină, în nenumărate 
rânduri, personalizate şi atemporale, legate fiind 
— dar nu în totalitate — de experienţa şi evoluția 
istorică. 

Procesul de cunoaştere polidimensională a 
textului muzical vizează atât elemente muzicale, 
cât şi domenii  interdisciplinare, precum 
literatura, filozofia, fiziologia, estetica, stilistica. 
Descoperirea calităților estetice ale discursului 
vocal se face deseori prin raportarea la alte 
limbaje. 

Sarcina gnoseologică în arta cântului nu se 
referă numai la acordarea unei atenții deosebite 
tehnicii vocale în procesul interpretativ, ci de a 
resemnifica interpretarea într-atât, încât să 
valorifice întreg potențialul în fața publicului. 

Țelul ultim al gnoseologiei în arta vocală îl 
constituie confruntarea mai multor metode şi 


% conform DEX - online 

teorii în transcenderea nivelului de suprafaţă al 
textului muzical. Din această perspectivă, atât 
glasul, cât şi partitura devin obiecte ale 
cunoaşterii, în măsura în care interpretul începe 
procesul  investigării lor, le  subsumează 
structurilor cognitive şi mijloacelor sale 
acționale. 

Pentru înțelegerea valorii cognitive în arta 
cântului este necesar să se analizeze modul în 
care structurile psiho-somatice şi artistice 
participante — senzații, percepții, reprezentări, 
auz muzical, memorie muzicala etc. — pot 
dobândi capacitatea de a oglindi esența, necesarul 
particular şi generalul integrator din textul 
muzical. 

Supusă schimbărilor istorice, înțelegerea 
estetică este calitatea, care oferă posibilitatea 
interpretului de a-şi lărgi câmpul perceptiv. 
Procesul evolutiv al creației artistice vocale este 
unul hipercomplex, datorat în primul rând 
dorinței de îmbogățire şi transformare sensibilă a 
modalităţilor de exprimare a creatorilor, în al 
doilea rând evoluției tehnicii şi  măiestriei 
interpretative vocale contemporane. 


Urmărind evoluția vocii şi artei cântului 
de-a lungul timpului, putem remarca o tendinţă 
constantă a fenomenului de simbioză dintre 


48 


cuvânt şi muzică. Unul dintre izvoarele, care 
pledează în favoarea originii muzicii, l-a 
constituit imitarea inflexiunilor glasului omenesc. 


Trecând printr-un proces lung de 
transformare — de la o reproducere fidelă a 
intonației limbajului verbal — muzica a devenit, 
cu timpul, o transfigurare a acestei intonaţii, care 
dorea să sintetizeze şi să simbolizeze expresia şi 
sensul unor sentimente şi stări sufleteşti. 
Împletirea actului vorbirii cu cel al cântului o 
regăsim ca o preocupare constantă a creatorilor în 
monodia antică, declamaţia greacă, cântul 
gregorian, în stilul polifonic, în spectacolul de 
operă, dar şi în alte compoziţii aferente genului 
vocal. 


Arta vocală — ca o structură colectoare a 
tuturor fenomenelor lingvistice, cu o 
potențialitate în muzică după forma poetică — 
devine vectorul sensului, prin exploatarea tuturor 
modalităţilor expresive. Configurația vocală 
apare în diferite forme, conform rolului 
încredințat vocii de modalitățile de creaţie, 
rezultante ale acordului profund, până la cele mai 
subtile nuanțe, dintre sensibilitatea unui poet şi 
cea a compozitorului devenit traducător, în 
dorința ilustrării sonore a ideilor poetice şi 
prelungirii semnificațiilor lor prin sunet. 

Expresia vocală trebuie privită ca o 
multitudine de semne, fără de care interpretările 
individuale sunt aproximaţii. Astfel, se pune 
problema semnificaţiilor, a decodării 
virtualităţilor expresive existente în partituri. 


Chiar dacă există o legătură indisolubilă 
între sunet şi cuvânt, în interpretarea vocală 
exactitatea ritmică şi intonațională nu poate fi 
suplinită de efectele de culoare timbrală. Fără a 
întrerupe sonoritatea generală şi a ritmului frazei 
muzicale, interpretul trebuie să reproducă 
accentul tonic printr-o inflexiune uşoară a vocii, 
să producă o evidențiere delicată a sunetului pe 
silaba tare a cuvântului. Această accentuare 
variază, iar durata sa depinde de valoarea 
cuvântului în frază. 


Deşi scriitura vocală este tratată de către 
compozitori într-o manieră care vine în 
întâmpinarea problematicii interpretative, fiecare 
cuvânt trebuie „îmbrăcat“ de voce în culori 
timbrale diferențiate, în funcție de situațiile 
psiho-dramatice care le suscită. Menţinerea 
egalităţii vocale, extrem de importantă în unitatea 
unei configurații vocale severe, concise, obligă 
interpretul la un proces respiratoriu amplu. 
Dicţia nu deţine puterea pe care unii interpreţi 1-0 

atribuie; modelarea sonoră a cuvântului nu 
trebuie sacrificată în favoarea el. 


De secole, literatura de specialitate a 
înregistrat eforturile muzicienilor şi literaţilor de 
a descoperi miracolul confluenței dintre text şi 
muzică, cu impactul său subtil asupra 
consumatorului de artă. Ce poate aduce muzica 
textului literar şi invers, cu ce poate ajuta poezia 
creația muzicală? 


Universul sonor şi cel poetic vor acţiona 
unul asupra celuilalt, mai pregnant în câmpurile 
perceptive, prin multiplicarea valenţelor 
semnificative ale inefabilului cuvintelor, pe care 
modulațiile sonore le absorb şi le potențează, în 
măsura în care melodica vocală, ca funcție 
revelatorie a limbajului muzical, este prezentă în 
respectiva creație, iar textul liric poate deveni 
factor determinant în influențarea valorii estetice 
a partiturii. 


Expresivitatea vocal artistică, în general, 
este o problemă de raporturi şi raportări, de 
structură, de o anumită organizare a textului 
muzical. 

CAPITOLUL III 


Capacităţi  psiho-fizice ale interpretului 
muzical 


Între interpretare şi constituţia psiho-fizică 
a artistului există o strânsă legătură. 

A. Structura fizică, sănătatea şi echilibrul 
sufletesc sunt factori care contribuie din plin la 
succesul interpretului. Longevitatea interpretării 
scenice cu succes ne dovedeşte că, în general, 
există o armonie firească între realizarea artistică 
şi starea fizică sau emotivă a interpretului. 
Păstrarea şi menţinerea unei condiţii fizice bune, 
un regim de viaţă echilibrat şi un comportament 
adecvat, respectând alternanţa între muncă şi 
odihnă, pot prelungi activitatea scenică. 

O respirație corectă, în raport cu efortul 
fizic al interpretului, crează organismului o stare 
fiziologică echilibrată, oxigenează bine sângele 
care alimentează muşchii, sporind elasticitatea şi 
prompta mişcare a mâinilor, flexibilitatea 
degetelor, permite relaxarea psihofizică a 
artistului. Atât în arta vocală, cât şi în cea 
instrumentală, respirația corectă are un rol 

benefic, mai ales în stări emoţionale. Fiecare 
artist vocal sau instrumentist ştie din proprie 
experienţă sau educaţie, că o bună coordonare a 
ritmului respirator are o influenţă directă asupra 
expresiei sunetelor şi a adâncirii emoției artistice. 

Interpretul trebuie să ştie, de asemenea, să 
dozeze efortul cerut de o apariție în public în 
funcţie de posibilităţile reale — ne referim la 
potențialul fizic şi psihic — cunoscând faptul că 
cerința unui studiu individual, insuficient 
motivat, prelungit, în absența antrenamentului, 
poate conduce la dezechilibre; de aceea el trebuie 
să intervină la timp pentru păstrarea în muncă a 
unei juste măsuri. 

Oboselii în studiu i se opune 
antrenamentul, care este o capacitate a 
organismului de a suporta sarcini îndelungate 
fară a obosi şi a prejudicia starea de sănătate. 
Antrenamentul sau forma” în care se află la un 
moment dat interpretul creşte capacitatea de 
mobilizare a organismului, a resurselor fizice în 
special, necesare mai ales în manifestările 
publice. 

Toți muzicienii interpreți ştiu că, după un 
potențial psihic ridicat, într-o perioadă de muncă 
susținută, datorită repetițiilor nenumărate, 
inerente dobândirii deprinderilor tehnice, survine 

după un oarecare timp o scădere a interesului 
pentru repertoriul aflat în lucru; este vorba de 
particularitatea psihicului uman de a tinde să 
cuprindă o sferă cât mai largă şi variată de 
activităţi şi idei. 

Antrenamentul consecvent al concentrării 
este indispensabil interpretului, deoarece numai o 
repetare sistematică a unora şi aceloraşi procese 
psihice poate conduce la fixarea acestora în 
stereotipii dinamice. 


B. Structura psihică, care completează în 
mod fericit starea de sănătate fizică, are de 
asemenea un rol hotărâtor asupra interpretării şi a 
stării emoționale a interpretului pe scenă. 

HI.1. Disponibilitățile perceptive, 
recognoscibile ca “stări” ce preced contactul cu 
structura de interpretat, reprezintă anume 
configurații psihice necesare oricărui interpret. 

În primul rând deosebim o disponibilitate 
tensională, pe care o putem defini ca fiind o 
capacitate potențială de trăire artistică interioară 
a discursului muzical, de susținere a frazei 
muzicale şi de a crea tensiunea necesară actului 
interpretativ. 

În al doilea rând putem vorbi de o 
disponibilitate arhetipal, ce precede complexul 
demers al artistului interpret ca o “rezonanță” a 

unei piese muzicale în conştiinţa sa. Pe baza 
teoriei arhetipale a “inconştientului colectiv” a 
psihologului C.G. Jung putem găsi o explicaţie a 
posibilității de comunicare umană şi artistică în 
general. 

În al treilea rând, dar nici pe departe ultima 
ca importanţă, putem vorbi despre 
disponibilitatea empatică. Empatia”! ca element 
al comunicării artistice, este o capacitate de 
transmitere interpersonală a unei încărcături 
psihice, a unei trăiri, fiind o calitate ereditară, 
care se poate dezvolta şi sensibiliza pe parcursul 
evoluţiei individului. 

III.2. Memoria muzicală. Datorită 
faptului, că orice interpret muzical trebuie să 
memoreze texte muzicale, uneori foarte lungi şi 
complexe, memoria - această capacitate psihică - 
trebuie educată şi perfecționată de-a lungul 
întregii cariere artistice, carenţele acestei funcții 
cerebrale (lapsusuri, adică momente de uitare ale 
textului), sunt cele mai supărătoare clipe ale 
vieţii scenice. Îl vom cita pe psihologul Mielu 
Zlate, care defineşte memoria astfel : 


21 Conform DEX - Formă de intuire a realităţii prin identificare 
afectivă. 2. Tendinţă a receptorului de a trăi afectiv, prin transpunere 
simpatetică în obiectele exterioare.3. interpretare a eului altora după 
propriul nostru eu. Etimologia cuvântului îşi are originea în 
termenul germ. „Einfihlung” (simţire). 

“Memoria este procesul psihic de întipărire, 
păstrare şi reactualizare a experienţei noastre 
anterioare.” ” 

Deşi memoria este o capacitate psihică cu 
particularități proprii specifice, ea nu trebuie 
considerată ca fiind ruptă de celelalte capacități 
psihice, ci aflându-se într-o strânsă interacțiune şi 
interdependenţă cu acestea, adică cu procesele 
senzoriale de cunoaştere (senzaţii, percepții), cu 
gândirea şi cu procesele afectiv-motivaţionale, 
dar nu în ultimul rând cu voinţa şi trăsăturile 
temperamental-caracteriale (personalitatea 
individuală). 

Memoria reflectă o acţiune trecută, dar nu 
oricum, ci într-o manieră activă, tinzând să o 
transforme şi nu doar să o reproducă. Ea nu 
presupune doar o simplă înmagazinare de 
cunoştinţe, ci o analiză, interpretare şi prelucrare 
a acestora. Pentru a educa memoria tânărului 
interpret în mod corespunzător, majoritatea 
educatorilor folosesc vechea cugetare latină 
“Repetitio est mater studiorum.” Nimic mai 
adevărat, doar că astăzi se pune problema, care ar 
fi numărul optim de repetiții pentru însuşirea şi 
redarea corectă a unui text muzical ? 


” Mielu Zlate, - Secretele memoriei, Ed. Ştiinţifică şi Enciclopedică, 
Bucureşti, 1979, pag.6. 

Aşa cum există un optimum motivaţional, 
există şi un optimum repetițional, în jurul căruia 
se învârt cele două extreme : 

supraînvăţarea (bazată pe un număr prea 
mare de repetiţii, care depăşesc cu mult strictul 
necesar); 

subînvăţarea (bazată pe un număr 
insuficient de repetiţii), ambele fiind însoțite de 
efecte negative. 

Cercetările întreprinse în acest domeniu au 
arătat că repetițiile suplimentare nu trebuie să 
depăşească 50% din numărul iniţial de repetiţii 
necesare însuşirii textului muzical. S-a pus 
problema însă, care repetiție este mai eficientă, 
cea eşalonată (pe fragmente), sau cea comasată 
(întregul text)? Din aceleaşi surse de cercetare,” 
aflăm că repetițiile eşalonate sunt mai eficiente, 
cu condiția ca ele să fie efectuate la intervale 
regulate de timp şi în funcție de capacităţile de 
memorare proprii fiecărui individ. 

III.3. Intuiţia şi inspiraţia artistică, ca 
profil psihic particular, care ţine de partea 
subconştientă a interpretului, se descoperă în 
timp mai scurt sau mai îndelungat, în funcție de 
educaţia artistică, de acumulările de cunoştinţe şi 
de practica scenică. Pedagogul care nu va 


* Mielu Zlate, - op. cit., pag. 134. 

respecta individualitatea şi personalitatea în 
formare a interpretului muzical, nu va reuşi să 
stimuleze sau să dezvolte intuiţia viitorului artist. 

În genere, se înţelege prin inspiraţie o 
stare, o condiţie psihologică favorabilă actului 
creator, care se caracterizează printr-o maximă 
disponibilitate artistică, printr-o autorelevare în 
plan subiectiv a unor trăiri lăuntrice latente. 
Explozia lor atrage după sine eliberarea unor 
energii, care pot lua forma mai concretă a unei 
idei, sau se pot topi în matca difuză a unei emoţii 
artistice. Şi într-un caz şi în celălalt, inspirației i 
se asociază un sentiment de euforie, de entuziasm 
şi patos creator. Inspirația reprezintă saltul 
calitativ, născut din  adaosurile cantitative, 
caracteristice pregătirii. 

Interpreţii de seamă susțin că echilibrul 
sufletesc, intuiţia şi inspiraţia sunt procese 
psihologice care facilitează realizarea artistică. 
Marele muzician interpret Pablo Casals,” 
atribuie inspirației unite cu munca intelectuală - 
cele două procese psihice se stimulează reciproc 
- un rol hotărâtor în interpretare. De asemenea, el 
face următoarea mărturisire: " Eu fac totul pe 
baza intuiție ". 


 G. M. Corredor, - De vorbă cu Pablo Casals , E. S. P. L. A., 
Bucureşti, 1955, p. 49. 

Preocuparea artistului pentru o interpretare 
scenică reuşită se reflectă şi în modul de 
selectare a repertoriului, alegând acele creaţii 
muzicale, de multe ori prin intuiție, care 
corespund sensibilităţii,  expresivitățu şi 
posibilităților sale artistice de exteriorizare. 
Această operație de selectare presupune 
subtilitate, răbdare, spirit analitic şi reprezintă 
una din multele condiții ale unei interpretări 
performante. Selectivitatea în alegerea 
repertoriului este de o mare importanță pentru 
artist şi are consecințe pozitive sau negative, atât 
asupra interpretului, cât şi asupra publicului. 

111.4. Imaginaţia reprezintă aptitudinea de 
a ne reprezenta obiectele, imaginile vizuale sau 
auditive absente şi a le putea combina mental. Ea 
este supusă exclusiv afectivității. Crearea de noi 
sinteze mentale depinde în mare parte de 
aptitudinile specifice fiecărui individ. 

Cercetătorii presupun că ea îşi are sediul în 
centrele secundare ale memoriei. Forma de 
memorie cea mai întrebuințată în imaginaţie este 
cea vizuală, totuşi cei care posedă un auz subtil 
gândesc, adică imaginează cu imagini auditive. 
Se presupune că în actul imaginativ, influxul 
nervos circulă de la centrele secundare spre cele 
principale, unde întâlnesc reprezentările care dau 
formă sau viaţă celor abstracte. 

Imaginaţia, fiind o funcţie a centrelor de 
asociaţie secundare, este în afara influenţei 
simțurilor sau percepţiei, nu depinde de organele 
de simţ, de aceea capacitatea imaginativă se 
poate manifesta şi cu ochii închişi. 

Filozoful francez H. Bergson considera că 
: ”...imaginaţia merge de la abstract la concret, 
de la schemă la imagine.” 

Forma cea mai comună a imaginaţiei este 
aceea a unui joc de imagini, o asociaţie sau 
combinaţie a lor. În cazul unei memorii bogate în 
imagini senzoriale, imaginația va fi asociativă, cu 
parte reală şi parte închipuită. 

Alături de intuiție şi imaginaţie, curajul, 
îndrăzneala sau elanul sunt trăsături psihice atât 
de necesare interpretului, care se confirmă în 
momentele de creaţie artistică pe scenă, când 
amprenta personalităţii este evidentă. 

III.5. În tehnica muzicală nu trebuie 
neglijată corelarea psihofizică, deoarece între 
motricitate şi celelalte procese psihice există o 
reciprocitate. Alături de perfecționarea tehnicii, 
un factor important în interpretare este 
expresivitatea. Într-o interpretare aproape 
perfectă se simte unitatea dintre tehnică şi 
expresivitate muzicală. 

Cu ajutorul sensibilităţii, interpretul 
muzician exprimă o nesfârşită gamă de 

sentimente în concordanță cu textul muzical, 
sesizează cele mai subtile nuanţe şi intuieşte 
pulsul ascultătorilor. Tuşeul, fineţea unei trăsături 
de arcuş, întrebuinţarea oportună a pedalei 
pianului, aparțin sensibilităţii şi  intuiţiei 
muzicale. Sensibilitatea este de esență 
individuală, defineşte trăsăturile dominante ale 
personalității interpretului şi confirmă calitățile 
artistice, diferențiind-o de măiestria tehnică sau 
de virtuozitate. În transmiterea emoțiilor 
muzicale, simțul ritmic este unul din elementele 
fundamentale, de care un artist trebuie să țină 
seamă. De asemenea el trebuie să gândească, să 
simtă complexul frazei muzicale. 

Frazarea variază după intensitatea 
sentimentelor, se modelează conform 
temperamentului artistului, a inspirației, ştiinţei şi 
măiestriei sale. Un bun interpret, oricât simț 
ritmic şi temperament ar avea, trebuie să 
găsească expresia justă a frazei muzicale prin 
nuanțare. Fraza, ca translatoare a expresiei 
muzicale, generează capacitatea superioară a 
interpretului de susținere mentală a traiectoriei 
interioare a acesteia. Dozarea fină a cantității de 
expresie în frazare este o chestiune de gust 
muzical şi cultură stilistică. 

Pe lângă talent, inteligență, intuiție, 
inspirație, studiul individual este un factor 

necesar formării artistului instrumentist sau 
cântăreț. Interpreţi de seamă au subliniat că 
dobândirea unei înalte tehnici muzicale solicită 
din partea interpretului o mare cantitate de 
muncă, aceştia trebuind să dedice o parte a 
timpului lor studiului individual, alternând 
odihna activă cu cea pasivă. 

Alt factor important, care-l ajută pe artist la 
perfecționarea interpretării sale şi îi oferă 
siguranță pe scenă, este simțul critic; primul 
judecător exigent este chiar interpretul. Marii 
interpreți au fost necruţători în faţa propriei 
creaţii, atât pe scenă, cât şi în afara ei. 

III.6.  Deprinderile artistice, aceste 
moduri de acţiune, care au devenit prin exercițiu 
componente automatizate (stereotipii dinamice) 
ale activităţii, cuprind trei categorii - şi anume : 
intelectuale, motrice şi senzoriale. 

După afirmaţiile şi teoriile psihologice ale 
unor cercetători”, însuşirile psihologice ale 
personalităţii joacă un rol determinant în trăirile 
afective. 

Sfera talentului muzical cuprinde o gamă 
largă de aspecte psihofizice şi este o rezultantă a 
calităţilor personale, adecvate studiului muzicii. 


 H. Eysenck, - The structure of human personality , Ed. Methuen, 
Londra, 1970, p. 238. 

Auzul muzical, simţul ritmic, al timbrurilor, 
memoria şi sensibilitatea muzicală, conformaţia 
fizică, sunt primele indicii ale talentului. Uşurinţa 
dobândirii deprinderilor muzicale, imaginaţia, 
intuiţia, fantezia, înţelegerea şi forța emoţională, 
sunt argumentele care confirmă talentul. 
Indiscutabil, stimularea auditivă timpurie, 
experiența muzicală din copilărie este 
indispensabilă obținerii performanțelor 
superioare în domeniul muzical. Dacă ținem cont 
de faptul că în privința dezvoltării cortexului este 
mai important numărul conexiunilor decât al 
neuronilor, şi că aceste conexiuni se formează în 
urma stimulării senzoriale, este mai uşor de 
înţeles mecanismul din spatele acestui fenomen. 
O stimulare auditivă bogată la vârste fragede 
poate facilita formarea rețelelor neuronale 
implicate în procesarea informațiilor muzicale. 
Cu cât conexiunile formate sunt mai bogate, mai 
diverse, cu atât prelucrările pot acoperi o gamă 
mai largă de informații, respectiv forme de 
organizare mai complexe ale acestor informații, 
esențiale în producția muzicală. 

II.7. Personalitatea, îmbină strâns 
însuşirile non-repetitive, generale, cu cele 
particulare şi individuale ale omului, cu motivele 
sau modalităţile sale de conduită; ceea ce o 
caracterizează şi o diferențiază de o alta 

persoană.” Aceste însuşiri ale personalităţii sunt 
: aptitudinile, temperamentul şi caracterul. 

Metodele de cercetare a personalităţii sunt 
foarte variate : observația, experimentul, testul, 
biografia, chestionarul psihologic, etc. 

Orice personalitate se manifestă prin 
comportamentul său. Fiecare om este totodată 
asemănător cu ceilalți membri ai unui grup şi 
diferit de ei prin amprenta unică a trăirilor sale. 
Singularitatea sa, fracțiunea cea mai originală a 
Eu-lui său, constituie esenţa personalităţii sale. 

După unii autori, aceasta ar fi determinată 
de constituția fizică, ereditate (E. Kretschmer, 
W.H. Sheldon), după alţii de influenţele sociale 
(E. Guthrie). Ansamblul structurat al dispoziţiilor 
înnăscute (ereditate, constituţie) şi dobândite 
(mediu, educaţie şi reacții la aceste influenţe) 
este acela care determină adaptarea originală a 
individului la anturajul său. 

Această organizare se elaborează şi se 
transformă continuu sub influența maturizării 
biologice şi a experienţelor personale. Mai mult 
decât factorul biologic, căruia nu trebuie să-i 
minimalizăm importanța, condițiile psihologice 


% Conform Larousse, N. Sillamy, - Dicţionar de psihologie, Ed. 
Univers Enciclopedic, Buc. 1996. 

joacă un rol considerabil în elaborarea 
personalităţii. 

Interpretul muzician cu o puternică 
personalitate precede actul scenic, acţiunea în 
sine, prin reprezentarea ei, adică o imaginează, 
apoi conferă comportamentului său un grad de 
conformitate cu standardele grupului participant 
la actul redării, deşi îl subiectivează, conferindu-i 
stilul său personal. 

Numai o adevărată personalitate artistică 
poate deveni un autentic interpret muzical. 
Fiecare instrument are particularitățile sale de 
expresivitate, tot aşa fiecare interpret îmbină 
particularităţile personalității sale cu acelea ale 
instrumentului, creând o unitate de nezdruncinat. 

Pornind de la premisa că interpretul este o 
completare fericită a compozitorului, ajungem la 
concluzia că numai atunci când relația text- 
interpret-instrument este perfect acordată cu 
energiile transmise şi receptate în sala de concert 
de auditori, interpretarea este pefectă. 

III.8. Aptitudinile reprezintă ansamblul 
însuşirilor psihice şi fizice stabile, care ne permit 
să efectuăm cu succes o activitate. 

Combinarea originală a aptitudinilor, care 
asigură posibilitatea realizării, în mod creator, a 
unei activităţi, se numeşte talent. 

Cea mai înaltă formă de combinare şi 
dezvoltare a aptitudinilor, într-o activitate 
creatoare, de însemnătate istorică pentru 
societate, o constituie geniul. 

Aptitudinile se împart, în mod obişnuit, în 
generale şi speciale, fără să putem trasa între ele, 
o linie de demarcaţie clară. Unii psihologi 
obişnuiesc să considere, ca aptitudine generală, 
inteligenţa. Aptitudinile speciale sunt cerute de 
domenii specifice de activitate, ca de exemplu : 
muzica, artele plastice, teatrul, etc. 

“Aptitudinile artistice depind de 
predispoziţii individuale native şi însuşiri 


anatomo-fiziologice, dar ele trebuiesc 
perfecționate prin educaţie.” 
III.9. Temperamentul reprezintă 


totalitatea trăsăturilor dinamico-energetice ale 
personalității, cu caracter foarte stabil şi o bază 
ereditară, care se manifestă în diverse forme 
comportamentale. Se ştie că trăsăturile 
temperamentale sunt factori importanți în 
realizarea succesului sau al eşecului (concursuri, 
examene, situații competiţionale stresante) . 


21 R, Meili, - La structure de la personalite, Ed. Univ. de Paris, 
1963, p. 344. 

Cercetările” au demonstrat că indivizii cu 
o excitabilitate nervoasă accentuată, în situaţii 
stresante (pe scenă, în faţa publicului), realizează 
performanţe mai slabe decât cei cu excitabilitate 
potrivită sau scăzută. 

Trăsăturile dinamico-energetice ale 
personalităţii, se manifestă diferit în cursul zilei, 
în funcţie de oră, influențând funcţiile fiziologice 
ŞI psihologice.S-a stabilit pe cale 
experimentală”, că reactivitatea şi eficienţa 
emoțională, la ore diferite, este modificată 
semnificativ la subiecţii extravertiţi faţă de cei 
introvertiți. 

Din numărul mare de clasificări tipologice 
existente, aplicate muzicienilor, vom expune pe 
scurt, pe acelea cu o largă răspândire, care le 
socotim semnificative. În acest sens, ne vom 
referi la tipologia temperamentală alcătuită de 
C.G.Jung şi completată de Le Senne” (1875- 
1961). Ei clasează individul, după atitudinea lor 
şi după funcţia lor de judecată sau percepție, 
dominantă : 


% P, Popescu Neveanu , - Tipurile de activitate nervoasă superioară 
la om , Ed. Academiei, Bucureşti,1961, pag. 87. 

? C, Jung, - Psychologische Typen , Ed. Rascher, Zurrich, 1921, p. 
87. 

30 Le Senne, - Traité de characterologie generale, Ed. Soleil, Paris, 
1945, pag.154. 

atitudinea, adică interesul şi energia unui 
subiect, poate fi orientată spre lumea exterioară 
sau către el însuşi ; 

judecata poate fi logică (dominată de 
gândire), sau afectivă (dominată de sentiment); 

percepţia se poate referi la aspectul 
tangibil (senzaţie), sau la o pătrundere specială 
(intuiţie). 

Atitudinile de extra-introversiune sunt tot 
atât de vechi ca şi civilizaţia însăşi, se regăsesc în 
toate epocile istorice şi la toate gradele de 
evoluţie ale ființei umane. Jung clasează oamenii 
în opt categorii sau tipuri : 

1. tip gândire extravertită (ex. A. 

Schoenberg) 

2. tip gândire introvertită (ex. G. Verdi) 

3. tip sentiment extravertit (ex. R. Wagner) 
tip sentiment introvertit (ex. 
L.v.Beethoven) 

5. tip senzație extravertită (ex. J. Haydn) 

6. tip senzație introvertită (ex. Cl. Debussy) 
7 

8 


E 


. tip intuiție extravertită (ex. Fr. Liszt) 

. tip intuiție introvertită (ex. Fr. Chopin) 

Pentru a completa imaginea personalității 
interpretului, trebuie să menționăm rolul 
important al temperamentului în constituirea 
stilului personal. După cum am menționat, 
noțiunea de temperament cuprinde totalitatea 

însuşirilor înscrise în codul genetic, cu 
particularităţi privind intensitatea, echilibrul şi 
mobilitatea proceselor nervoase fundamentale. 
Ele dau o amprentă particulară fiecărui individ în 
parte, pe durata întregii sale existenţe. 


Primele patru sunt tipuri de judecată, 
ultimele sunt de percepţie sau iraționale. 

Tipul gândire extravertită se orientează 
după realitatea exterioară la care se adaptează, 
admițând valorile date, cu atenţie la succesul 
social. Aceasta explică frecvenţa cu care se 
întâlnesc indivizi aparţinând acestui tip în funcţii 
organizatorice, apți să asimileze un mare numâr 
de cunoştinţe asupra realităţii concrete şi sã le 
ordoneze. Ei lucrează mai mult la suprafaţă decât 
în profunzime, consacrându-şi energia profesiunii 
şi carierei lor. 

Puțin introspectivi, ei se cunosc puţin şi se 
tem de singurătate. Sunt în mod special înclinați 
spre a-şi imagina că au întotdeauna dreptate, de 
unde tendinţa de autoritarism. 

La tipul gândire introvertită, tendinţa este 
de a se distanţa de realitate, de a se interesa mai 
mult de ideile abstracte decât de datele obiective 
imediate. 

Este deci o gândire teoretică, preocupată 
mai ales de idei şi combinaţiile lor. Au uneori 

idei personale îndrăzneţe, preferă să lucreze în 
profunzime decât la suprafață. Prototipul 
gânditorului introvertit este filosoful. Din cauza 
inferioritãții sentimentului, el apare rece, taciturn, 
puțin spontan când caută să fie amabil şi cu greu 
îşi câştigă simpatii. Când îi cunoşti bine, 
descoperi adesea dezinteresare şi o mare 
fidelitate (ex. Verdi). 

Tipul sentiment extravertit este cel mai 
cordial şi mai apropiat dintre toți, este afectuos, 
primitor, volubil. Ca toți extravertiții, el se teme 
de singurãtate, iar nevoia sa de contacte sociale e 
intensă. Lipsit de societate 1 se pare că nu 
trăieşte. E o ființă bogată în sentimente, dar 
săracă în idei personale, adoptând în genere 
opiniile gata făcute ale epocii sale (ex. Wagner). 

Tipul sentiment introvertit posedă o 
sensibilitate egocentrică dureroasă, cu tendinţă la 
depresie. Subiecţii din acest tip nu pot considera 
lucrurile obiectiv. Subiectivitatea ŞI 
susceptibilitatea lor extremă îi fac oameni dificil 
de suportat, chiar  tiranici. Sunt mândri, 
încăpăţinaţi, naturi capabile de ataşament 
profund, dar foarte exclusivi în afecțiunea lor. Se 
îndreaptă spre o singură fiinţă, care poate sâ-i 
împingă spre sacrificii totale, se izolează uneori 
de lume, pentru care nu resimt decât indiferenţă 
(ex. Beethoven). 

Tipul senzaţie extravertită este orientat 
spre realitatea exterioară sensibilă. El aspiră 
înspre trăirea lucrurilor concrete, manifestările 
vieții interioare îi par inutile, de aceea reduce 
totul la cauze obiective, la influenţe provenind 
din afară. În relaţiile sale se va lăsa ghidat de 
frumuseţea şi farmecul fizic. Idealul său se 
numeşte realitate. Cu puţin rafinament, gustul 
său poate să-l determine spre sentimentul artistic. 
Intuiţia este de obicei cel mai puţin evoluată. 

Tipul senzație introvertită primeşte de la 
obiectele exterioare o impresie intensă şi 
profundă. Cum acest răsunet subiectiv este 
imprevizibil şi irațional, aceştia au dificultăţi în a 
se exprima. Sunt dintre acele persoane care într- 
un magazin pun să li se prezinte toate produsele 
fără a alege vreunul. Observatori atenți ai 
organismului propriu, au o grijă agasantă de 
propria sanătate. Când prin talent şi cultură se 
orientează spre artă, ei pot fi artişti delicaţi, care- 
şi exercită profesia la un înalt grad de 
perfecţiune. Ei sunt adesea experţi în parfumuri, 
ţesături, colecții de antichităţi, etc. Este tipul care 
caută în real simbolurile şi corespondenţele 
ascunse (ex. Debussy). 

Tipul intuiție extravertită posedă în cel mai 
înalt grad facultatea de a-şi 

reprezenta ceea ce nu există, dar ar putea exista. 
ÎL găsim la originea tuturor activităţilor care au 
zguduit lumea: navigator, explorator, inventator, 
inovator în domeniu artistic. Tot ceea ce a 
transformat umanitatea s-a născut dintr-o 
scânteiere a intuiției. O trăsătură generală este 
gustul pentru aventură, schimbare, noutate; sunt 
mânați de curiozitate, de gustul riscului. 
Intuitivul este destul de detaşat de lucruri 
materiale şi nu reţine decât ceea ce-l interesează. 
Fascinat de un scop îndepârtat, i se întâmplă să 
părăsească treburi actuale, zilnice pentru o 
umbră, să neglijeze date esențiale. Pe scurt, este 
în câutare de posibilități şi de noutăţi pline de 
promisiuni (ex. Fr. Liszt). 

Tipul intuiție introvertită este original, 
visător, mistic, artist. El nu se interesează de 
exterior ci mai ales îl preocupă transformarea a 
ceea ce percepe. Atunci când nici o funcţie 
ratională nu le împiedică intuiţia, ei se lasă pradă 
halucinaţiilor şi visurilor. Artist, vizionar sau 
fantast, intuitivul introvertit este cel mai lipsit de 
simţ practic, cel mai puţin descurcăreţ. Se 
îngrijeşte prea puţin de persoana sa, suferă mai 
puţin ca alții de lipsurile materiale (ex. Schubert, 
Chopin). 

Tipurile şi caracterologia lui Heymans — 
Wiersma (Şcoala din Groeningen) descriu tipuri 

repere : E = emotiv, nE = nonemotiv, A = activ, 
nA = nonactiv, P = primar, S = secundar. 

Colericii — cordiali, plini de vitalitate, 
exuberanți, optimişti, în genere excitabili; le 
lipseşte adesea gustul şi măsura. Activitatea lor e 
intensă, febrilă, multiplă; cred în progres, adesea 
sunt revoluționari, antrenează oamenii. Valoarea 
dominantă: acţiunea (ex.Haendel). 

Pasionaţii — ambiţioşi care realizează. 
Tensiune extremă a întregii ființe. Activitate 
concentrată pentru un scop unic. Ştiu să se 
stăpânească, să aştepte momentul oportun ca 
acţiunea să fie eficace. În activitatea lor sunt 
metodici, stabili, persistenţi, dau dovadă de simţ 
social şi au talent de organizatori. Valoarea 
dominantă: opera de înfăptuit (ex. Bach, 
Beethoven, Debussy, Wagner, Enescu). 

Melancolicii (Nervoşii) — sunt inconstanţi, 
schimbători în idei, sentimente şi capricii. Le 
plac: moda, inovațiile, diversiunile şi stimulările 
excitante. Prin narcisism ajung la manifestări 
artistice. Simt nevoia de a deforma realitatea 
pentru a impresiona pe cei din jur. Valoarea 
dominantă: Ego (ex.Mozart, Chopin, Schubert, 
Ravel). 

Sentimentalii —  ambiţioşi,  meditativi, 
introvertiţi, melancolici şi mulţumiţi de ei înşişi, 
timizi şi vulnerabili. Individualişti, ei au un 

sentiment viu al naturii. Valoare dominantă: 
intimitatea (ex. Schumann). 

Sanguinii — cu atitudine mentală 
extravertită, ştiu să facă observații exacte, dând 
dovadă de un remarcabil simţ practic. Le place 
lumea, sunt spirituali, au simţul umorului 
dezvoltat. Ştiu să manevreze oamenii şi sunt abili 
diplomaţi. Talentaţi în politică, au puţin respect 
pentru sisteme şi pun preţ mai mult pe 
experienţă. Dau dovadă de inițiativă şi simţ 
utilitar. Valoare dominantă: succesul social 
(ex. Vivaldi). 

Flegmaticii — sunt oamenii obişnuinţelor, 
principiali, punctuali, obiectivi, ponderaţi, demni 
de încredere, cu dispoziţie afectivă constantă, 
impasibili, răbdători, tenace. Civismul lor este 
profund, simţul umorului este viu. Le plac 
sistemele abstracte. Valoarea dominantă: legea 
(ex. Rameau, Haydn, Brahms, Schoenberg). 

În încheiere amintim şi temperamentele 
descrise de Bourdel (1907 — 1966); acesta 
distinge patru tipuri de personalitate, care pot fi 
asociate cu elementele muzicale : melodic, 
ritmic, armonic şi complex. 

Melodicul — este caracterizat prin buna 
adaptare socială. Tip extravertit, optimist şi activ. 
Se adaptează mai bine decât celelalte 

temperamente, este însă adesea superficial (ex. 
Schubert). 

Melodicul — armonic se adaptează cu 
sensibilitate: delicat, slab, influenţabil, n-are 
aptitudini de comandant. 

Melodicul — ritmic este bine structurat şi se 
adaptează bine la mediu pentru a-şi impune 
punctul de vedere. 

Ritmicul — este caracterizat prin 
independenţa relativă faţă de mediu, urmându-şi 
drumul după propriile reguli. Activ, îi place 
mişcarea şi nu pierde timpul. Este în genere puţin 
emotiv, are o judecată obiectivă, critica sa posedă 
un înalt simţ al obiectivităţii. Adesea sunt 
religioşi fanatici sau atei persecutori. 

Ritmicul — melodic ştie să-şi urmărească 
scopul propriu cu dibăcie. 

Ritmicul — armonic posedă aptitudini de 
conducător şi este temut pentru voinţa sa 
inflexibilă (ex. Beethoven). 

Armonicul — este mai diversificat decât 
melodicul şi ritmicul. El este în general un 
introvertit, rezervat şi inhibat, dar exuberant când 
explodează. Este emotiv, activ în salturi. Pare 
pesimist, în realitate posedă un optimism 
profund. Un om cu un astfel de temperament este 
un creator, îndrăgostit de frumuseţe, capabil de 
contemplație. Simţul sâu de responsabilitate este 

dezvoltat. Criticile îl inhibă, mai ales când se 
simte neînțeles sau neiubit, el având nevoie de 
încredere. Dificultăţile de adaptare sunt frecvente 
(ex. Chopin). 

Armonicul — melodic este în acelaşi timp 
creator şi radiant. 

Armonicul — ritmic are instinct de 
împlinire personală, gust al absolutului, 
emotivitate, responsabilitate, este destul de 
puternic pentru a se impune (ex. Berlioz, 
Wagner). 

Complex — este temperamentul care 
include elemente ale celorlalte trei tipuri, dar se 
luptă cu dificultatea armonizării tendințelor atât 
de diverse. Este avid de contemplație și 
frumusețe (armonic), de atitudine abilă 
(melodic), şi acţiune (ritmic). Îl atrag în egală 
măsură ideile şi acţiunea, persoanele şi lucrurile, 
puritatea şi plăcerea, rafinamentul şi vulgaritatea. 
Dorind să posede totul este împins spre o 
conduită în continuă mişcare, cu bruşte treceri de 
la un plan la altul. Nu suportă inacţiunea, este 
neliniştit, chinuit, chiar pesimist. (Muzica lui 
Bach cu echilibrul său este caracteristică pentru 
acest tip.) 

Multe şi importante lucrări au arâtat că 
există o dispoziție ereditară legată de grupa 
sanguină şi care aparține unui anume 

temperament. Cei din grupa sanguină A au 
tendinţa de a fi armonici, cei din grupa B sunt 
ritmici, cei din grupa AB sunt melodici, iar cei 
din grupa 0 sunt complecși. 

III.10. Caracterul, în sensul larg al 
cuvântului, este ansamblul trăsăturilor esenţiale 
şi calitativ specifice care se exprimă într-o 
activitate, stabil şi permanent. Trăsăturile de 
caracter apar ca "...un principiu organizator, care 
este dedus din  generalitatea observată a 
comportamentului uman."?', sunt însuşiri 
esențiale şi durabile, cu manifestare constantă. 

Caracterul nu este înnăscut, el se educă pe 
parcursul vieţii. Dintre trăsăturile volitive de 
caracter, ne interesează stăpânirea de sine, care 
este un rezultat al organizării interioare a vieţii 
psihice, al controlului permanent asupra 
gândurilor, sentimentelor şi conduitei. 

“Caracterul e un mod de a fi, de a simți şi 
de a reacționa al unui individ sau al unui grup. 
Este vorba, deci, de o amprentă durabilă, care 
permite diferenţierea indivizilor sau a grupurilor 
atunci când se supun observaţiei atitudinile şi 
comportamentele or 


3! H, Eysenck, - op. cit. , p. 9-10. 
* N. Sillamy, - op. cit., p. 55. 

2) 


3) 


Principalele probleme puse de noțiunea de 
caracter sunt : 

Descrierea. Numărul de adjective sau 
substantive utilizate pentru descrierea 
caracterelor este foarte mare. G.W. Allport a 
recenzat 17.953 de termeni. Pentru a rezolva 
această problemă, ar trebui să începem prin a 
reduce la minimum numărul termenilor 
descriptivi. Acestei sarcini i s-a consacrat J.W. 
French (1953), care nu reține decât 49 de 
trăsături de caracter, confirmate de mai multe 
metode, cât şi problema formării caracterului. 

Clasificarea. Aceasta depinde în parte de 
prima problemă, dar mai ales de infinita 
diversitate a caracterelor. Pentru a rezolva 
această problemă ar trebui să cunoaştem legile 
psihologice care guvernează caracterul şi să 
dispunem de o caracterologie sigură pe metodele 
sale, ceea ce încă nu e cazul. 

Natura sa. Se admite azi că achiziţiile datorate 
mediului, educaţiei, experienței şi efortului 
personal, grefate pe temperament, de care ele 
sunt indisociabile, contribuie în mod esențial la 
conturarea caracterului fiecărui individ. 
Atitudinile, deprinderile nu sunt niciodată 
contractate în mod pasiv. 

CAPITOLUL IV 


IV.1. Influenţa energetică a scenei şi a 
sălii de concert asupra interpretării 


Odată cu definirea în 1923 a celei de-a 
patra stări de agregare a materiei, numită 
plasmă” de către fizicianul Irving Langmuir, 
problema câmpurilor energetice ce înconjoară 
materia, a schimburilor energetice, sau a 
structurilor energetice, ridică probleme din ce în 
ce mai serioase cercetătorilor, inclusiv celor din 
domeniul muzical (interpret, public, scenă, sală, 
acustică etc.). 

Cercetătorul român, dr. în chimie Adrian 
Pătruţ, afirmă că: “În timpul vieţii, organismele 
sunt antrenate într-un proces continuu de tipul 
formare de bioplasmă — eliberare de plasmă; 
99,9% din materia cunoscută în Univers este în 
stare de plasmă.” 

Fizicianul Ted Andrews întăreşte cele 
susținute mai sus prin cercetări proprii, afirmând 


33 Prin plasmă se înţelege în fizică o colecţie de particule pozitive, 
negative şi neutre din punct de vedere electric, care realizează 
anumite condiţii de concentraţie şi interacţiune energetică. 

34 A. Pătrut, - Bioplasma, Ed. Dacia, Bucureşti, 1993, pag. 102. 

că: “Orice structură atomică are un câmp 
energetic care o înconjoară.” 

“Biocâmpul (sau bioplasma) este structurat 
de un câmp de energie organizat” — susţine Petre 
Jitariu.“ Din anul 1939, soţii Semion şi 
Valentina Kirlian, cercetători sovietici, au 
provocat lumea ştiinţifică prin descoperirea 
efectului kirlian, o înregistrare fotografică 
(hologramă“) a biocâmpului energetic care 
înconjoară ființa umană. 

Cercetătorii americani D. Dean, Moss & 
Johnson au descoperit o similitudine între energia 
bioplasmatică, relevată de clişeele luate după 
metoda Kirlian şi energia numită prana în 
filosofia yoga. 

Viața presupune un permanent schimb de 
energie cu mediul înconjurător. Werner 
Heisenberg — laureat al premiului Nobel şi 
membru de onoare al Academiei Române, unul 
dintre întemeietorii mecanicii cuantice, spunea 
că: “... energia devine materie sau antimaterie, 
prin faptul că se transpune în forma unor 
particule elementare, care la rândul lor sunt 


3 T, Andrews, - About energy, Ed. Mainroad, Dublin, 1994, pg.24. 
3% P, Jitariu, - Biostructuri şi câmp electromagnetic, Ed. Academiei, 
Bucureşti, 1980, pag.155. 

37 Procedeu de fotografiere într-un câmp de înaltă frecvență. 

alcătuite din acelaşi substrat şi anume din 
energie.” 

IV.2. Transfer energetic. Am ținut să 
facem această scurtă introducere deoarece, tot 
mai des, muzicieni, critici, cercetători, vorbesc 
despre un transfer energetic între interpret şi 
public şi mai ales a unui consum energetic 
important al muzicienilor — interpreți (experiment 
al fundației H. von Karajan). 

Nu de puține ori auzim mentorii spirituali 
ai tinerilor muzicieni interpreți sfătuindu-i pe 
aceştia, înainte de o apariție scenică, să consume 
o cantitate mică de glucoză sau ciocolată, pentru 
a spori rezerva energetică a organismului, să fie 
concentrați, asemeni hipnotizatorului care 
reuşeşte să-şi captiveze asistența după propria 
voință. Se ştie că un mare artist, cu o puternică 
personalitate, poate să capteze atenția publicului 
astfel încât în sala de concert să fie linişte deplină 
de la primele măsuri, acorduri. 

Noi credem că transferul informațional- 
energetic între interpretul muzical (emițător) şi 
public (receptor) se realizează prin şi cu ajutorul 
undelor sonore, a vibrațiilor muzicii interpretate, 
dacă propria personalitate vibrează pe aceeaşi 


38 W, Heisenberg, - Forțe în univers, Ed. Academiei, Bucureşti, 
1991, pag.134. 


81 


frecvenţă de unde cu pulsul muzical din partitură 
(implicit cu intențiile compozitorului), cu 
instrumentul, scena şi sala, dar nu în ultimul rând 
cu publicul. 

Metodele kinesiologiei muzicale, ramură 
ştiinţifică nou apărută în Occident, adaptate 
scopurilor terapeutice ale muzicii cu ajutorul 
medicinei din tradiţiile vechi orientale, alte 
metode moderne ce iau amploare în lume 
(metoda Schlaffhorst-Andersen, etc.) se bazează 
în principal pe latura energetică a ființei umane şi 
interacțiunea acestor forțe cu energiile mediului 
înconjurător. În acest sens, putem cita apariţia 
unei cărți incitante la noi în ţară, scrisă de soții 
Doina si Aliodor Manolea, energoterapeuţi, care 
pun accentul pe partea energetică a fiinţei umane. 
Ei consideră că sunt două componente care pot 
influenţa energetica umană, anume amplitudinea 
ŞI frecvenţa pulsatorie. 

“Câmpul terestru pulsează la frecvenţa 1- 
30 Hz, puterea maximală se realizează între 7-10 
Hz, frecvenţă la care creierul uman lucrează în 
condiţii normale.” Ei susţin că, în afara 
controlului sistemului nervos, asupra corpului 
uman acționează un sistem de control 


* Doina & Aliodor Manolea, - Aura energetică, Ed. Aldomar, 
Bucureşti, 2002, pag.52. 

electromagnetic, cel care imprimă forță vitală 
(bioenergia) organismului, idee cercetată, 
preluată din Orient şi aplicată de ramurile 
kinesiologiei muzicale, sportive, medicale, etc. 

Tot ei afirmă că aceste câmpuri 
interacționează cu materia şi o susțin, organizarea 
lor depinde de acțiunea unor stimuli, iar originea 
lor este în spațiu şi este determinată de corpurile 
vibratorii reprezentate de astre. 

Cel mai interesant concept ni s-a părut cel 
conform căruia corpul uman este considerat ca 
fiind un nucleu înconjurat de straturi vibratorii 
succesive, asemănător cu modelul atomului lui 
Niels Bohr, pentru care fizicianul a fost premiat 
în 1913 cu premiul Nobel. 

Acest concept l-am întâlnit şi în filosofia 
orientală de tip yoga, concept preluat în Occident 
la ora actuală prin intermediul kinesiologiei. 
Astfel, corpul uman ar fi învelit de o succesiune 
de 5-6 straturi vibratorii de substanță subtilă 
(corp vital sau eteric, emoțional sau astral, 
mental, cauzal, spiritual şi atmic), distanțate şi 
centrate pe corpul fizic, fiecare având vibrații, 
culori şi particule electrice diferite (vezi — Planşa 
1, anexe). 

Soții Manolea arată că: “Centrii energetici 
astrali (emoționali) sunt perturbați atunci când 
starea emoțională este exacerbată, indicând un 

dezechilibru în corpul fizic. Corpul vital sau 
eteric (depăşeşte corpul fizic cu 1-10 cm) 
realizează matricea energetică a fluidului ce 
înconjoară corpul fizic, numit materie vitală, prin 
intermediul reţelei energetice formate din canale 
şi meridiane, asemenea punctelor şi meridianelor 
terestre.” (Anexe — planga I) 

Corpul mental generează energie şi 
exclude emoțiile din procesul de gândire şi 
creativitate. Corpul cauzal presupune un control 
al emoțiilor, al puterii de concentrare şi păstrare a 
energiilor psihice. Corpul spiritual se poate 
modela prin sono sau meloterapie, fiind foarte 
dezvoltat la muzicieni.” 


GA 


Fig. 1 (după A.&D. Mou, 


“0 Ibidem, pag. 77. 

Conform concepţiilor energetice moderne 
răspândite azi şi în Occident, importate sau 
influențate de filosofiile orientale de mii de ani, 
artiştii, scena, sala şi publicul reprezintă un imens 
câmp energetic, cu donatori şi receptori. 

IV.3. Fazele unei interpretări muzicale pe 
scenă 

Înainte de concert, artistul este dornic de 
performanţă, totuşi nesiguranța unui succes îi 
induce o stare psihică de nervozitate. Mulţi 
interpreți o consideră ca fiind cea mai grea 
perioadă, adică aşteptarea — în ambele accepţiuni 
— din partea publicului, a criticii, a propriei 
personalităţi. 

În cea de-a doua fază, decisivă pentru actul 
scenic, unde compozitor, muzică, interpret, 
public, scenă, sală trebuie să vibreze la unison 
pentru o performanță artistică, influențele, 
sfaturile, metodele sau măsurătorile psihologice 
sau fiziologice sunt de prisos. 

Momentul interpretării cere artistului o 
perfectă linişte interioară, o concentrare mentală 
absolută, prin totala abandonare a gândurilor sau 
preocupărilor exterioare. Controlul energiei unui 
impuls motric în grade diferite, chiar înainte de 
transferarea sa în sunet, mai elocvent în nuanțele 
mici, cu o tensiune pe care o denumim de obicei 
relief sonor, e rezultatul intuirii frazării corecte. 

Autocontrolul spontan al interpretului asupra 
execuției, conştiinţa pătrunderii conținutului 
emoțional al partituri, adâncesc echilibrul 
sufletesc şi starea de linişte interioară, creând 
satisfacţie psihică. 

Momentul în care concentrarea psihică a 
interpretului atinge cota maximă de intensitate 
este pe scenă şi începe odată cu captarea atenţiei 
publicului. Trebuie să amintim că interpretul 
poate fi concentrat (psiho-energetic) şi relaxat 
(somato-muscular) în momente succesive de timp 
extrem de scurte, cele două procese 
interacționând şi completându-se reciproc. 

Stăpânirea de sine este un factor psihologic 
absolut necesar oricărei interpretări. Graba, 
enervarea, tendința spre superficialitate, pot fi 
înfrânte cu ajutorul acestui factor psihologic. 
Stăpânirea de sine este necesară nu numai în 
momentul apariției pe scenă, ci şi în dozarea 
emoțiilor artistice, în domolirea exploziilor 
temperamentale, în stabilirea ținutei scenice şi a 
echilibrului interpretării. 

Experiența scenică a marilor solişti a 
demonstrat că exercițiul repetat şi memorizarea 
atentă a textului muzical duc la siguranță şi la 
învingerea parțială a emoțiilor. Conştiinţa 
interpretului că posedă la perfecție întreaga 
partitură poate înfrânge orice dificultate, orice 

teamă de lapsusuri“! în memorare. O ţinută 
vestimentară demnă, o atitudine simplă, degajată, 
înlătură orice comentarii ale spectatorilor. 

Atacarea cu siguranţă, corectă, a primelor 
măsuri are deseori un rol hotărâtor în derularea 
întregului concert. Un ton cald, amplu, degajat, 
imprimă de la început un climat care cucereşte 
îndată atenţia auditorilor. Cu cât un interpret este 
mai recunoscut, cu atât masa ascultătorilor 
solicită mai multă apropiere şi siguranţă, evitarea 
oricăror ostentaţii sau arogante. 

Starea de calm, în plan strict tehnic, 
aplicând dualitatea concentrare-relaxare ne duce 
la principiul naturaleţei mişcărilor, care înseamnă 
respectarea necontrazicerii poziţiei şi mişcărilor 
naturale ale mușchilor şi articulaţiilor, astfel ca 
ele să funcţioneze optim. Aceste mişcări stau la 
baza unei tehnici virtuoze, cea bazată pe 
principiul recuperării bioenergiei. 

Accidente întâmplătoare, uneori 
inevitabile, produse de zgomote sau alte 
manifestări supărătoare în timpul concertului, nu 
trebuie să afecteze starea de concentrare a 
interpretului. 

Curajul nu înseamnă aroganță față de 
public, ci credinţa în adevărul artei, gând care se 


4l Inhibiţie corticală temporară. 

va comunica aproape telepatic în masa 
auditorilor. 

Ţinuta scenică binevoitoare, reținută şi 
relaxată, fără excesul sobrietăţii sau al aroganţei, 
o gestică şi o mimică naturală, fără exagerări 
stridente, care de cele mai multe ori pot provoca 
exact efectul invers celui scontat, adică stârnesc 
râsul auditorilor, trebuie studiate de tânărul 
interpret în faza pregătitoare. De cele mai multe 
ori, interpreți celebri (ex. Lipatti), au studiat în 
oglindă fiecare gest scenic, chiar mersul pe 
scenă, repetițiile înaintea unui concert derulându- 
se în ţinuta (vestimentația) scenică, pentru a se 
acomoda cu gestica şi atmosfera sălii. 

Din punct de vedere energetic, interpretul 
trebuie să fie deschis în fața publicului pentru a 
recepta şi a transmite energie şi dragoste prin 
intermediul muzicii. Cei care se tem să privească 
în sală vor învinge această teamă numai dacă 
gândirea lor va fi pozitivă, dacă se vor dărui 
publicului prin arta sonoră, fără reţinere. Acea 
stare a interpretului, văzută îndeobşte ca o transă, 
este o concentrare şi relaxare în acelaşi timp 
asupra redării muzicale. Aparenta lipsă de efort 
traduce un dozaj echilibrat, care, fară a-i depăşi 
forţele, i le solicită din plin. În această mobilizare 
optimă a potenţialului energetic datorată 
concentrării, relaxarea este un act dinamic, 

asemenea unui arc gata să-şi reia efortul 
instantaneu, acumulând energie în vederea 
următoarei tensionări. 

Relaţia  concentrare-tensiune-relaxare se 
arată ca fiind stabilă, de echilibru energetic, 
permiţând astfel funcționarea principiului 
recuperării energiei, atât în planul strict biologic 
cât şi în cel spiritual. 

“În timp ce în cadrul unui feed-back”, 
sistemul (organismul) îşi controlează ieşirile pe 
baza unor informaţii din trecut, acesta îşi poate 
optimiza activitatea pe baza unor aprecieri 
proiectate în viitor, adică a principiului feed- 
before.” Acest principiu vizează raporturile 
sonore ce se crează de fiecare dată de către 
interpret, irepetabile întocmai a doua oară, sau 
oricând altădată. 

Alături de modelarea sonorităţii şi a 
intensității emoţionale, supuse unui control de tip 
feed-back pe durata execuţiei, al doilea principiu, 
feed-before, e pur sonor, subsumat logicii 
formale şi simbolice a lucrării interpretate. 

Minuţiozitatea cu care e stabilită dinainte 
frazarea, creşterile sau descreşterile, a tensiunilor 


4 Conexiune retroactivă prin care reacția produsă de un sistem este 
retransmisă acestuia. 

% C, Arseni, - Neurocibernetica şi Psihocibernetica, Ed. Medicală, 
Bucureşti, 1979, pag.153-157. 

cu punctele culminante si rezolvările lor, toate 
reperele formei, pe care interpretul le fixează 
temeinic dinainte urmărindu-le în mod reflex în 
cântat, lasă loc unei aprecieri a raporturilor 
sonore în chiar momentul naşterii lor. 

Deciziile aproape instantanee ce apar — 
mici modificări, mereu altele — contribuie la 
instalarea unei stări de improvizație, de mişcare 
spontană a gândirii interpretative care înmoaie 
rigiditatea, împrospătează expresia, insuflă viaţă 
emoţiei proprii şi o face credibilă şi transmisibilă. 

Vom admite că pentru majoritatea 
instrumentiştilor actul de redare artistică are cu 
prioritate o bază mecanică, cea a stereotipiilor 
dinamice. Considerăm că  psiho-mentalul 
interpretului primează, deoarece decalajul 
aproape insesizabil între reprezentarea sonoră şi 
efectuarea ei constituie intervalul în care 
acţionează principiul feed-before, iar odată cu 
sunetul concretizat intervine la fel de rapid 
controlul sau corecția, dacă este cazul, adică 
principiul de feed-back. 

În sfârşit, ultima fază a actului scenic 
constituie pentru artist, odată cu aplauzele, o 
dorință de însingurare, de evadare, ca apoi să 
redevină o persoană privată. Este poate cea mai 
dificilă perioadă, când trebuie să accepte 
autocritica, critica sau laudele colegilor, cea a 

ziarelor, a interviurilor, a publicului care-l 
felicită. 

Pentru unii artişti, această etapă reprezintă 
o eliberare energetică necesară, cu satisfacțiile şi 
dezamăgirile psihice inerente oricărui interpret 
care doreşte să atingă perfecțiunea, pentru că în 
artă nu există stare pe loc (menţinere la acelaşi 
nivel), există doar progres sau regres. 


Un fapt constatat de mulți artişti după o 
experienţă scenică îl reprezintă încărcarea psiho- 
energetică; deşi fiziologic resursele energetice 
par a fi consumate, există suficiente rezerve şi 
mai ales disponibilitatea psihică eliberată de 
stres, astfel că deseori auzim expresii de genul: 
“Acum aş dori să continui să cânt, sau să reiau 
primele lucrări interpretate.” Aproximativ la fel 
se petrec lucrurile după un examen. 


IV.4. Fenomenul spaţialităţii locului 
unde se consumă actul artistic i-a preocupat 
deopotrivă pe artişti, organizatori, arhitecţi şi 
constructori, din cele mai vechi timpuri şi până 
astăzi. 

În aproape toate culturile şi civilizațiile 
lumii, spaţiul si timpul în desfăşurarea creaţiei 
artistice a reprezentat oglinda forțelor şi 
energiilor cosmice raportate la dimensiuni 

terestre. Piramidele egiptene, templele şi 
amfiteatrele greceşti sunt doar câteva exemple în 
acest sens. În cultura indiană spațiile mici 
ofereau cercul energetic ideal între artist şi 
public, deoarece concepția lor se bazează pe 
transferul energetic; astfel un mare artist va reuşi 
să determine spațiul din jurul său să vibreze 
odată cu propriile vibrații, iar curgerea temporală 
devine aproape imperceptibilă. 


Din Evul Mediu şi până la începutul 
secolului al XIX-lea putem constata o creştere 
considerabilă a spațiilor destinate producţiilor 
artistice din castele, biserici, săli de concert si 
operă, datorită amplificării numărului artiştilor pe 
scenă, în orchestră, chiar a publicului. 


Astăzi, pe lângă dimensiunile mari ale 
sălilor, de obicei în formă dreptunghiulară, a 
crescut si numărul acestora. În pofida grandorii 
unor manifestări artistice pe stadioane sau săli 
enorme, imprimările de calitate, dar şi concertele 
sau recitalurile marilor artişti au loc în spații 
restrânse. 


Forma sălii sau a scenei are o mare 
importanță pentru artistul interpret, asemeni 
calității instrumentului său, deoarece de acești 
doi factori fizici, care corespund sau nu legilor 

44 2 
acusticii , depinde gradul de penetrare sau 
umplere sonoră a sălii, adică închiderea cercului 
sau câmpului energetic între artist şi auditori. 


Pentru cultura japoneză cubul reprezintă 
forma ideală a comprimării energiilor vehiculate 
într-o sală de spectacole. În estul Asiei, prin 
forma scenei în semicerc se urmăreşte iluzia 
încetinirii curgerii temporale; un exemplu ar fi 
teatrul Kabuki din Japonia. 


In sudul Asiei, dimpotrivă, cercul 
reprezintă forma de expresie a energiilor, care 
formează un lanț energetic închis. 


Noi considerăm că, indiferent de forma 
sălii sau a scenei, artistul trebuie să o privească şi 
s-o imagineze ca pe un câmp de rezonanţă a 
spațiului şi timpului, ca pe un organism viu, în 
care forțe energetice contrare se atrag sau se 
resping, în funcţie de personalitatea celor aflaţi în 
acest perimetru. 


Vom încerca în continuare să analizăm 
succint şi factorul obiectiv (publicul), care 


x 4 


44 3 A i : sui eai 

Acustica — ( în limba greacă “ a auzi “) — ştiinţa, parte a fizicii , 
care studiază fenomenele de producere, propagare şi receptare a 
oscilaţiilor sonore în funcţie de caracteristicile mediului în care au 
loc. 

determină şi influenţează situaţia în care se află 
subiectul (interpretul muzician). 

IV.5. În relaţia creator-interpret-public, 
cel mai puţin cercetat, a fost tocmai publicul. 
Publicul este, privit prin prisma esteticii 
muzicale,  "...ascultătorul ridicat la scară 
socială."* Se poate distinge între ascultător şi 
auditor: “...mulți ascultă, dar nu toți aud muzical, 
mulți aud, dar nu toți înțeleg, în sfârşit mulți 
înţeleg, dar nu toți gustă."* 

Pentru a recunoaşte şi a deosebi 
multitudinea, divers întrețesută de publicuri, va 
trebui să constatăm: caracterul său colectiv, cel 
conştient (cu sau fără intenție), şi în fine, 
caracterul său de opinie, adică funcția sa socială. 

Astăzi, publicul are la dispoziție muzică 
mai variată şi mai bogată, dar şi publicul este 
nemăsurat mai mare, mai divers. Problema 
formării gustului muzical al publicului, depinde 
în mare măsură de valoarea creației şi a 
interpretării, dar nu în ultimul rând de factorul 
educaţional. 

Mulţi auditori vor sa priceapă sau să 
înţeleagă muzica asemeni reţetei unei mâncări 
sau băuturi, ei nu doresc să se transforme 


45 M. Voicana,M. Alexandrescu,V. Popescu-Deveselu, - Muzica şi 
publicul , Ed.Academiei,Bucureşti,1976, p. 14. 
46 Ibidem, pag. 15. 

spiritual, îmbogăţindu-şi sufletul, cel mult vor să 
devină consumatori. Din această cauză, cât şi a 
lipsei de educație muzicală, sau din motivul 
necunoaşterii suficiente în raport cu colegii lor 
melomani, o parte a tinerilor renunţă să participe, 
nesesizând faptul că orice act educațional 
presupune înainte de toate dorinţa de participare. 

Relaţia muzică-public, poate fi considerată 
o rezultantă a acţiunilor educativ-formative, 
întreprinse de toate instituțiile care propagă 
fenomenul muzical, în special cele cu profil 
muzical, care determină o atitudine din partea 
publicului. Se impune o examinare a cauzelor 
care determină atitudinea unui public. 
Determinarea factorilor care condiționează 
atitudinea publicului față de muzică este 
primordială. În funcție de aceşti factori, vom 
putea trece la o a doua etapă, aceea a stabilirii 
tipurilor de atitudini față de muzică. 

Problema criteriilor de apreciere a muzicii 
constituie unul din factorii care marchează 
atitudinea publicului în raport cu muzica 
ascultată. “Dintre factorii care au un rol 
important în această acțiune, trebuie menționați: 
şcoala, instituțiile muzicale şi mass-media 
muzicală. În ceea ce priveşte tipul de atitudine 
față de muzică a publicului, putem diferenția mai 
multe feluri şi categorii de auditori : 


95 


publicul propriu-zis (cel care a intenționat 
şi realizat audierea) 

publicul implicit (cel care a intenționat 
altceva, dar a realizat audierea în mod conştient) 

publicul fortuit (cel care nu a intenționat 
audierea, dar a fost pus în fața ei în mod 
inconştient)” 

Opiniile publicului cu privire la o 
interpretare muzicală au de asemenea un impact 
important asupra stării emoționale şi a tensiunii 
nervoase a artistului interpret. Această opinie, 
poate fi o declarație sinceră, exteriorizată ca 
atare, poate fi inexistentă, adică echivalează cu 
indiferența, sau poate fi disimulată, în sens 
aprobativ sau negativ, din cauze psiho-sociale 
(timiditate, snobism, complexe de inferioritate 
estetică etc. ). 

Momentul cel mai dificil al oricărui 
interpret este contactul cu publicul. Masa de 
auditori, intimidează de cele mai multe ori, sau, 
în cel mai fericit caz, produce o stare de nelinişte, 
de emoție şi anxietate. Interpretul s-ar putea să nu 
manifeste trac, dar este imposibil să nu fie 
emoţionat. 


“M. Voicana, M. Alexandrescu, V. Popescu-Deveselu, - op. cit. , 
p. 15. 

Acest moment dificil, al contactului 
imediat cu publicul, poate fi trecut mai uşor 
printr-o serioasă educare a voinţei. În clipa când 
interpretul este gata să înceapă execuţia, ar fi 
recomandabil ca acesta să-şi concentreze la 
maximum atenţia, să facă, pe cât se poate, 
abstracţie de public. Interiorizându-se, interpretul 
devine stăpân absolut pe sine, se identifică total 
cu compoziția muzicală. 

Prin întregul său comportament scenic, 
interpretul stabileşte pe parcursul execuţiei sale 
acel fluid magnetic care se ţese inevitabil şi din 
ce în ce mai puternic între el şi public. 
Comuniunea sufletească cu publicul trezeşte în 
rândurile spectatorilor şi auditorilor simpatia 
pentru artist. Odată stabilit acest sentiment, 
resimţit de interpret ca o undă benefică din partea 
publicului, acesta poate fi aproape sigur de 
succes. Pe tot parcursul interpretării scenice, 
artistul nu ar trebui să adopte nicio altă atitudine 
de comuniune cu publicul, în afară de fluviul 
sonorităților pe care le transmite în sală. Există 
deci un fenomen de feed-back. Priviri, surâsuri, 
ticuri nervoase, mişcări inestetice pot fi deseori 
dăunătoare. 

Se ştie că publicul reprezintă unul din 
factorii care contribuie în mare măsură la 
succesul sau insuccesul interpretării muzicale. 

Nivelul de pregătire şi educație muzicală a 
auditoriului formează şi crează un climat 
favorabil sau nefavorabil pentru artist. 

Influenţa psihologică pe care o determină 
mediul ambiant este covârşitoare pentru interpret. 
O sală plină până la refuz, în care auditorii 
"gustă" şi înțeleg muzica, poate exercita asupra 
interpretului o influenţă reconfortantă, benefică şi 
creatoare; dimpotrivă, un mediu ostil, o sală 
lipsită de acustică, frigul sau căldura exagerată, 
un instrument necorespunzător, îl pot 
descumpăni pe artist şi pot duce la o scădere 
calitativă a nivelului interpretativ. De aceea, 
interpretul trebuie să încerce prin forţe psihice 
proprii să învingă stările depresive, anxietatea, să 
nu uite nobila misiune pe care o are, aceea de a fi 
transmiţătorul mesajului artistic al 
compozitorului. 

CAPITOLUL V 


Sfaturi adresate tinerilor solişti şi 
experienţa scenică a unor interpreţi celebri. 


V.1. Interpretul este în acelaşi timp 
receptor şi creator. Interpretul face cunoştinţă cu 
opera de artă abia prin intermediul partituri, deci 
drumul său spre lucrare este invers față de cel 
parcurs de creator. Compozitorul trăieşte sensul 
acelor idei, sentimente pe care vrea să le 
comunice înainte sau în timp ce scrie lucrarea, 
moment ce precede actul punerii pe hârtie, 
această trăire constituind miezul procesului de 
creaţie. În schimb, pentru interpret lucrarea 
muzicală este tocmai opusul acestui drum, anume 
o scriere precisă, cu anumite semne, pe care el 
trebuie să le decodifice spre a putea ajunge la 
intenția compozitorului, ca apoi să o poată 
interpreta. El descoperă opera pentru sine, o 
analizează în detaliu, o reprezintă mental-auditiv, 
iar apoi, substituindu-se artistului-creator, mai 
exact compozitorului, elaborează şi dirijează 
fluxul sonor către consumatorul de artă, adică 

publicul, conform talentului şi intuiției sale 
artistice.  Ridicând punți între creator şi 
contemplator, interpretul reuşeşte să transforme 
opera din starea virtuală, de partitură, în care a 
conceput-o autorul, în ipostaza de realitate vie, 
aşa cum o percepe receptorul. 

Imaginea unui muzician interpret este 
totdeauna strâns legată de felul cum se manifestă 
personalitatea lui pe scenă. Cu greu poate fi 
despărțită de expresivitatea propriu-zisă a 
interpretării impresia pe care o produce 
fizionomia caracteristică a artistului, felul său de 
a ieşi pe scenă, ţinuta în fața publicului, 
particularităţile de gestică şi mimică. La marii 
artişti, toate aceste laturi ale vieţii lor scenice se 
găsesc totdeauna într-o unitate inseparabilă. 
Ținuta exterioară vie concordă cu cea interioară, 
cu esenţa artei lor. 

După cum arată V. I. Delson, “...cu 
privirea hotărâtă, cu iuţeală şi cu siguranța 
mersului — astfel apare E. Ghilels pe scenă; 
Sofroniţki se apropia de pian cu tot mai multă 
încetineală, parcă meditând adânc; o dezinvoltură 
artistică fără limite, dinamism, uşurinţă în 

mişcări — iată prima impresie când intră în scenă 
cu paşi grăbiţi uscăţivul şi nervosul Richter."% 

“Acela care se emoționează numai şi nu 
caută să pătrundă sensul emoţiilor sale va rămâne 
doar amator şi nu va deveni artist profesionist”- 
spunea deseori Neuhaus.” “Înțelegerea sensului 
emoțiilor sale face din Richter un mare 
maestru.” 

Este cunoscută maxima lui Herzen : “Chiar 
şi cea mai exactă definiţie, dacă este luată în mod 
mărginit, literal, poate fi dăunătoare.” Este cât se 
poate de oportun să ne-o amintim când discutăm 
probleme de artă. Pătrunderea subtilă în sensul 
operelor muzicale cele mai diferite ca stil şi 
caracter este imposibilă numai prin simţ sau 
intuiție; ea cere o dezvoltare a gândirii analitice 
şi sintetice, capacitate de abstractizare şi 
concretizare, iar în timpul execuţiei pe scenă, în 
prim plan trece expresivitatea artistică directă, 
deşi strunită de controlul intelectual. 

În discursul interpretativ, muzicianul aflat 
pe scenă trebuie să dispună de o forţă imensă de 
convingere a auditorului, energie pe care o poate 


48 V I.Delson, Sviatoslav Richter, Edit. Muzicală., Bucureşti, 1962, 
pag.52. 

4 Citat din articolul: A. Nikolaev — Bazele şcolii pianistice 
sovietice, rev.Muzghiz, Moscova,1954, pag. 16. 

* V 1.Delson , op. cit., pag.36. 

acumula doar acel artist, el însuşi emoţionat în 
cadrul recreării operei muzicale. Virtuozitatea,”! 
atunci când nu abuzează de funcțiunile ei, îl are 
în vedere pe artistul care "....cu ajutorul tehnicii 
exterioare nu-şi acoperă goliciunea interioară, ci 
calific astfel pe artistul cu o imensă forţă de a 
impresiona mediul care-l ascultă." - spune 
Lunacearski."? 

"Cel mai ingrat mijloc de a-ţi asigura 
perenitatea este arta interpretării muzicale. Este 
forma cea mai fluidă, izvorâtă din tăcere şi 
întoarsă la tăcere din clipa când s-a sfârșit 
bucata." - afirmă C. Delavrancea.” 

Începem investigația noastră, nu 
întâmplător, cu Mozart. 

V.2. Wolfgang Amadeus Mozart (1756- 
1791) a fost auzit şi prețuit cum se cuvine de 
aristocrația vieneză, totdeauna dornică de 
emoțiile tari provocate de exhibiţule copiilor 
excepționali. Astfel, în vara anului 1762, 
muzicianul de 6 ani se afla pe drumul ce duce 
spre Viena, drum ce avea să fie presărat cu 


`l Provine de la cuvântul de origine latină - virtus - (virtute), care 
implică noțiunile de curaj, risc şi hotărâre. 

5 A V Lunacearski, Problemele sociologiei muzicii, Ed. G.A.H.N., 
Moscova, 1927, pag.83. 

55 Cella Delavrancea , Dintr-un secol de viață , Ed. Eminescu, 1988, 
pag.367. 

strălucitoare izbânzi dar şi cu multiple suferinţe. 
lată câteva mărturii oferite de sursele 
bibliografice. I. Weinberg ni-l prezintă astfel pe 
Mozart : 

"Copilul de 6 ani, când îşi văzu reprodus 
de câteva ori chipul în oglinzile imensei încăperi, 
se sperie de-a binelea. Mana Tereza aşeză 
copilul pe scaunul din faţa clavecinului şi-l rugă 
să cânte ceva. Mâinile mici, de păpuşă parcă, 
tremurânde de emoție ale băieţelului, atinseră 
clapele şi improvizară îndelung. Oamenii din sală 
îşi ţineau răsuflarea. Fericit, copilul umplea sala 
cu efluviile unei armonii ce se revărsa necontenit. 
O mână osoasă netezi buclele blonde ale lui 
Mozart. Mâna era aceea a lui J. Haydn,care 
privea înduioşat către copil." 

"Strălucitoarele haine care-l îmbrăcau pe 
Mozart nu puteau ascunde drama micului trup ce 
trăda © debilitate fizică congenitală. 
Necontenitele emoții, mesele neregulate, 
oboselile studiului amestecate cu ale drumurilor 
şi nopţilor de nesomn (stres), toate acestea au 
apăsat greu pe umerii firavi ai micului Wolferl. 
Ceea ce era de aşteptat se petrecu: copilul se 
îmbolnăvi grav." 


vă I.Weinberg , W.A.Mozart , Ed. Muzicală, Bucureşti, 1962, pag. 9. 
* Ibidem. , pag. 14. 

"La vârsta de 6 ani, Mozart era un 
clavecinist şi organist de factură deosebită, iar 
între 6 şi 17 ani a întreprins lungi călătorii de 
concerte." Acest efort prelungit a avut 
repercusiuni mai târziu asupra sănătății sale. 

"În decembrie 1769, Mozart a apărut 
pentru prima oară în fața publicului italian. 
Programul concertului dat aci, la Verona 
cuprinde un Trio de Boccherini. Inima nu se 
odihneşte, bătăile ei cresc, devin mai puternice, 
mai de nestăpânit. Când lumea începu să 
aplaude, Mozart rămase țintuit în fotoliu.” 

Putem lesne observa starea de stres şi 
emoție de care era cuprins micul Weolferl pe 
scenă. "Idomeneo reprezenta o pagină nouă în 
istoria operei germane. Publicul, care umplea 
până la refuz sala operei din München în seara de 
29 ianuarie 1781, a simţit şi înţeles lucrul acesta. 
În loja din dreapta, Mozart îşi stăpânea cu greu 
emoția, era mândru şi mulţumit."> z 

"<< Sunt câțiva ani buni de când te-am 
ascultat la palatul Schoenbrunn. Peste mine s-a 
aşternut grea şi apăsătoare întîi vara, iar acum 
amurgul vieții. Sunt nespus de mulțumit să 
constat că dumneata străluceşti în minunata 


* Ibidem, pag.45. 
5 Ibidem, pag.103. 
58 Ibidem, pag. 14. 

primăvară a artei muzicale >>” Mozart 
recunoscu în cel ce rostise cuvintele de mai sus 
pe marele J. Haydn. Mişcat, copleșit de emoție, 
Mozart luă mâna veneratului maestru şi o apăsă 
cu nemărginită dragoste pe piept, pe inima lui." 
Putem să definim după acest citat firea emotivă şi 
tandră a lui Mozart. După cum ne arată aceeaşi 
sursă : "Mozart n-a fost, din punct de vedere 
fizic, un bărbat nici frumos şi nici impunător. Era 
mic de statură, slab, cu faţa întotdeauna palidă. 
Părul era bogat, blond; ochiu albaştri deschişi se 
aprindeau ca o văpaie atunci când cânta sau 
vorbea despre muzică."! 

lată ce mărturiseşte Mozart tatălui său, 
într-o scrisoare datată 17/18 octombrie 1777, 
Augsburg, referitor la emoţii “....am avut 
onoarea, ca trei sferturi de oră să cânt la un bun 
clavicord, construit de Stein. M-am emoționat la 
început, dar apoi am improvizat şi am cântat la 
prima vista tot ce am găsit, între altele, câteva 
bucăţi foarte drăguţe de un oarecare Edelman.”” 

Esenţialul din viaţa unui mare creator de 
artă este însăşi opera lui. Asupra unui suflet atât 


° ].G.Prod'homme , Mozart, raconté par ceux qui l'ont vu, Ed. 
Galimard, Paris, 1936, pag 54. 

© 1.Weinberg , op. cit. , pag.127. 

6l Ibidem, pag.141. 

2 W.A. Mozart, Scrisori, Ed. Muzicală, Bucureşti, 1968, pag. 28. 

de sensibil, de receptiv şi entuziast ca cel al 
marelui Mozart, detaliile de viaţă pot îmbrăca o 
importanță deosebită. Ele pot motiva un şoc, o 
emoție capabilă a se traduce într-o nouă 
manifestare artistică, într-un cuvânt trăirea 
artistului se reflectă cu fidelitate în creaţia sa. 

V.3. Să parcurgem succint unele date 
referitoare la viaţa scenică, bogată în elemente de 
factură emoţională, a lui L. van Beethoven 
(1770-1827). 

E. Herriot îl înfăţişează pe tânărul Ludwig 
astfel : 

"Iată, în faţa unui clavecin, un copil de 
patru ani, scăldat în lacrimi, silit să repete la 
infinit exercițiile. Cei din jur vor să facă din el un 
virtuoz, ceea ce nu înseamnă un muzician. Îndată 
ce a împlinit opt ani (în program se trecuse şase 
ani pentru a impresiona mai mult publicul), tatăl 
său l-a pus să apară în public, în sala Academiilor 
muzicale din Koeln. Deşi copilul nu suferea de 
trac, era vizibil emoţionat şi se spune că era la fel 
de precoce ca Mozart." 

"Tânărul mărunt de statură şi modest, pe 
care toți îl laudă pentru purtarea lui rezervată, 
care la serbări apare în costum de curte, frac 


% E, Herriot, Viața lui Beethoven , Ed. Eminescu, Bucureşti, 1979, 
pag.37. 

verde, vestă  înflorată, pantalon cu bucle, 
secondează pe maestrul său Neefe. Acesta 
precizează într-un articol scris în 1783, ce 
valoare avea la data aceea tânărul muzician de 13 
ani : <<Ludwig van Beethoven... cântă la 
pianoforte cu un talent remarcabil...descifrează 
foarte  bine...cântă cursiv  Clavecinul bine 
temperat de J.S.Bach....va deveni cu siguranță 
un al doilea Wolfgang Amadeus Mozart, dacă va 
continua cum a început.>>"%* 

"Tradiţia spune că în 1787, Beethoven i-a 
fost prezentat lui Mozart şi a improvizat în faţa 
lui nu fără oarecare emoție. I se atribuie lui 
Mozart celebra frază multă vreme reprodusă: << 
Uitaţi-vă cu atenţie la acest om; se va vorbi 
despre el în lumea întreagă >>" 

"Un martor anonim, care a asistat la 
serbările Capelei Electorale din Mergentheim, ni- 
| înfăţişează pe Beethoven la data de 12 
noiembrie 1788: <<...l-am auzit improvizând şi 
se poate, după părerea mea, aprecia cu siguranță 
virtuozitatea acestui om de preţ şi delicat, după 
bogăția aproape inepuizabilă a ideilor lui, după 
felul cu totul original de a-şi nuanţa jocul 
pianistic şi după perfecțiunea cu care cântă. Dar 


“ Ibidem, pag 39. 
“ Ibidem, pag. 46. 

Beethoven este, în afară de perfecțiunea tehnică, 
mai elocvent, mai important, mai expresiv, pe 
scurt, cu mai multă inimă: tot aşa de bun în 
adagio ca şi în allegro. Excelenţii instrumentiști 
din această orchestră îl admiră şi ascultă cu 
încordare când cântă el. Numai că e modest, fără 
nici o pretenţie, atât de pudic, atât de timid.>>"®® 
"Deşi Beethoven se produce numai ca 
pianist, trecând treptat de la virtuozitate la 
compoziție, se exersează mai mult în arta 
variaţiunilor, se simte că puţin câte puţin capătă 
încredere în el, în ciuda emoțiilor de care poate 
nu va scăpa niciodată, cu toate rezervele lui 
Haydn, cu toată ostilitatea unor confraţi, ajutat de 
binevoitoarea prietenie a câtorva protectori." 
"Scrie şi cântă într-o mare Academie“ un 
Concert în do major (op. 15) şi deşi probabil 
emoţionat, pentru a-şi arăta ataşamentul față de 
memoria lui Mozart, execută tot atunci un 
fragment din Titus. Plânge şi râde; dar, printre 
emoțiile şi descurajările lui, îşi găseşte salvarea 
în dragostea pentru arta căreia a hotărât să-i 
sacrifice totul. Am recunoscut prezenţa geniului, 
o forță încă stângace oarecum, dar irezistibilă; o 
bogăţie de idei vii şi de teme care transformă şi 


“ Ibidem, pag.48. 
© Ibidem, pag. 70. 
683 Aşa erau denumite pe atunci concertele publice. 

dă conţinut afectiv desenelor contrapunctice ale 
tradiției; emoție mai mult decât orice, căldură 
sufletească, pasiune."* 

"În timp ce Beethoven improvizează la 
Praga pe o temă din Titus de Mozart, 
compozitorul Tomaschek îl aude :<< Modul 
uimitor de a cânta la pian al lui Beethoven, 
remarcabil prin dezvoltările îndrăznețe ale 
improvizației sale, m-a emoționat într-un fel cu 
totul deosebit; m-am simțit atât de adânc 
umilit în ființa mea cea mai intimă încât n-am 
mai pus mâna pe pian mai multe zile şi numai 
dragostea  nestinsă pentru artă şi judecata 
rațională m-au făcut să-mi reiau pelerinajele mele 
pe clape cu o  sârguință şi mai 
înverşunată... Myst 

"Iată-ne în sala Teatrului Imperial din 
Viena, la 2 aprilie 1800. Ludwig van Beethoven 
dă un concert în beneficiul lui...El execută un 
mare concert pentru pianoforte şi apoi 
improvizează pe o temă dintr-un imn al lui 
Haydn. Programul anunța pentru sfârşit prima sa 
simfonie. Spre mirarea noastră, aflăm că 
ascultătorii au găsit lucrarea confuză şi 
îndrăzneață. Tema, în orice caz, era demnă de un 


© E, Herriot, op. cit, pag. 76. 
7 J, G. Prod'homme, op. cit., pag. 69. 
7! E. Herriot, op. cit., pag. 86. 

maestru tânăr, atât de sensibil şi de grav, care 
căuta subiecte nobile şi emoții înalte"? 

"Tot cam pe atunci, tânărul Karl Czerny e 
prezentat lui Beethoven; copilandrul observă cu 
pasiune pe acest om care s-a aşezat în faţa unui 
pianoforte. Are o fire timidă şi emotivă, poartă o 
vestă din stofă cu peri de culoare gri care 
aminteşte imaginile populare ale lui Robinson 
Crusoe ; părul său negru cade în dezordine în 
jurul capului ; în urechi poartă un ghemotoc de 
bumbac înmuiat într-un lichid gălbui. Czerny 
remarcă mâinile sale puternice, degetele scurte şi 
groase; dar, îndată ce începe să improvizeze, nu 
se mai zăreşte decât sufletul lui. Triumfa cu 
adevărat în improvizație; era în el, în astfel de 
clipe, un fel de vrăjitorie, o sublimă magie." 

"Despre respectul său faţă de artă, el s-a 
exprimat în mai multe declaraţii: nici una nu e 
mai emoţionantă ca această profesiune de 
credință scrisă pentru o mică pianistă, căreia îi 
mulțumea pentru un mic cadou (un portmoneu). 
<<Adevăratul artist, îi scrie el, nu are orgoliu; el 
ştie că arta nu are limite; simte în sinea lui cât e 
de departe de ţel şi în timp ce alţii îl admiră, 


7? Ibidem., pag. 100. 
Ibidem, pag. 108. 

poate, el suferă că nu a ajuns acolo unde 
străluceşte soarele. >>" 

"În decembrie 1822, publicul vienez e 
invitat la un concert unde un mic miracol de vreo 
zece ani urma să cânte. După concert, copilul- 
minune e condus la Maestrul din Bonn, în 
sărăcăciosul lui apartament. << Ha! ha! strigă 
Beethoven. Ce băiat admirabil! Eşti de pe acum 
cineva! Eşti un om fericit şi vei face fericiți şi pe 
alți oameni!>> Când Franz Liszt, înainte de a 
pleca la Paris, a dat în 1823 concertul lui de adio 
la sala Reduta, Beethoven a venit şi l-a consacrat, 
sărutându-l pe frunte.” 

Unul din contemporani, Camille Pleyel, 
într-o scrisoare adresată mamei sale, descrie firea 
emotivă lui Beethoven : 

“Ca de obicei, s-a lăsat rugat mult timp şi 
până în cele din urmă, aproape cu sila, a fost 
împins de către doamne la pian. Vizibil 
emoţionat, Beethoven începu să improvizeze 
într-o manieră strălucitoare, originală şi 
grandioasă....... După asemenea improvizații, 
Beethoven izbucnea într-un puternic râs 
hedonic.” 


74 Ibidem, pag. 237. 

75 Ibidem, pag. 299. 

7€ Apud J.G. Prodhomme, Beethoven văzut de contemporani — 
scrisori, memorii, Ed. Muzicală, Bucureşti, 1970, pag. 90-92. 

lată aşadar, faţa mai puţin cunoscută şi 
analizată a lui Beethoven, o fire timidă şi 
emotivă, suferind pe tot parcursul vieţii sale 
scenice numeroase victorii şi eşecuri, 
nerenunţând nici o clipă la arta sa. 

V.4. Spre deosebire de Maestrul din Bonn, 
iată cum ne apare Franz Schubert (1797-1828), 
descris de V. Konen : 

"Într-o perioadă când începea să se afirme 
stilul concertistic de virtuozitate, lipsa unui 
studiu susținut, menit să dezvolte o strălucită 
tehnică pianistică, a fost mai târziu una din 
cauzele ce l-au ținut pe Schubert departe de 
estrada sălii de concert, care în secolul XIX 
devenise mijlocul cel mai sigur de popularizare a 
muzicii noi, mai ales în cazul compozițiilor 
pentru pian. 

Ulterior, a încercat să-şi înfrângă 
timiditatea de care suferea în prezența unui 
auditoriu numeros. Este drept că lipsa de 
experiență concertistică era compensată de 
puritatea şi seriozitatea gustului şi preferințelor 
muzicale ale compozitorului. Caracteristic e 
faptul că din aproape o mie cinci sute de lucrări, 

câte a compus Schubert, numai două au fost în 
mod special destinate estradei de concert." 

"Schumann, care a fost printre primii 
admiratori ai compozitorului romantic de la 
Viena, a scris că acesta << nu a fost nevoit să 
înfrângă mai întâi pe virtuozul din el.>>"%5 Iată 
cum îl descrie aceaşi sursă : 

"Lipsit de prestanţă, neîndemânatic şi 
sfios, nu avea maniere elegante, Schubert ne 
apare ca un bărbat foarte scund, îndesat, chiar 
bondoc, cu trăsăturile mari şi o privire atât de 
mioapă, încât îi era cu neputinţă să se lipsească 
de ochelari. Coloritul gingaş al feţei, lesne 
schimbător sub impulsul unor sentimente de 
moment, aşa cum se întâmplă adesea la oamenii 
foarte emotivi, ca şi părul castaniu foarte bogat şi 
ondulat, atenuau ceea ce era neatrăgător în chipul 
şi silueta lui. Prietenii îl porecliseră Bufti 
(Schwammerl). Nu este o întâmplare faptul că 
acest muzician genial, care avea o facilitate unică 
în a descifra la prima vedere partiturile cele mai 
complicate şi care atinsese un nivel înalt de 
măiestrie pianistică, nu a devenit nici dirijor, nici 
concertist." 


77 V, Konen, Franz Schubert, Ed. Muzicală, Bucureşti, 1963, pag. 
15. 

78 Ibidem, pag. 16. 

7 Ibidem, pag. 55. 

În dorința de a-l întâlni pe Beethoven, 
Schubert se hotărî să-i ducă acestuia un caiet cu 
variaţiuni la patru mâini ce i le dedicase. Unii 
biografi susțin că, negăsindu-l acasă, Schubert ar 
fi lăsat caietul unui servitor. Există însă şi o altă 
versiune, potrivit căreia Schubert, extrem de 
emoţionat de această întâlnire cu idolul său, i-a 
strecurat acestuia în mână caietul şi fără să fi 
rostit o singură vorbă, a ieşit din casă în goană. 

"În sfârşit, în 1827 Beethoven s-a arătat 
foarte impresionat de câteva leduri de Schubert, 
care-i parveniseră prin intermediul lui Schindler : 
<<Schubert poartă într-adevăr în el o scânteie 
divină.>> - a spus atunci Beethoven, 
exprimându-și totodată dorinţa de a cunoaşte şi 
alte lucrări ale tânărului compozitor. Dar când 
Schubert, izbutind în cele din urmă să-şi biruie 
timiditatea, veni la Beethoven, îl găsi pe patul 
morţii. "80 

"Primul concert organizat la Viena şi 
consacrat în întregime operelor lui Schubert, la a 
cărui realizare compozitorul visase zadarnic 
atâția ani, avu loc în martie 1828 cu participarea 
compozitorului (ca acompaniator la pian). În mod 
cu totul neaşteptat pentru compozitor, succesul 
concertului a fost imens, atât artistic cât şi 


8° Ibidem, pag. 70. 

material. Începu să se gândească la organizarea 
unor concerte viitoare, dar la numai câteva luni 
după acest eveniment, care părea să prevestească 
o cotitură în relațiile dintre Schubert şi marele 
public muzical al Vienei, la 19 noiembrie 1828, 
compozitorul a încetat din viaţă, doborât de 
tifos."8! 

V.5. În continuare dorim să prezentăm 
câteva date din experienţa scenică bogată a lui 
Niccolo Paganini (1782-1840), unul dintre cei 
mai vestiți violonişti ai timpului şi care a ştiut să- 
şi învingă emoțiile de fiecare dată, asemeni 
marelui pianist şi compozitor Franz Liszt. 

J. lanegic ne oferă câteva informaţii 
prețioase: 

"Putem să considerăm concertul din 26 
mai 1794, ca fiind cel dintâi concert public şi 
mare succes violonistic al lui Paganini (11 ani), 
până la 16 iunie 1837, când va da la Torino, 
ultimul concert (un concert în beneficiul 
săracilor), fiecare apariţie a sa pe o estradă va fi o 
desăvârşită victorie artistică şi presa va publica 
dări de seamă ditirambice despre arta celui mai 
mare violonist al tuturor timpurilor. "8? 


81 Ibidem, pag. 70. 
* J, Ianegic, Niccolo Paganini, Ed. Muzicală, Bucureşti, 1962, pag. 
14. 

Introducând în programele sale propriile 
compoziţii pline de pasaje de virtuozitate, el 
manifestă două trăsături de caracter: voința de a 
surprinde, ceea ce este specific spiritului 
romantic, şi trăirea în actualitate. 

"Concertul dat la Livorno în 1811, a fost 
tulburat de o serie de incidente care, în loc să-l 
compromită, l-au dus la un adevărat triumf. 

Înainte de a intra pe scenă, Paganini călcă 
într-un cui şi se înțepă la călcâi; auditori, când l- 
au văzut şchiopătând, au zâmbit; el începu să-şi 
potrivească vioara pe umăr, dar tocmai atunci 
căzură lumânările puse la pupitru, şi publicul 
începu să râdă zgomotos; fără să se tulbure, 
Paganini atacă primele măsuri, dar acum 1 se 
rupse coarda mi. S-ar fi spus că în seara aceea 
concertul este ratat; el însă continuă să cânte 
emoționat şi iritat pe trei coarde, iar asistenţa a 
fost uluită şi l-a răsplătit cu aplauze furtunoase. 
Astfel s-a deprins Paganini să provoace aplauze 
cu mijloace care puneau în valoare virtuozitatea 
sa excepţională." 

"Şi ce însemna pentru Paganini un concert, 
ne spune doctorul Bennati, un tânăr şi eminent 
medic din Mantova, care l-a îngrijit la Viena. El 
ne-a lăsat un amplu studiu despre fiziologia 


83 Ibidem , pag. 38. 

organismului său: <<...după ce executa o piesă, 
părea un om cuprins de un acces de epilepsie; 
avea pielea rece şi acoperită de transpiraţie 
abundentă, ceea ce făcea necesar să 1 se pună în 
spate o blăniţă; pulsul nu i se mai simţea, iar dacă 
era întrebat ceva ori nu răspundea, ori răspunsul 
său era foarte scurt şi adesea fără legătură cu 
întrebarea. În noaptea următoare concertelor nu 
putea să se odihnească, ci rămânea într-o stare 
de agitaţie continuă.>> Dar oricât ar fi fost de 
obositoare, concertele erau o necesitate vitală 
pentru el şi se dedica cu bucurie muncii de 
compozitor."8* 

"În seara de 1 decembrie, la Praga, uşa se 
deschide şi Paganini intră cu înclinații adânci şi 
aproape umile. O statură înaltă, dar vizibil 
încovoiată de boală, o fizionomie expresivă şi 
plină de spirit, totuşi palidă ca moartea. 

Dar succesul obţinut nu împiedică să i se 
pună în discuţie talentul, să apară critici severe, 
care, ajungând în anul următor la cunoştinţa 
tânărului Chopin, îl intimidează şi îl hotărăsc să 
renunţe a da concerte la Praga...<<N-aş vrea să 
stric ceea ce am reuşit la Viena — scria Chopin 
familiei sale — chiar şi pe Paganini l-au discutat 


* Ibidem, pag. 74. 

aici.>>% Scrisoare publicată ulterior într-un 
volum de corespondenţă. "5 

"După epuizarea numărului de concerte 
programat, este atât de emoționat de 
manifestările auditorilor şi ale orchestrei, încât 
publică o declaraţie, în care spune: <<Cea mai 
mare ambiție a unui artist este de a fi primit de 
cunoscători cu acea participare afectivă, de a fi 
salutat cu acel entuziasm care să-i arate că efortul 
său nu a rămas zadarnic. În cele şase concerte pe 
care am avut cinstea să le dau în faţa 
dumneavoastră, onoraţi locuitori ai Frankfurtului, 
mi-aţi produs acest sentiment plăcut şi adânc.>> 

O asemenea activitate ar fi doborât pe 
orice om sănătos. Paganini dimpotrivă, pare că se 
întăreşte; contactul cu publicul, aplauzele şi toate 
celelalte manifestări de admiraţie îi introduc în 
organism o energie inepuizabilă, care-l ajută în 
efortul de continuă autodepăşire."$! 

"În seara de miercuri 9 martie 1831, sala 
Operei din Paris era ticsită de lume. Concertul a 
început cu Egmont de Beethoven, dirijat de 


5 Scrisoarea din 22 august 1829, trimisă din Praga, publicată în 
Corespondencja Fryderyka Chopina. 

5 J, Ianegic, op. cit., pag. 77. 

* Ibidem, pag. 84. 

Habeneck şi apoi a păşit pe podium Paganini, 
vădit emoţionat." 

"În Journal des Debats se puteau citi 
următoarele rânduri semnate de compozitorul 
Castil-Blaze : <<Să ne felicităm că acest vrăjitor 
este contemporanul nostru, iar el să se felicite pe 
sine însuşi; dacă ar fi făcut să sune vioara în 
acest mod acum o sută de ani, l-ar fi ars pe rug 
ca vrăjitor; şi azi nu sunt sigur că nu va fi...>> 
arată autorul." 

"În seara concertului de la Dublin în 1832, 
Paganini intră pe scenă însoțit de George Smart, 
directorul orchestrei şi fură primiţi cu obişnuitele 
aplauze. În timp ce, strunind coardele viorii, 
încerca probabil să-şi stăpânească emoția care-l 
cuprindea de obicei înainte de a ataca primele 
măsuri, un auditor a strigat :<<Urrah, Signor 
Paganini, bea o înghiţitură de whisky şi sună încă 
o dată clopoțelul >>" 

V.6. După ce am urmărit evoluția scenică a 
lui Niccolo Paganini, să ne aplecăm asupra vieţii 
scenice a marelui pianist şi compozitor Franz 
Liszt (1811-1886). 

După cum arată Th. Bălan: "Ceea ce 
încânta pe nobili la Paris, care nu aveau 


88 Ibidem , pag. 96. 
59 Ibidem, pag. 97. 
” Ibidem, pag. 111. 

cunoştinţe muzicale mai aprofundate, era darul 
improvizatoric al micului artist de numai 11 ani. 
Niciodată micul Liszt nu şi-a pierdut stăpânirea 
de sine, modestia şi echilibrul în faţa laudelor 
nemăsurate ce i se aduceau.""! 

"Primul concert public a avut loc la data de 
7 martie 1824, concertul fiind organizat pe 
scena Teatrului italian de operă. Cronica 
relatează că <<s-a prezentat nestânjenit şi fără 
timiditate.> > Atitudinea sa nu era aceea a unui 
copil când scria :<<nu devii mai bun din cauza 
laudelor şi nici mai rău din cauza 
insuccesului. >>Citea mult, se culca târziu şi 
suferea ore întregi de dureri de cap." - ne spune 
Th. Bălan.” 

"Liszt nota pe unele compoziţii con 
soma passione. Încordarea emoţională spre care 
tindea era foarte intensă. Se străduia în 
interpretările sale să convingă cu dramatismul. 
Pentru el, scena pe care-şi prezintă drama e 
pianul. El ştie să cucerească publicul fiindcă este 
actor înnăscut. La el exista un echilibru între 
elementul raţional şi cel emoţional." 


°l Th. Bălan, Franz Liszt, Ed. Muzicală, Bucureşti, 1963, pag 28. 
” Ibidem, pag. 35. 
” Ibidem, pag. 300. 

În cartea sa Despre arta pianistică, marele 
pianist şi pedagog Neuhaus” vorbeşte despre 
simţul dirijoral pe care-l au unii mari interpreţi. 
Nu ştim dacă în afară de Liszt a mai existat veun 
interpret la care acest simţ să fi fost dezvoltat în 
aşa măsură. 

V.7. Să urmărim în continuare evoluţia 
scenică a lui Frederic Chopin (1810-1849), 
prieten cu Fr. Liszt, chiar din puctul de vedere al 
acestuia din urmă. 

"La 8 ani, el a apărut într-un concert, 
cântând o poloneză şi un marş. La aceeaşi vârstă 
i s-au tipărit şi cele dintâi lucrări pentru pian. 
Înconjurat de faima unui copil-minune, Chopin 
şi-a continuat educaţia pianistică. În 1829, după 
ce cucereşte prin câteva concerte celebritatea la 
Varşovia, pleacă la Viena. În capitala Austriei a 
dat două concerte de pian întâmpinate cu elogii 
de critică şi public. Primul concert dat la 25 
ianuarie 1848 în sala Pleyel din Paris i-a adus 
consacrarea. La 23 februarie 1848 reapare ca 
pianist în faţa publicului parizian, dar după acest 
concert, starea sănătăţii sale se înrăutăţeşte şi mai 
mult. Constituţia firavă şi delicată a lui Chopin 


” H.G.Neuhaus, Despre arta pianistică, Ed. Muzicală, Bucureşti, 
1960, pag 54. 


121 


nu-i îngăduiau exprimarea vijelioasă a pasiunilor 
sale."* 

"Am reuşi oare să facem pe acei ce nu l-au 
auzit să-şi închipuie vraja unei poezii 
inexprimabilă prin vorbe, acea vrajă subtilă şi 
pătrunzătoare ca aceea a parfumului uşor şi 
exotic al verbinei sau etiopicei calle, flori ce nu- 
şi răspândesc mireasma decât în locuinţe puţin 
cercetate. Parfumul li se pierde ca speriat, când 
sunt prezente mulțimi compacte în mijlocul 
cărora aerul se îngroaşe şi nu mai păstrează decât 
mirosul pătrunzător al tuberosei în plină floare 
sau al răşinei în flăcări. Chopin, zicem, îşi dădea 
seama, că nu avea nici o înriurire asupra 
mulțimilor. Era conştient că nu putea să mişte 
masele, căci acestea, întocmai valurilor unei 
mări, deşi maleabile la orice temperatură, nu sunt 
uşor de mişcat. El ştia că nu era pe deplin prețuit 
decât în reuniuni din păcate prea restrânse." 

"Chopin a spus odată unui artist prieten cu 
el :<<Nu sunt bun să dau concerte, căci pe mine 
publicul mă intimidează, mă simt asfixiat de 
respirațiile precipitate, paralizat de privirile 
curioase, amuţesc în fața fetelor străine; dar 
dumneata eşti făcut pentru concerte, căci chiar 


95 Fr, Liszt, Frederic Chopin, Ed. Muzicală, Bucureşti, 1958, pag. 
12. 
” Ibidem, pag. 82. 

atunci când nu reuşeşti să-ţi câştigi publicul, ai 
totuşi mijloace cu care să-l domini.>> Noi 
credem însă, dacă ne este permis să o spunem, că 
acele concerte oboseau mai puțin constituția 
fizică şi mai mult sensibilitatea sa artistică." 

"Deşi rare, au fost totuşi momente când l- 
am surprins profund emoționat. L-am văzut 
îngălbenindu-se atât de tare, încât chipul său 
căpăta o culoare verde şi cadaverică. Dar în cele 
mai vii emoţii, el rămânea stăpân pe sine. În 
asemenea clipe, el era ca întotdeuna tot atât de 
zgârcit în cuvinte în privința sentimentelor sale. 
Chopin, care dintre artiştii contemporani 
proeminenţi, dăduse cele mai puţine concerte, a 
cerut totuşi să fie îngropat cu hainele pe care le 
îmbrăca atunci când apărea în public. Un 
sentiment firesc şi profund, decurgând din 
izvorul nesecat al entuziasmului său pentru arta 
sa, i-a dictat fără îndoială această ultimă 
dorinţă. i 

Cităm rândurile lui Chopin în legătură cu 
apariția sa scenică, dintr-o scrisoare adresată 
familiei sale, datată 27 februarie 1832, Paris : 

“În asemenea clipe, în faţa ochilor parcă ţi 
se lasă o perdea de ceaţă, iar ritmul bătăilor 


” Ibidem, pag. 83. 
% Ibidem, pag. 114. 

inimii îl simţi până în tâmple. Din sutele de 
chipuri îţi e cu neputinţă să desluşeşti cel puţin 
unul cunoscut....din fericire, îndată după clipa 
aceea, cea mai grea, a intrării în scenă, poţi 
atinge clapele albe de fildeş ale pianului....după 
introducerea orchestrei, degetele încep de la sine 
primul acord.”* 

V.8. lată părerea vestitei interprete a 
muzicii pentru pian a compozitorului Gabriel 
Faure (1845-1924), M. Long : 

"M-am întrebat uneori la ce imbolduri se 
supun anumiți amatori care, morți de frică, vor 
totuşi să fie ascultați. Este adevărat, tracul este ca 
supărarea din dragoste, o uiţi repede. Sunt două 
feluri de trac: cel care paralizează — şi în acest 
caz este mai bine să schimbi profesiunea — şi cel 
care îţi permite să ieşi din tine însuţi şi trece de 
îndată ce ai cântat primele note. Un antrenament 
intens te poate apăra împotriva lui. 

Pe scenă, artistul este adesea o ființă 
dedublată. Totul se petrece cu bine din clipa când 
devii conştient că celălalt te ascultă. Este o 
senzaţie curioasă şi de invidiat...Din fericire, 
aceasta se întâmplă destul de des pentru ca astfel 
cariera noastră de interpret să fie cea mai 


” Scrisoarea din 27 februarie 1832, trimisă din Paris, publicată în 
Corespondencja Fryderyka Chopina 

frumoasă din toate, chiar dacă este cea mai de 
temut. "19% 

"Repertoriul meu faurcan se îmbogăţea şi 
mă simţeam mânată irezistibil de dorinţa de a 
realiza acel mare recital. În seara aceea, tracului 
meu foarte firesc, 1 se adăuga şi teama de a nu-l 
decepționa pe Faure. Simţeam că şi el era 
emoționat de această seară dorită, aşteptată 
ŞI...temută. 

Un public numeros umplea sala Erard, 
atras de personalitatea autorului. Tot felul de 
sentimente se întâlneau la ascultătorii noştri: de 
bunăvoință şi ostilitate, într-un cuvânt era un 
public de premieră, capabil de cele mai diferite 
reacții. 

În după amiaza care preceda recitalul, 
culmea, ducându-mă să mai repet o ultimă oară 
pe pianul de concert aşezat pe scenă, îl întâlnesc 
pe maestrul Louis Diemer, care fiind de fel 
foarte imprudent, îmi spuse în treacăt : <<Doar 
nu o să cânţi tot acest program pe dinafară ?>> 
Am simțit că mi se face rău, pentru că nu mă 
gândisem la asta...şi, pe deasupra, chiar înaintea 
concertului, atunci când îmi încălzeam degetele, 
în foaier am primit vizita celebrului Delaborde 


1% M. Long, La pian cu Gabriel Faure, Ed. Muzicală, Bucureşti, 
1970, pag. 82. 

(ştiam că toți colegii, profesori la Conservator, 
pândeau unele eventuale greşeli), care nu a găsit 
nimic mai bun să-mi spună decât această 
observaţie puţin încurajatoare: <<Dar, mica mea 
Margot, tu cânţi toate acestea pe dinafară ?>> 
Niciodată acest cuvânt, par coeur, atât de obscur 
în origine sa, nu mi-a părut atât de plin de 
sens...Hotărât, lucrurile nu mergeau bine. Când 
uşierul mi-a deschis uşile scenei — era să scriu ale 
arenei — eram atât de impresionată că a trebuit să 
mă reîntorc în grabă să arunc o ultimă privire pe 
note; aveam impresia că nu mai ştiu cum începe 
prima piesă. În fine, ca de obicei, minunea s-a 
produs. Când am intrat cu hotărâre în scenă, am 
văzut în primul rând de fotolii, chiar la piciorul 
pianului, pe marele organist orb Louis Vierne, 
acest minunat muzician pe care-l ştiam faurean 
prin excelență. Prezența lui m-a îmbărbătat. 
Bariera era trecută. Eram liberată de stăpânirea 
tracului. În seara aceea, prezenţa lui Vierne a fost 
catalizatorul energiei mele." 

“Covârşit de puternice emoții, de artă, 
Faure admiră sincer pe Wagner, îi înţelege în 
adâncime caracterele  genialității şi idealul 
urmărit şi realizat cu atâta forţă şi persuasiune. 
Faure avea aceleaşi griji ca Mozart, Beethoven şi 


'9! Ibidem, pag. 60. 

Wagner. Muzica face numai bogăţia materială a 
editorilor. La 26 august 1900 s-a fixat data 
premierei lucrării Prometeu. Cine ar fi putut însă 
dirija decât tot Faure ? Retuşurile şi repetițiile 
aduceau multă îngrijorare lui Faure. <<Totul 
vine prea târziu, mult prea târziu — spunea el — în 
sfârşit, deoarece există un Dumnezeu pentru 
bețivi, să sperăm că se va găsi unul şi pentru 
muzicieni.>> Faure se simte emoționat în ajunul 
zilei hotărâtoare şi aproape satisfăcut de 
istovitoarea muncă ce depusese." 

V.9. Să spicuim în continuare câteva 
păreri, despre prezenţa scenică a lui Maurice 
Ravel (1875-1937), în viziunea lu R. 
Alexandrescu : 

"L-am auzit executându-şi Sonatina şi, ca 
partener al lui Enescu, Sonata pentru pian şi 
violină - ne istoriseşte violonista Helene Jourdan- 
Morhange, bună prietenă a lui Ravel - cât despre 
studiul pianului, foarte rar a putut fi auzit 
studiind tehnic. Avea o linie sonoră mordentă și 
obiectivă, fel de a interpreta abia peste mulţi ani 
devenit modern. Era simplu în mişcări, expresiv 
în redare şi impasibil pe figură, vădit fiind că 


1% R, Alexandrescu, Gabriel Faure, Ed. Muzicală, Bucureşti, 1968, 
pag. 27. 

totul se petrecea în interiorul fiinţei sale, urzită 
parcă toată din muzică." 

"Ravel nu iubea pianul — scrie Riccardo 
Vines, adăugând — ceea ce e foarte fericit lucru 
pentru noi."104 

"Ca dirijor, prin fire şi convingeri, cât şi 
prin faptul că nu se considera un dirijor de 
profesie, nu făcea nici un gest care să depăşească 
limitele fireşti ale personalităţii sale, nu urmărea 
nici un efect de maestro în vederea unui succes 
pe podium. 

Ca pianist, reda totul cu o sobrietate şi o 
interiorizare care nu puteau avea nimic izbitor. 
Totuşi, puţini pianişti puteau explica atât de bine 
compoziţiile sale ca însuşi autorul. În privinţa 
executării compozițiilor sale, în care, după cum 
spune o glumă amicală, totul e prevăzut, până şi 
nota falsă (pusă de autor în text, pasă-mi-te ca să 
scutească pe executanţi de oboseala de a greşi) 
Ravel obişnuia să spună: <<Muzica mea nu se 
interpretează, ci pur şi simplu se execută conform 
textului şi tuturor indicaţiilor date.>> După un 
surmenaj apreciabil, în decursul unui turneu la 
Malaga, în timp ce-şi executa Sonatina, avu la 
sfârşitul primei părţi un lapsus. În imposibilitatea 


103 R, Alexandrescu, M. Ravel, Ed. Muzicală, Bucureşti, 1964, pag. 
35. 
104 R, Vines, în Revue Musicale, Paris, 1925. 

de a-şi regăsi firul continuității, avu totuşi 
prezenţa, ca fără a se opri, să adopte un salt, 
rămas neobservat pentru mulți dintre invitaţi care 
nu cunoşteau lucrarea." 19 

V.10. Tot prin intermediul pianistei M. 
Long (1878-1966), vom cita câteva păreri 
referitoare la felul de interpretare a lui Claude 
Debussy (1862-1918). 

"Într-adevăr, frumosul, emoția sunt uneori 
de neexprimat....îmi spunea Debussy. El era un 
pianist incomparabil. Cum să uiţi supleţea, 
mângâierea, profunzimea tuşeului său!" 10$ 

"Pe scenă, Pachmann vorbea 
publicului ca şi Plante şi manifesta o receptivitate 
bolnăvicioasă faţă de mişcările din sală, ca 
Paderewski. Într-o seară, a cerut să fie închis nu 
evantaiul, ci partitura pe care urmărea un 
ascultător. Pe Debussy acest lucru nu îl deranja, 
el era absorbit de muzică. Într-o seară, Sauer 
cântă la bis Mazurca lui Debussy. Dar iată că de 
data asta, o lacună de memorie îl forţează să 
repete fără să vrea un pasaj înaintea faimoasei 
coda, să se-nvârtă în loc până ce-şi reluă firul. Nu 


105 R, Alexandrescu, op. cit., pag. 57. 
1% M. Long, La pian cu Claude Debussy, Ed. Muzicală, Bucureşti, 
1968, pag. 28. 

trebuie să spui nimic niciodată, gândii în sinea 
mea, cu tot succesul lui imens." 10x, 

V.11. Să urmărim viața scenică, bogată în 
evenimente emoționale a marelui pianist şi 
compozitor S. Rahmaninov (1873-1943). 
Bajanov ne oferă date prețioase în acest sens. 

"La început, Serioja se fistici, dar curând 
căpătă curaj şi degetele prinseră a-i alerga pe 
clape. În aceeaşi seară, bunicul şi nepotul de 6 
ani, aşezându-se alături la pian, uimiră musafirii 
cu sunetele măreţe ale Andantelui din Simfonia a 
V-a de Beethoven." ° 

"Chiar de la primele măsuri îşi dădu seama 
că Romanța de Ceaikovski nu putea fi cântată cu 
uşurinţa cu care cânta Sonatinele lui Clementi. 
Muzica aceasta îl tulbura prin melancolia ei 
sinceră, dar mai mult îl tulbura vocea Lenei. 
Serghei era atât de emoţionat, încât la un 
moment dat pierdu măsura."!% 

"Văzând pe vestitul său văr Ziloti pe scenă, 
printre instrumentişti, Serghei rămase atât de 
uimit, încât aproape că nu mai auzea ce se cânta. 
În pauză, mama îl duse în cabina artiştilor. Când 
uriaşul său văr cu ochi albaştri le ieşi zâmbind în 


107 Ibidem, pag. 43. 

'% N.D.Bajanov, Serghei Rahmaninov, Ed. Muzicală, Bucureşti, 
1966, pag. 9. 

'% Ibidem, pag. 27. 


130 


întâmpinare, Serghei se zăpăci de-a binelea. 
Inima i se făcuse cât un purice, totuşi el cântă un 
Rondo de Mozart şi două  Lieduri de 
Mendelssohn." !!° 

"Levin şi Serghei erau bine pregătiți, totuşi 
amândoi treceau prin emoții grozave. Rubinstein 
stătea în foaier, dar când Serghei văzu coama 
neagră ce-i încununa fruntea mare, puternică, şi-i 
întâlni privirea mohorâtă pe sub sprâncenele 
stufoase, îşi pierdu firea cu desăvârşire." 

"La masa sărbătorească luă parte şi 
Ceaikovski. Cel dintâi se aşeză la pian Serghei. 
El n-a fost în stare să explice, după aceea ce s-a 
petrecut cu dânsul. Dintr-o dată, odaia dispăru, se 
lungi parcă,  prefăcându-se într-un drum 
necunoscut ce se pierdea în depărtare. Apoi ceva 
porni în goană, în clinchet de zurgălăi...Ca prin 
ceață, Serghei îşi vedea mâinile alergând pe 
clape. Când sfârşi, fața lui ardea ca focul, inima 
fi bătea cu putere. El se sculă cu stângăcie de pe 
taburet. Fără să spună o vorbă, Ceaikovski se 
ridică de pe scaun, se apropie de băiat şi-l sărută 
apăsat pe amândoi obrajii. Mi 

"La examenul de absolvire, ținut în fața 
publicului la 7 mai 1892, Serghei cânta ultimul. 


110 Ibidem, pag. 32. 
"1! Ibidem, pag. 43. 
12 Ibidem,pag. 48. 

Sala era arhiplină, mulţi stăteau pe la uşi și 
întindeau gâtul ca să vadă şi să audă totul. 

După o consfătuire scurtă, Safonov a fost 
nevoit să se ridice şi să anunţe cu un zâmbet silit: 
<<Rahmaninov Serghei Vasilievici. I se decerne 
Marea medalie de aur şi titlul de artist; numele 
lui se va grava pe placa de onoare a 
Conservatorului.>>  Emoţionat şi intimidat, 
Serghei se desprinse cu greu din îmbrăţişările 
prietenilor, cu fața roşie şi cu părul vâlvoi. Dar 
ca din senin, o făptură înaltă îi aţinu calea. Era 
Zwverev...Radios şi emoționat totodată, Serghei 
nu era în stare să rostească nici un cuvânt." !!? 

"Abia în ultima clipă, după ce luă bagheta 
în mână, îşi aduse aminte Rahmaninov că stagiul 
lui de dirijor se rezuma la cele trei spectacole cu 
Aleko, dirijate de el la Kiev. Primul tact al 
uverturii îl umplu de groază - i se părea că 
pământul se scufundă sub picioarele lui. Deodată 
totul se învălmăşi. Corul intră cu o jumătate de 
măsură prea târziu şi totul se prefăcu în haos. Alb 
ca varul, Serghei opri repetiţia, îşi aruncă 
privirea pe partitură, ca şi când s-ar fi aşteptat să 
găsească acolo explicaţia celor întâmplate." us 


'15 Ibidem, pag. 98. 
114 Ibidem, pag. 147. 

"În clipa aceea, printr-o uşă laterală, 
apărură unul după altul, mai întâi Rahmaninov și 
în urma lui Ziloti - blond, cu ochi albaştri, 
înfloritor,  stăpânindu-şi zâmbetul ironic. 
Rahmaninov - palid, pământiu la faţă, foarte 
rezervat, obosit şi rece... Aceeaşi paloare, 
aceleaşi gene aplecate asupra claviaturii. Numai 
în muzică se auzea din când în când respirația lui 
întretăiată de emoție. Fără voie, ea se transmitea 
şi celor ce-l ascultau." 5 

"El nu-şi exteriorizează emoția prin 
expresia obrazului ori prin mişcarea mâinilor sau 
a trupului; imperturbabil, el se dăruieşte cu toată 
ființa artei sale, scriau cronicile ziarelor la sosirea 
sa în America." 6 

"Vladimir Willschau îi scrie lui 
Serghei următoarele rânduri după concertul ce 
avusese loc la Teatrul mare din Moscova, ce 
cuprindea Trei cântece ruseşti de Rahmaninov : 

<<Stăteam în rândul al doilea. Cortina s-a 
ridicat încet. Orchestra luase loc pe scenă, iar în 
spatele ei se înşira pe două rânduri corul; cei din 
fund s-au sculat în picioare. Se lăsase o linişte 
adâncă - nu se auzea nici o tuse, nici un foşnet. 
Inima îmi bătea cu putere. Când a început, 


115 Ibidem, pag. 183. 
116 Ibidem, pag. 301. 

acompaniat de un pizzicato din ce în ce mai 
accelerat, cel de-al treilea cântec, am încremenit 
pur şi simplu. Nu m-am mai putut stăpâni şi 
lacrimile au prins a-mi şiroi pe obraji. Nu pot să- 
ti spun cât eram de emoţionat.>>"” 

Tinerii pot memora şi urma sfaturile lui 
Rahmaninov : 

"Rahmaninov socoteşte că două însuşiri, 
proprii compozitorilor, sunt obligatorii şi pentru 
interpreţi. Prima este darul imaginaţiei, a doua 
este simțul  coloritului muzical. Acesta era 
propriu lui Anton Rubinstein în cel mai înalt 
grad. Interpretarea lui Rahmaninov variază de la 
o zi la alta. <<Pianistul este robul acusticii. 
Numai după ce am cântat prima piesă, numai 
după ce am verificat acustica sălii şi am simţit 
care-i atmosfera generală, ştiu în ce dispoziție 
sufletească voi interpreta tot concertul...>> 
declara el."115 

"Multora li s-a întipărit în minte 
pentru totdeuna apariția lui Rahmaninov din 
1940, în cadrul unui concert dat la Detroit. lată ce 
scria una din cronici : 

<<...Artistul acesta în vârstă de 67 ani 
continuă să se  desăvârşească, devenind o 


117 Ibidem, pag. 330. 
118 Ibidem, pag. 333. 

adevărată minune vie pe pământ. Se pare că el 
creează şi interpretează cu aceeaşi uşurinţă ca şi 
cu douăzeci de ani în urmă şi că progresează cu 
fiecare stagiune. Legenda spune că Liszt a fost 
cel mai mare pianist al tuturor timpurilor. Dar 
mulți uită că el şi-a încheiat cariera pianistică la 
vârsta de 38 de ani, când muşchii îi erau tari ca 
oţelul şi mintea nu-i era îngreuiată de oboseala 
unui drum lung. Noi asistăm la naşterea unei 
legende şi mai uimitoare a unui titan al muzicii, 
care în pragul celui de-al optulea deceniu al vieții 
sale este capabil să imprime degetelor sale forța 
unui adolescent şi să subordoneze această forță 
unei muzici de un nivel mai înalt decât acela la 
care a ajuns vreodată tânărul Liszt.>>"119 

V.12. Să urmărim în continuarea 
demersului nostru, viața scenică a pianistei Clara 
Haskil (1895-1960), redată de J. Spycket. 

"Prima apariție în public a fetiţei de 7 ani, 
considerată copil-minune datează din noiembrie 
1902. Deocamdată este ca o floare plăpândă, care 
trebuie ocrotită; oboseala pricinuită de concerte, 
dacă nu e luată în seamă, este ca o otravă. Nu-i 
plac manifestările exterioare şi când se urcă pe 
podium ar vrea să poată ignora publicul, căruia 
nu-i face nici o concesie, pe care abia îl salută 


11 Ibidem, pag.362. 

stângaci, ca şi cum prezența acestuia ar deranja- 
o. Dar ceea ce trebuie reţinut este că în această 
perioadă, cunoscând o astfel de neliniște, pe care 
o simte orice artist în momentul când apare în 
public, ea e prea sigură de ea pentru a simți 
tracul paralizant, spaima, panica pe care le va 
simţi mai târziu până la ultimul său concert şi 
care vor face din fiecare intrare pe podium o 
veritabilă dramă... la 22 februarie 1920 are loc 
primul ei contact cu publicul după o întrerupere 
de 6 ani - un recital la Chateu-d'Oex - după acea 
triumfală seară de la Lausanne din 23 decembrie 
1913. Ea nu a reînceput să studieze decât de 
câteva luni şi este paralizată de trac, acest trac 
care nu o va mai părăsi niciodată de acum 
înainte. Dă un recital la Lausanne, pe 24 mai 
1920: e bolnavă - în sensul propriu al cuvântului 
- de trac, căldura este înăbuşitoare, pianul e 
dezacordat, dar ea depăşeşte totul. "12 

"Jean Correvon, care o însoţeşte pe Clara 
la trei concerte, povesteşte despre acest prim 
concert de la Neuchatel: Înainte de a intra în 
scenă, era moartă de frică şi mă temeam de un 
fiasco. Ca s-o încurajeze, Ansermet o asigură că 


120 J Spycket, Clara Haskil, Ed. Muzicală, Bucureşti, 1987, pag. 60. 


136 


pentru el era şi mai rău. Doar în faţa pianului, 
Clara se regăseşte." !?! 

Printre ditirambele criticilor, trebuie totuşi 
să cităm acest fragment dintr-un articol, după un 
recital la Vevey din 13 februarie : "O cronică ? 
Nu e cazul. Clara Haskil ştie ce ne-a dat; 
bineînţeles, la fiecare dintre aparițiile sale în 
public - care înseamnă pentru ea tot atâtea trepte 
spre suferinţă - este aclamată." 

"La începutul lui noiembrie 1922, Avram 
este cel care stabileşte programele nepoatei sale 
pentru cele două recitaluri de la Bucureşti. Clara, 
pe care tracul o paralizează dinainte, nu vrea să 
interpreteze aceste lucrări, dar nu îndrăzneşte să-l 
înfrunte pe unchiul său." !” 

"La sala Gaveau din Paris, în 1927, 
ea va concerta alături de celebrul violonist Ysaye 
pentru serile de sonate; Clara e paralizată de 
trac, dar când mărturiseşte aceasta fiului marelui 
violonist, acesta îi răspunde: <<Mai puțin decât 
tatăl meu !>> Eugene Ysaye are aproape 
şaptezeci de ani şi n-a mai cântat în public de ani 
de zile; cântul său se resimte de pe urma acestui 
fapt, dar publicul care umple sala la cele trei 
întâlniri (25, 29 martie, laprilie), regăseşte din 

când în când suflul şi sonoritatea uimitoare, care 
i-au adus gloria."1%* 
"În timpul primelor contacte cu 
Casals, se simte împietrită în clipa când nu e în 
fața pianului, se simte nedemnă de ilustrul său 
partener, iar tracul său dinaintea concertelor este 
îngrijorător. La orele 20, Clara e în pat: are 
dureri de cap, temperatură şi e epuizată. Îi e 
foame, dar nu poate înghiţi nimic. În 7 aprilie 
1926, la orele 21 are loc primul concert la 
Lausanne cu celebrul violoncelist Pablo Casals - 
care nu mai cântase aici de treisprezece ani -, dar 
în clipa intrării în scenă se produce un incident pe 
care-l povesteşte chiar Clara: <<Când se deschise 
uşa, am fost văzuţi din sală, Casals, cu vârful 
arcuşului depăşind uşa, așteptând să mă hotărăsc 
să intru, iar eu, înşurubată la intrare, ceea ce 
provocă un râs general. Casals îmi spuse timid : 
"Dacă am înainta puţin?..” apoi, pierzându-și 
răbdarea, în cele din urmă străbătu singur scena 
cu pas hotărât, după care îl urma și 
cu...succesul, înainte chiar de a cânta, fu delirant 
>> 125 
"La Amsterdam, pe 26 octombrie 1930 va 
cânta avându-l pe Pierre Monteux la pupitru. La 

repetiție (Concertul nr. 2 de Chopin), totul se 
petrece minunat, şi dirijorul, care n-o cunoştea pe 
Clara, este entuziasmat. Dar în dimineaţa 
concertului, pradă tracului său obişnuit, Clara 
declară că nu va cânta. Curând îşi pierd capul, şi 
Monteux furios, intenționează să modifice 
programul în ultimul moment. Bineînțeles, până 
la urmă cântă în mod genial, după propria 
expresie a lui Monteux - care totuşi, fript de 
experiență, se va lăsa rugat înainte de a accepta 
un nou concert cu ea." "$ 

"Raritatea apariţiilor sale în public îi 
măreşte şi mai mult tracul, care ia uneori forme 
neliniştitoare. Ea trebuie să cânte cu Orchestra 
Naţională şi cu Albert Wolff, Dansul Macabru 
de Liszt. Toată ziua e la pat cu febră, vrea să 
renunţe, dar cum doctorul chemat de urgenţă nu 
găseşte nimic anormal, sora sa Jana o convinge 
să cânte. Palpitând de emoție, ea se aşează până 
la urmă la pian...uită că e bolnavă, cântă perfect, 
şi după concert, foarte veselă, observă că se simte 
minunat. Nu era decât o manifestare ascuţită de 
trac, pe care unii artişti o cunosc bine şi care 
uneori a curmat cariere începute în chip 
strălucit. "12 

"Dacă nu ar fi avut prietenia lui Lipatti, ar 
fi ajuns la disperare. Pot fi invidiați cei 
privilegiați să asculte aceste două temperamente 
de geniu. Astfel, după un concert la sala Pleyel - 
unde au cântat Simfonia concertantă pentru două 
piane de Lipatti -, a fost atât de nemulțumită de 
ea, încât îndată ce piesa s-a terminat, asemenea 
animalelor care se ascund când sunt bolnave, ea 
fuge fără a mai aştepta sfârşitul concertului. 
Înțelegerea lor era perfectă, dar Clara nu se putea 
împiedica de a se judeca cu un exces de 
severitate." 

"La Lausanne, în 23 ianuarie 1940, va avea 
pentru prima şi ultima dată în cariera sa un vid de 
memorie. Ea se opri şi spuse cu voce tare: <<Aşa 
nu merge...>> — şi reluă totul de la început. 
Niciodată asemenea accident nu se va mai 
produce, dar cu toată fenomenala sa memorie i-a 
fost întotdeauna teamă de acest pasaj în gol, care 
obsedează pe toţi virtuozii."!% 

"În octombrie 1945, cinci concerte unul 
după altul, nelipsite de trac şi îndoieli. Într- 
adevăr, în afara unei reale oboseli fizice, ea se 
plânge de toate decepțiile şi falsele speranțe; are 
nevoie să cânte, cu tot tracul intens pe care-l 

încearcă, îi trebuie publicul pentru a se destăinui 
ŞI nimic nu e mai rău pentru ea decât perioadele 
de inactivitate...dirijorul Rafael Kubelik, care 
cântă împreună cu Clara pentru prima oară la 
Haga în 1 iunie 1951, povesteşte că în momentul 
intrării pe scenă, Clara, pradă tracului său 
obişnuit, pe care el nu i-l cunoştea încă, se 
opreşte ca un cal în fața obstacolului, <<a trebuit 
s-o împing cu putere şi am ajuns împreună pe 
scenă, rizând.>>" 90 

"La Paris, în 1952, cu două zile 
înainte de concert, Clara e pesimistă şi aparențele 
par să-i dea dreptate, sala fiind aproape goală cu 
un sfert de oră înaintea începerii concertului. 
Apoi, dintr-o dată survine aglomerația, iar la 
orele 21 ea intră în scenă nefiniştită şi paralizată 
de trac; sala este aproape plină. În Figaro din 24 
decembrie, Clarendon scrie sub titlul Revenirea 
Clarei Haskil, următoarele rânduri: <<Într-un 
trup de o emoţionantă fragilitate, sufletul arde ca 
o lampă.>> Clara nu se mai poate odihni; prinsă 
în angrenajul succesului, este condamnată să 
onoreze contracte pe care le-a aşteptat prea mult 
când era mai tânără, mai rezistentă. Va da cam 70 
de concerte în 1952.15! 

V.13. lată destăinuirile marelui 
violoncelist Pablo Casals (1876-1963) despre 
propria viaţă scenică. 

"Mi-amintesc de primul meu concert dat la 
Teatrul noutăţilor din Barcelona. Simţeam că 
totul mi se învârtea în cap, o neliniște adâncă mă 
răscolea...Oare ce am să fac ? Nu-mi amintesc 
începutul lucrării pe care trebuie s-o interpretez! 
Emoţia, tracul...nici atunci şi nici mai târziu n- 
am reuşit să scap de acest lucru. Gândiţi-vă că 
toate concertele — şi am dat mii de concerte — 
pentru mine au fost la fel ca primul din acest 
punct de vedere. Sunt un temperament 
excepţional de emotiv, de o sensibilitate peste 
măsură de  clocotitoare, a cânta dintr-un 
instrument, cu deplina conştiinţă a 
responsabilităţii pe care ţi-o asumi, înseamnă a 
deveni sclavul său pe viaţă. Fără să mai vorbesc 
de istovitoarea emoție înainte de concerte, ce m-a 
făcut să sufăr atât de mult." 

"Am cântat la începutul primului meu 
concert la Viena cu orchestra filarmonică dirijată 
de Schalk. În seara aceea eram atât de nervos, 
încât în clipa când am vrut să atac prima măsură, 
am simțit că îmi alunecă arcuşul din mână. 
Instinctiv, am vrut să-l joc între degete — 

acrobație în care eram foarte dibaci în copilărie — 
de data asta însă, mişcarea de rotație fiind prea 
violentă, arcuşul şi-a luat zborul peste spectatori 
şi a căzut în al nouălea rând de staluri. Mi-a fost 
înapoiat, trecând din mână în mână, într-o tăcere 
deplină. Cele citeva clipe mi-au fost de un ajutor 
preţios pentru ca să-mi regăsesc siguranța. iii 

"E adevărat, cu toate că în unii ani am dat 
în medie 150 până la 200 de concerte. Faptul că 
n-am contramandat nici unul, nu înseamnă că am 
apărut întotdeauna pe scenă în deplină sănătate. 

Într-o seară la Berlin, eram atât de istovit 
încât am leșinat în timp ce cântam. După o 
întrerupere de o jumătate de oră am vrut să-l 
termin. Un artist trebuie să fie pregătit în aşa fel 
încât voința sa să înlocuiască câteodată 
slăbiciunile corpului." 

"Da, în tot ceea ce fac sunt îndrumat de 
inspirații intuitive. În noaptea când se culcă după 
concert, artistul zăreşte ca într-un coșmar felul în 
care s-a desfăşurat execuţia sa şi cum ar fi putut 
să fie. Latura succesului este o chestiune de 
moment pe care artistul o uită repede. Gândiţi-vă 
câți artişti am cunoscut de-a lungul carierei mele 
muzicale; tracul este firesc la noi toți în afară de 

unele rare excepții. Fritz Kreisler, de pildă, 
spunea că pe scenă se simţea cu totul în largul 
său. Închipuiţi-vă că nu am cunoscut nici un alt 
artist, pe care să-l obsedeze tracul ca pe mine. În 
preajma unui concert public sunt într-o adevărată 
tortură sufletească, chiar şi acum la vârsta 
mea." 

V.14. După mărturisirile unui violoncelist 
de talia lui Pablo Casals, să urmărim în 
continuare părerile pianistului Walter Gieseking 
(1895-1956): 

"Peste câteva luni, la 7 noiembrie 1912, am 
fost programat să cânt la una din producțiile 
organizate de Conservator. Eram atât de 
emoţionat, încât tot timpul pe scenă am uitat 
complet de durerea de măsea, care mă chinuia 
îngrozitor. Atunci însă reuşisem, dacă nu mă 
înşel, să înving în bună măsură teama de 
scenă." 

În continuare, redăm ceea ce povesteşte 
fiul său despre un turneu în S.U.A. : 

"Tot mereu, tatăl meu era solicitat 
insistent, astfel încât în 1953 s-a hotărât totuşi să 
accepte şi a început printr-un recital de pian la 
New York. El stătea emoționat lângă pian şi a 

trecut un sfert de oră până să poată începe 
Sonata în La major de Mozart. Trebuie să ne 
imaginăm tensiunea căreia este supus un artist, în 
împrejurări atât de dramatice! Când, mai târziu, l- 
am întrebat o dată, cum de i-a fost cu putinţă să 
cânte într-o asemenea stare de încordare, mi-a 
răspuns : <<La vârsta ta, nici eu n-aş fi putut s-o 
fac.>>" 1 

"La 6 octombrie 1956, pianistul Edwin 
Fischer (1886-1960) şi-a serbat la Wiesbaden, 
într-un cerc extrem de restrâns, cea de-a 70-a 
aniversare. A fost dorința sa expresă ca prietenul 
şi colegul său W. Gieseking, care după propriile 
sale cuvinte <<...cunoştea bucuriile şi 
suferințele vieţii de pianist la fel ca el însuşi>>, 
să participe la această serbare." "?’ 

V.15. Să continuăm cu unele date despre 
marele pianist român Dinu Lipatti ( 1917-1950). 

Miron Şoarec ne spune : "Se cuvine să 
subliniem că una din trăsăturile de bază ale 
acestui mare muzician a fost modestia. Era de o 
maximă exigenţă cu sine însuşi, pedant până la 
cel mai mic amănunt şi adeseori nemulțumit de 
ceea ce realiza. Este elocventă afirmaţia lui 
Walter Legge, reprezentantul casei de discuri 

Columbia :<<Este cel mai curat pianist pe care l- 
am imprimat.>>"!?? 

"Lucrul cu profesoara Florica Muzicescu 
era foarte greu. Trebuia să ai o stăpânire de sine 
nemărginită pentru a rezista reproşurilor pe care 
ţi le făcea. În 1932, Lipatti a interpretat propriul 
lui Concertino în stil clasic, acompaniat de 
Orchestra Filarmonică din Bucureşti sub 
conducerea lui G. Georgescu. Lucru extrem de 
rar, la un moment dat a avut un mic lapsus. Sala 
încă aplauda, când m-am dus în cabina artiştilor 
să-l felicit. Dinu era extrem de deprimat şi-şi 
manifesta nemulțumirea. La un moment dat, G. 
Georgescu a izbucnit :<<Du-te pe podium şi 
spune publicului că eşti un incapabil! Pentru 
Dumnezeu, păstrează-ți calmul. A fost un fleac 
pe care nu l-a observat nimeni, aşa ceva i se 
poate întâmpla oricui.>> Această intervenție l-a 
mai calmat pe Dinu, dar a plecat acasă 
nemulțumit." 

"În 16 aprilie 1940, Dinu a dirijat 
primul şi ultimul lui concert la Bucureşti. Am 
asistat la prima repetiție. Dinu a apărut vădit 
emoționat, deoarece făcea un lucru nou pentru el, 

obişnuit să fie solistul orchestrei, nu dirijorul 
ej." 14! 

"La început de stagiune, în 1940, când 
Dinu era în ţară, am fost solicitat să acompaniez 
o cântăreaţă într-un recital de lieduri. La ultimul 
hed din prima parte a programului, după care 
urma pauza, solista s-a încurcat atât de rău, încât 
până la urmă a făcut. Am improvizat şi-am 
încercat să-i reamintesc fraza uitată, cântând-o la 
pian. Rezultatul a fost nul. Tăcere absolută, după 
care cântăreața a părăsit podiumul, eu fiind 
obligat să fac acelaşi lucru. 

A doua zi, Dinu mi-a spus fără 
menajamente: <<Ai făcut două greșeli, prima, că 
al acceptat să ieşi pe scenă după ce la nici o 
repetiție solista n-a cântat cu voce plină, iar a 
doua, că n-ai plecat după penibilul eşec.>> l-am 
dat dreptate. Aşa ar fi trebuit să procedez." "4? 

Tinerii interpreţi sunt invitaţi a 
lua aminte, cum un excelent pianist se 
pregătea pentru un concert public: 

"Lipatti a trăit doar 33 de ani. 
Virtuozul pianist, ajuns pe culmile perfecțiunii şi- 
a dăruit cea mai mare parte a timpului studiului 
instrumental. Este o servitute implacabilă de care 

nu scapă nici un mare instrumentist. Atâta vreme 
cât slujeşti muzica pe podiumul de concert, 
perfecționarea tehnicii, pregătirea programelor şi 
îmbogățirea repertoriului te fac sclavul 
instrumentului pe care-l îndrăgeşti. Dinu nu era 
un pianist de valoare obişnuită, care din când în 
când apărea în concerte. 

Fiind conştient de valoarea lui, îşi sporea 
exigența față de sine, nepermițându-şi cea mai 
mică scădere faţă de nivelul ridicat la care era. 
Înaintea unui concert, se pregătea pentru 
abordarea evenimentului în condiții 
asemănătoare apariției sale pe scenă: se 
îmbrăca în frac, cu o cămaşă cu guler tare, cu 
pantofii pe care urma să-i încalțe în seara când 
trebuia să apară în fața publicului şi în cadrul 
unui grup restrâns de invitați îşi desfăşura 
programul. Această pregătire psihologică îi era 
utilă şi îi aducea un plus de siguranță pe podium. 
Cel mai mic amănunt era pus la punct. 
Pedanteria în pregătirea concertului era o 
garanţie a succesului I 

Iată mărturisirea lui Arthur Honegger: "Cu 
prilejul unui concert cu Paul Sacher la Sils- 
Maria, am fost martor la tracul, la emoția lui 
Dinu, când, înainte de a cânta Concertul în mi 

bemol de Mozart, a aflat în ultima clipă că Clara 
Haskil se găsea în sală."!* 

Unul dintre studenții săi - printre care 
artişti ca Bela Siki, Fred Weiss, Fernanda Kayser 
şi alţi câţiva - povesteşte despre Lipatti- 
profesorul : 

"Ori de câte ori unul din noi trebuia să 
apară în public, el ne dădea următorul sfat: 
<<Acum, după ce ai muncit bine şi ţi-ai studiat 
programul în cele mai mici amănunte şi când ştii 
cum ţi-ar plăcea să fie interpretat, execută-l aşa 
cum simţi. Gândeşte numai la muzică, nu şi la 
ceea ce ţi-am spus să faci sau cum aş vrea cu să 
interpretezi. >>"! 

"Aici, la Victoria Hall din Geneva, Dinu 
Lipatti a cântat pentru ultima oară, în februarie 
1950, Concertul în la minor de Robert 
Schumann, dirijat de Ernest Ansermet, când s-a 
smuls pur şi simplu din patul său de suferinţă. 
Chiar în acea zi, orchestră, solist, dirijor şi 
public, sugrumați de aceeaşi sfâşietoare emoție, 
simțiseră în mesajul acestui poet al pianului 
accentele unui rămas bun. Ziarele anunțaseră 
evenimentul cu litere mari: <<Întoarcerea lui 
Dinu Lipatti.>> 

El ne-a adus nu numai strălucirea unei 
tehnici miraculoase de pianist, dar mai ales o 
bogată personalitate, pe care am regăsit-o ieri 
seară de-a lungul concertului, pe care l-a 
interpretat nu numai cu admirabila lui stăpânire 
şi cu tuşeul lui extraordinar de cristalin, ci mai 
ales cu un accent de nobleţe, de demnitate, de 
emoție care a făcut să treacă prin toată sala un 
suflu infinit de emoţionant. "145 

Mama sa declară : "Cât era de curajos ! 
Nu ştia încă ce-i tracul ca mai târziu, trac pe care 
de altfel, toți artiştii conştienţi de arta lor, fie în 
teatru, fie în muzică, îl simt intens." 

"Un prim concert în Germania, 
direct la Berlin, la Singakademie. Sală de trei mii 
de persoane, plină şi o tăcere impresionantă. 
Inima mea îşi oprise bătăile. Dacă în acest 
moment Dinu are aceleaşi emoții ca mine, îmi 
voi reproşa toată viaţa că am acceptat." ii 

Grigore Bărgăuanu, în monografia Dinu 
Lipatti, ne spune : 

"La 10 februarie 1933, tânărul absolvent al 
Conservatorului urcă estrada concertelor publice 
cu emoție şi modestie. La Concursul internaţional 

de pian de la Viena, în concentrarea maximă în 
care era cufundat, Dinu nu auzea nimic şi se 
ferea să privească sala ce 1 se părea ca un balaur 
negru cu mii de capete. Nici nu a auzit prima dată 
când comisia l-a anunţat că este suficient cât a 
cântat, şi s-a oprit ca deşteptat din vis, tulburat 
de această întrerupere." ii 

V.16. Amintim în continuarea datelor 
culese, fragmente ce ni s-au părut semnificative, 
din activitatea scenică a doi pianişti celebri, Emil 
Ghilels şi Sviatoslav Richter . 

S.Hentova îl descrie pe Ghilels astfel: "S-a 
apropiat cu o figură îngândurată de pian, s-a 
aşezat, a ridicat mâinile, a zăbovit puţin şi apoi, 
strângând cu încăpățânare buzele, a început să 
cânte. Publicul şi-a încordat atenţia. S-a făcut 
deodată o linişte atât de adâncă încât lumea 
parcă  încremenise, nemişcată... Toate privirile 
erau aţintite spre scenă, de unde se răspândea un 
fluid puternic care punea stăpânire pe ascultători 
şi-i silea să se supună interpretului. Încordarea 
creştea. Era cu neputinţă să rezişti acestei forțe şi 
după ultimele acorduri toți s-au năpustit spre 
scenă. Regulile erau încălcate. Publicul aplauda, 
juriul aplauda. Oameni care nu se cunoşteau îşi 

împărtăşeau unul altuia entuziasmul. Multora le- 
au apărut lacrimi de bucurie în ochi. 

Numai un singur om din această sală stătea 
imperturbabil şi calm, deşi era vădit emoționat - 
interpretul însuşi. Aşa a aflat întrega ţară de 
numele lui Ghilels. El avea atunci 16 ani şi 
uimise asistența la concurs prin tehnica lui 
remarcabilă, prin vigoarea sunetului, prin ritmul 
ŞI temperamentul lui. Dar pe muzicieni i-a 
impresionat în mod deosebit felul cum tânărul 
pianist reuşea să-şi strunească sentimentele şi 
extraordinara sa putere de voinţă. 

De unde la un adolescent aceste calități ? 
De unde poseda el acea stăpânire de sine şi acea 
simplitate, care de obicei se dobândesc o dată cu 
o bogată experienţă de viaţă şi numai după ani de 
muncă perseverentă ?" y 

"În ziua de 11 iunie 1929, în sala Vutorm 
din Odesa, Ghilels a dat primul său concert. Deşi 
părea emoţionat, succesul acestui prim concert a 
constituit prima rază din aureola mondială pe 
care avea să şi-o câştige acest mare pianist." i 

"Ghilels a început să frecventeze des casa 
lui Sigal. În locuinţa acestuia se întruneau seara 
artişti, scriitori, pictori, pe care-i unea dragostea 

pentru muzică. Ghilels, foarte timid din fire, se 
mulțumea de obicei să asculte, căutând să nu 
atragă atenţia asupra lui."? 

"A doua zi, după ce a sosit la Moscova 
într-o dimineaţă geroasă de decembrie, Ghilels s- 
a dus la pianistul H. G. Neuhaus, care a acceptat 
cu dragă inimă să-l asculte. El nu a fost aproape 
deloc emoţionat şi a cântat cu avântul, siguranţa 
şi preciziunea lui obişnuită." 

lată câteva sfaturi date de celebrul 
pianist tinerilor interpreţi : 

"Stând de vorbă cu autoarea acestei cărţi, 
Ghilels i-a spus odată că există pianişti-martiri ai 
scenei. Respirația mulţimii îi bagă în spaimă. 
Frica îi imobilizează. Voința le este paralizată. 
Nu mai au pic de încredere  întrinşii. 
Interpretarea lor atârnă de numeroase întâmplări. 
Există, dimpotrivă, pianiști care iubesc foarte 
mult scena. Îi plictiseşte să cânte acasă sau pentru 
un cerc restrâns de auditori. Ei au nevoie de mase 
de oameni, de atmosfera electrizantă a sălii de 
concerte. Asemenea pianiști nu sunt frământaţi 
de îndoieli. Sunt mulțumiți de ei înşişi şi chiar 
dacă se frământă, atunci de cele mai multe ori nu 
este din cauza muzicii interpretate. El a observat 


'5 Ibidem, pag. 19. 
'5 Ibidem, pag. 23. 

că toți sunt emoţionaţi, dar deşi emoţionaţi, nu-şi 
pierd stăpânirea de sine. Emoţia îi face să se 
concentreze, să-şi adune parcă toate forţele 
spirituale şi fizice. Simţurile le sunt extrem de 
ascuţite. Cântând, artistul vede, aude totul, 
observă totul şi reacționează la toate. O asemenea 
stare pune stăpânire uneori pe Ghilels de la sine, 
fără eforturi vizibile, dar aceasta se întâmplă 
destul de rar. Din acest punct de vedere, Ghilels 
nu face parte din rândul fericiților, cum s-ar 
părea la primă vedere. Nervos şi sensibil, el 
cultivă într-însul cu perseverență şi nu fără 
eforturi, o dispoziţie artistică."15 

"Ghilels este de părere că nu e bine 
să exersezi chiar înainte de începerea concertului: 
<<Într-adevăr, interpretarea nu este numai un 
proces fizic, ci şi sufletesc. Ce se va întâmpla 
dacă organismul nu va răspunde atât de repede 
voinţei noastre, dacă nu vom reuşi să ne 
concentrăm cu rapiditate atenţia şi să mişcăm 
repede mâinile? Trebuie să ne luăm un răgaz.>> 
În general, Ghilels nu cântă la repetiţii lucrările 
în întregime. Caută de obicei să ajungă până la 
starea ca să dorească, să vrea neapărat să cânte 
întreaga lucrare, dar nu-şi îngăduie acest lucru. 
Această dorință urmează să şi-o satisfacă pe 


154 Ibidem, pag. 150-151. 

scenă. Cu gândul, pianistul se află deja în sală. EI 
simte anticipat respirația auditorilor...<<Ar fi 
naiv să se creadă că folosind chiar cel mai bun 
sistem, artistul ar putea să nu se mai teamă de 
scenă. Eu n-am reuşit până acum Să-mi înfrâng 
tracul.>> E poate greu de crezut, dar şi astăzi el 
simte emoţii de fiecare dată când trebuie să 
apară pe scenă, ca un artist debutant. Nu se teme 
de aprecierea publicului. Se teme ca nu cumva să 
nu poată transmite auditoriului tot ceea ce 
cuprinde muzica pe care o va interpreta. Ghilels 
se teme de scenă şi totodată se simte atras de ea. 
El intră pe scenă aproape fără să privească 
publicul." 

Delson, în monografia Sviatoslav Richter , 
îl descrie astfel pe marele pianist "...la Casa 
Marinarului din Odesa, tânărul Richter de 16 ani 
îşi face primele apariții în public. Primele 
succese nu-l amețesc pe tânărul muzician. 
Richter rămâne modest şi timid, fără să manifeste 
absolut nici un fel de calități de copil-minune, 
fără să lase să se întrevadă că ulterior va deveni 
unul din marii pianişti ai contemporaneității. Dar 
prima manifestare de sine stătătoare a lui Richter 
(în mai 1934, la Casa Inginerilor din Odesa, la 
vârsta de 19 ani) a constituit pentru mulți un 


'55 Ibidem, pag. 152-153. 

eveniment cu totul surprinzător. Cu toată lipsa de 
experienţă scenică şi execuţia insuficient şlefuită 
(consecință a emoțiilor, a nenumăratelor citiri la 
primă vedere şi a memorizării rapide), recitalul a 
fost un succes pentru tânărul pianist, care prin 
puternica sa personalitate şi talentul său, reuşise 
să cucerească auditoriul." ™® 

"După cum singur mărturiseşte, a 
început să lucreze cu adevărat ca pianist doar din 
anul 1942. <<Insuccesul nu m-a descurajat 
niciodată. Nu abandonam lucrarea, dacă nu-mi 
ieşea aşa cum îmi doream, ci continuam să lucrez 
la ea şi o cântam mereu până când îmi reuşea.>> 
După cuvintele lui K. Igumnov şi H. Neuhaus, în 
timpul acela avea o atitudine prea reținută pe 
scenă şi o tratare exagerat de severă, câteodată 
nefirească." 

"În aprilie 1958 a avut loc la Moscova 
primul Concurs internațional P.I. Ceaikovski. 
Din juriu făcea parte şi Richter. La 16 aprilie, la 
câteva zile de la terminarea concursului, el a 
susținut un recital de pian. La recital a asistat şi 
proaspătul laureat cu premiul I, Van Cliburn, 
care auzise vorbindu-se mult de Richter. <<Dacă 
l-aş fi auzit pe Richter mai devreme, înainte de 


150 V 1.Delson, op. cit., pag. 10. 
'5 Ibidem, pag. 15. 

concurs, cu siguranță că aş fi fost şi mai 
emoţionat, ştiind că face parte din juriu>>, - 
spunea cu sinceritatea sa caracteristică tânărul 
pianist american." 

"Forța de convingere şi autoritatea lui 
Richter cucereşte deîndată publicul. Indiscutabil, 
de o asemenea forță poate dispune numai 
interpretarea acelui muzician care este el însuși 
emoționat în cadrul procesului celei de a doua 
creaţii şi nu numai care este emoţionat, ci care 
reconstituie întregul proces componistic."? 

V.17. Menţionăm în continuare, cele mai 
importante date referitoare la activitatea scenică 
a lui G. Enescu (1881-1955), pe care le-am putut 
alege din vasta publicistică,  muzicologică 
existentă astăzi. lată cum îl evocă A. Tudor : 

"Enescu apare pentru întâia oară în public 
la 24 iulie 1889, la Slănic, într-un concert în 
folosul săracilor din localitate. O cronică a unui 
ziar local menţionează că deşi emoţionat, talentul 
copilului, care mânuieşte vioara cu o dibăcie 
admirabilă, este remarcabil." 160 

"Enescu se prezintă pentru întâia oară în 
fața publicului bucureştean, într-un concert care a 


18 Ibidem, pag. 25. 

'5 Ibidem, pag. 34. 

1% A. Tudor, George Enescu, Ed. Muzicală, Bucureşti, 1961, pag. 
8. 

avut loc la 8 martie 1894, la Palatul Ateneului. 
Acompaniat la pian de profesorul Hellmesberger, 
Enescu, puțin emoţionat, a cântat admirabil un 
progran extrem de greu. În același an el soseşte la 
Paris, la vârsta de treisprezece ani, cu aceeaşi 
dorinţă de a învăţa şi imensă receptivitate pentru 
muzică."!€! 

"În 1899, Enescu se prezintă fără emoţii 
vizibile la concursul final, unde Marele Premiu al 
Conservatorului - acordat de juriu în unanimitate, 
îi încununează studiile de vioară. El îmbrăţişează 
profesia de violonist pentru a-şi asigura 
independenţa carierei de compozitor, aşa cum a 
spus mai târziu, în 1935, într-un interviu: 
<< Vioara are pentru mine o însemnătate de alt 
ordin. Îmi procură independenţa; o iau la 
subsuoară şi încep să cutreier...Editorui nu-mi 
pot comanda ceea ce cred ei că e nevoie; eu nu 
lucrez muzica la comanda nimănui, ci la 
comanda sufletului meu. Încă de când eram tânăr, 
am înţeles că vioara îmi va fi de mare folos.>> În 
11 februarie 1900 la Paris, Enescu dă primul său 
mare concert public cu orchestra Colonne, unde 
apare ca solist în Concertul pentru vioară de 
Beethoven, care-i aduce consacrarea. Cu toate 
emoțiile şi neplăcerile vieții de scenă, el 


16l Ibidem, pag. 9. 

cucereşte an de an, pe rând, sălile de concert ale 
marilor capitale europene."!* 

Bernard Gavoty, în convorbirile 
înregistrate şi purtate cu Enescu, ne relatează : 

"Încovoiat ca sub o povară istovitoare, 
nemișcat, străin la tot ce nu este vioara sa, cu faţa 
încremenită în sforţarea dureroasă a exprimării şi 
teama de a nu reuşi, el este cufundat într-una din 
acele adânci şi solitare visări. "165 

"Scena mi-a inspirat sentimente 
contradictorii. Îmi spuneam deseori: la ce bun 
toate acestea? Mai cu seamă că am ştiut încă din 
copilărie ce înseamnă tracul. El se manifesta 
printr-o oboseală bruscă şi, în clipa în care 
trebuia să intru pe scenă, printr-o dorință 
arzătoare de a pleca acasă, cu partiturile mele sub 
braţ. Admir pe cei care simt cu adevărat 
minunatele stări sufleteşti ce li se atribuie cu 
atâta generozitate: frământare, tresărire plină de 
avânt, eroism. Cu mine lucrurile nu s-au petrecut 
astfel. Aceasta se datoreşte faptului că îmi este 
destul de ruşine să mă înclin, să mă duc, să vin, 
să fac o gimnastică periculoasă pe cele patru 
coarde. 


1€ Ibidem, pag. 12. 
'% B, Gavoty, Amintirile lui George Enescu, Ed. Muzicală, 
Bucureşti, 1982, pag. 61. 

De altfel pe scenă sunt obligat să depun un 
deosebit efort datorită unei oarecari stângăcii 
fizice. Nu sunt dibaci şi niciodată nu am avut o 
mare uşurinţă instrumentală; am muncit însă 
mult pentru a da iluzia că o posed. Când mă aflu 
pe scenă, mă trudesc să uit că sunt acolo, mă 
strămut cu gândul, evadez...Este starea de spirit 
a unui om care trăieşte veşnic într-un fel de 
visare trează.”1% 

"Trăim astăzi sub semnul 
perfecțiunii. Ori, perfecțiunea ce pasionează pe 
atâția oameni, pe mine nu mă interesează. Ceea 
ce importă în artă este să vibrezi tu însuţi şi să 
faci şi pe alţii să vibreze." 

"Slavă Domnului, podiumul de 
concert nu a fost creat numai pentru virtuozi, ci 
uneori şi pentru o orchestră cu dirijorul ei. Faptul 
de a fi fost deseori acel dirijor, de a ţine 
câteodată în mână o baghetă, în loc de arcuş, mă 
consolează. Îmi place mult să dirijez; e un joc 
agreabil, uneori îmbătător. Ce minunat să poți 
face muzică, fără să fu obligat să execuţi mai 
înainte game plictisitoare ce-ţi strică toată 
plăcerea! Iubesc vioara şi pianul, cu condiția să 
nu fie doar un pretext de virtuozitate. Îmi place şi 


164 G. Enescu, Scrisori, vol. 1, Ed. Muzicală, Bucureşti, 1974, pag. 
62. 
'% Ibidem, vol. II, 1981, pag. 64. 

scena atunci când nu apar pe ea executanţi lipsiți 
de personalitate. A face muzică de cameră, ce 
fericire! După o viaţă întreagă de muncă şi 
cugetare, mi se pare uneori că am înţeles ce 
înseamnă să interpretezi marile texte cu o totală 
simplitate; numai atunci îmi face plăcere să mă 
aflu pe podium. Nu, nu este un sacrilegiu să te 
identifici cu creatorul unei capodopere; 
dimpotrivă, este o iluzie care-ţi îngăduie să te 
contopeşti mai bine cu magicianul al cărui umil 
interpret eşti; instinctul îmi spunea că muzica 
trebuie simțită. Să se piardă complet legătura cu 
viața normală, să rămâie numai simțul auditiv şi 
să se absoarbă în emoție." 166 

V.18. Iată spre final câteva gânduri despre 
viața scenică, remarci cuprinse în cronici 
muzicale, ale marii pianiste şi profesoare Cella 
Delavrancea (1888-1991). 

"Într-un birou la Radio, un glas a întrebat: 
<<Cine ne-ar putea povesti ce era un examen la 
Conservator, odinioară?>> Conservatorul era pe 
atunci condus de Eduard Wachmann. Când îmi 
veni rândul să urc treptele scenei, am simțit 
pentru prima oară greutatea răspunderii. Îmi 
cântăream cei treisprezece ani cu obligația care 


1% Institutul de Istoria Artei al Academiei Române , George 
Enescu, Ed. Muzicală, Bucureşti, 1964, pag. 77. 

mă apăsa. În sală nu mai era nici un loc în 
picioare. Nu ştiu cum am început. De emoție, 
cântasem cea din urmă. leşea publicul. Toată 
lumea aştepta rezultatul. Eu căpătasem premiul I. 
<<A cântat Ciobănaşul nostru, de ne-a răscolit pe 
toți!>> a istorisit Vlahuţă tatălui meu, când s-a 
întors acasă." !® 

Mai târziu, în paginile de critică muzicală, 
aflăm remarci interesante despre interpreți 
celebri. 

"Lipatti, în cele două ultime părți, nu 
a fost la înălțimea posibilităților sale, pentru că se 
deroba în fața emoţiei, curmând-o prin accente 
mult prea apăsate. Ar trebui să-şi lase în voie 
temperamentul său artistic." ("Le Moment", 11 
noiembrie 1937)'% 

Altădată, Cella Delavrancea îşi exprimă 
gândurile despre începuturile pianistice ale lui 
Dan Grigore (n. 1943). 

"Cum se explică emoția covârşitoare 
cuprinsă într-o clipă pe care suntem siguri că n-o 
vom uita niciodată? Pentru că va dăinui în afara 
măsurilor concrete, iar răscolirea provocată de ea 
ne hberează de obişnuinţă şi ne descoperă viziuni 


167 Cella Delavrancea, Trepte muzicale, Ed. Eminescu, Bucureşti, 
1984, pag. 184. 

168 Idem, Dintr-un secol de viață, Ed Eminescu, Bucureşti, 1988, 
pag. 264. 

necunoscute. Dan Grigore ni le-a transmis în 
fiecare pagină. El nu mimează teatral nici o 
emoție. Uneori, la câte un pasaj rapid, mâna 
stângă taie aerul ca o spadă, parcă ar însemna un 
hotar între concentrarea lui şi publicul din sală. 
El slujeşte Muzica în misterul interiorizării 
absolute şi nu admite nici concesii, nici 
intruziuni. Pe paleta lui muzicală se înscriu toate 
modulaţiile sentimentelor ."(1972)"® 

"În curând se vor împlini o sută de 
ani de când se cântă în sala Ateneului, de când au 
apărut pe podium artişti mari, care au lăsat în 
urma lor tremurul sonorităților, al emoției, 
cutremurul sufletesc al aplauzelor. Ei sunt umbre 
azi, dar retrăiesc în noi de câte ori intrăm în aula 
Ateneului, pentru că vibraţiile sonore s-au 
încrustat în pereți şi sunt încă vii." ("Tribuna 
României", | ianuarie 1973)!% 


'% Ibidem, pag. 335. 
170 Ibidem, pag. 362. 

CAPITOLUL VI 


Comportamentul emoţional al interpretului 
muzician 


VI.1. Trac - "lată cele patru litere ale unui 
rău de temut"!”! - astfel se exprimă Marguerite 
Long. Termenul provine din limba franceză şi 
desemnează “...o stare emotivă, de care sunt 
cuprinse unele persoane în momentul apariţiei lor 
în fața publicului;* — specifică dicționarele 
lingvistice 17. 

În literatura de specialitate (medicală, 
psihologică, artistică, sportivă), tracul are 
numeroase definiţii, în funcție de domeniul de 
activitate. Vom încerca să enumerăm câteva, 
amintind totodată şi unele cercetări ştiinţifice şi 
rezultate obţinute, cu privire la fenomenul 
tracului, în artă. 

În medicină, tracul este asociat cu stresul şi 
emoţiile. Cercetările în domeniu se bazează strict 


1 M. Long, La pian cu Gabriel Fauré, Ed. Muzicală, București, 
1970, p. 82. 

172 xxx Dicționar Enciclopedic şi Explicativ al Limbii Române , 
Ed. Academiei, Bucureşti, 1999. 

pe reacţiile fiziologice ale organismului uman, în 
raport cu stimulii provocatori şi constituția 
anatomică, ce stă la baza acestor procese. 

Fenomenul tracului scenic se manifestă de 
obicei printre artişti, înaintea, în timpul şi după o 
apariție scenică, dar şi la oratori, sportivi de 
performanţă, medici chirurgi, stomatologi, etc. 
Intensitatea sa diferă de la persoană la persoană, 
nefiind scutiți de aceasta nici începătorii, nici 
amatorii, cu atât mai puţin profesioniștii. 

Tracul este privit ca reacție negativă a 
stării de emoție şi în funcţie de emotivitatea 
fiecărui individ, supus stării de stres şi anxietate. 

"Ce înseamnă  tracul scenic, decât 
copleşitorul şoc, venind dinspre zecile sau sutele 
de emiţători din sala de spectacol, sau din partea 
unui singur personaj nedorit, prezent în rândul 
întâi," - arată aceeaşi autoare. di 

Prin această autosugestie negativă, corpul 
artistului filtrează în sens invers toate substanţele 
metabolice, care intră în acţiune prin intermediul 
psihicului. Pentru prevenirea tracului şi a 
capacităţii de concentrare, unii interpreți 
obişnuiesc perfecta curățire fizică de cel mai mic 
reziduu sau toxine şi deconectarea mentală, care 
ar fi diminuat capacitatea de creştere a bio- 


173 Ibidem, p. 182. 

magnetismului personal, acea forţă hipnotică ce 
se interpune ca o adevărată platoşă, în calea 
şocului energetic, venit dinspre public. 

Conform  dicţionarelor de psihologie,” 
tracul emoţional este descris ca o stare de 
încordare intensă şi acută, însoțită de teamă, 
resimțită de o persoană care se află în aşteptarea 
unui eveniment inedit, necunoscut, dar de o 
anumită semnificație pentru ea. Se poate 
manifesta prin blocaj psihic şi comportamental, 
inhibiţie sau agitaţie psiho-motorie. 

Tracul emoţional apare la copil înaintea 
ascultării la lecţie, înainte de un concurs, sau într- 
o măsură mult mai importantă când apare în faţa 
publicului. Trăirea şi reacția emoţională de acest 
tip este puternică, difuză, generalizată, şi se poate 
realiza la un nivel ceva mai redus de conştiinţă. 
Tracul emoţional este însoțit de impresia 
subiectivă că "nu mai ştiu nimic", că "nu mai 
stăpânesc ceea ce am învățat," de nesiguranţă de 
sine. Inhibiţia care se instalează este superficială 
şi temporară, fiindcă după puţin timp de la 
începerea activităţii, capacităţile intelectuale 
redevin spontane şi disponibile. Tracul apare mai 


174 xxx Dicţionar enciclopedic de psihologie , Universitatea 
Bucureşti, 1979, vol. 3, p. 285. 

frecvent la persoanele hiperemotive sau timide.” 
De asemenea, se poate instala, în cazul când 
persoana se subestimează. Este frecvent la 
persoanele care se produc în public (teatru, balet, 
muzică, sport, etc.). 

“Psihologii francezi desemnează tracul ca 
o perturbare emoţională, resimțită în momentul 
manifestării în fața unui grup.” — afirmă N. 
Sillamy. "6 

Comportamentul deprins (fie că este vorba 
de cel al unui actor pe scenă, sau de acela al 
studentului în fața examinatorilor săi) este brusc 
stins, uitat; ceea ce a fost învățat pare şters, dar 
nu este vorba decât de o inhibiție temporară, 
fiindcă după un anumit timp, ceea ce s-a dobândit 
anterior redevine în mod spontan disponibil. 
Tracul este manifestarea unei emotivități 
exagerate şi a anxietăţii. 

Tracul scenic, conform definiției din 
psihologia generală,” este o trăire afectivă 


175 Mn BESAN A F 3 
( lat. timidus=temere ), stare psihică sau însuşire personală, 


manifestată prin sfială, jenă, tăcere şi dificultate în exprimare, 
tulburări vaso-motorii ale feței, roşeață, tremurul mâinilor, bâlbâială 
şi stân-găcii. Le Senne, clasează timidul printre sentimentali şi 
desemnează două categorii de timiditate : normală, adică dobândită 
sau constitutivă, şi profesională ( tracul actorului, interpretului 
muzician, oratorului, etc). 

176 Norbert, Sillamy, op. cit., p. 287. 

177 A. Roşca , Psihologie generală , Ed. Didactică şi Pedagogică, 
Bucureşti, 1976, p. 409. 

intensă, care reflectă relaţia între subiect (actor, 
orator, interpret) şi obiectul care a provocat-o 
(public), în care obiectul nu are o valoare 
emoțională în sine (adică nu este sursă de trac 
pentru toți subiecţii). Relaţia dintre subiect şi 
obiectul care-i provoacă o trăire afectivă este 
determinată de mai mulți factori : 

satisfacerea unei trebuinţe (biologice sau 
spirituale) 

a unui interes (concepţia despre viaţă) 

trăsături de caracter şi temperamentale 
(nivel de personalitate). 

VI.2. Emoţia (lat. emotio, emotus) este 
reacția la starea de emotivitate a individului. 
Proces afectiv de durată limitată, cu o trăire 
intensă şi o puternică angajare neuro-vegetativă, 
poate fi plăcut (stenic)'' sau neplăcut (astenic). 

Emotivitatea este o trăire particulară, 
intensă, a unei persoane, apărută sub acţiunea 
unor excitanți (externi sau interni) puternici şi 
exteriorizată prin reacții  neuro-vegetative: 
transpirație,  paloare,  roşeață, intensificarea 
ritmului cardiac şi respirator. “Cinci semne 
principale pun în evidenţă stabilirea stării de 
emotivitate : 


178 Proces care măreşte, întăreşte forțele biologice şi psihice 
provocate de sistemul nervos şi glandele endocrine. 

exagerarea reflexelor cutanate, pupilare; 

dezechilibrul reacţiilor  vaso-motorii şi 
secretorii (hiper-sudaţii, senzaţii de frig-cald, 
variaţii ale secreției gastrice, lacrimale) ; 

spasme ale mușchilor netezi (constricția 
faringelui, nod în gât, greață, spasme gastrice sau 
intestinale) ; 

hiperestezie  sensitivă şi senzorială 
(vivacitate şi varietate a expresiilor mimice) ; 

tremurături ale mușchilor striaţi (frisoane, 
clănțănit de dinţi, aritmii cardiace, bâlbâială)” — 
constată Ghe. Badiu.” 

Emoţia este o stare globală şi intensă, de 
scurtă durată, la o situație de stimul. Deşi există 
numeroase cercetări medicale privind emoţiile, 
natura şi modul de acţiune şi funcţionare a 
acestora, rămân ipotetice. 

Emotivitatea este aptitudinea de a 
reacționa la evenimente, implicând emoţiile. 
Individul emotiv este impresionabil, el vibrează 
pentru orice lucru, pare susceptibil şi vulnerabil, 
fără să fie însă inadaptat. Când nu este exagerată, 
emotivitatea este normală şi utilă, fiindcă 
determină un comportament adaptat la situaţie. 
Ea poate fi constituţională sau dobândită. 


1 Badiu Ghe., Papari A., op. cit., p. 186. 

“Caracterologii consideră emotivitatea ca 
pe una din cele trei proprietăți fundamentale ale 
caracterului, celelalte două fund activitatea şi 
modul de a reacţiona la evenimente.” — susţine N. 
Sillamy.1% 

Pentru unii psihologi (P. Janet), emoția, 
prin starea difuză de agitație, care o 
caracterizează, este  dezorganizatoare. Teoria 
opusă (W. B. Cannon), consideră că emoția este 
un ansamblu de reacţii cu caracter adaptativ, este 
organizatoare şi  mobilizatoare a energiilor 
întregului organism. Se consideră, în general, că 
emoţiile de intensitate medie au un efect 
dinamizant, cele de intensitate maximă pot 
produce dezorganizarea formelor superioare de 
conduită, sau anihilarea activităţii, ca efect al 
epuizării rapide a energiei. 

“Există o strânsă relaţie de interdependenţă 
între afectivitate, motivaţie şi personalitate.”- 
constată A. Roşca. 8! 

VI.3. Frica sau teama, tangente ale 
fenomenului denumit trac scenic, în domeniul 
artistic, sunt caracterizate astfel: 

"Teama este o emoție intensă, provocată 
de o ameninţare identificată, care implică o 


'5 Ibidem, p. 289. 
'5! Ibidem, p. 412. 

senzație de tensiune neplăcută, un impuls şi 
diverse reacţii fiziologice, precum accelerarea 
bătăilor inimii, încordarea mușchilor şi în 
general, mobilizarea organismului pentru fugă 
sau luptă." — conform A. Longman. '% 

Teama este un răspuns emoţional la un 
semnal de avertisment, apărut atunci când ne 
găsim într-o situație pe care o percepem ca fiind 
periculoasă. Ea este considerată pozitivă, atunci 
când ne împiedică să ne facem rău fizic. Dacă ne 
găsim într-o situație de nesiguranţă fizică, teama 
poate să-şi piardă aspectul pozitiv şi să devină o 
forță negativă (cazul tracului, de exemplu). 

Trăirea fricii la o anumită intensitate ne 
afectează la nivel fizic; astfel se produce mai 
multă adrenalină, glucoza se scurge în circuitul 
sanguin, ceea ce ar trebui să ne sprijine trupul în 
acțiune. Acesta reprezintă vechiul răspuns, de pe 
vremea oamenilor cavernelor, care aveau nevoie 
de surplus energetic pentru a face față pericolelor 
existente atunci, ce le periclitau viaţa. 

Astăzi, un asemenea răspuns nu-i potrivit 
şi nu avem ocazia sau nu putem să folosim 
energia suplimentară, furnizată automat de trup. 
Drept urmare, energia este împrăştiată în 


182? Longman A., Dicţionar de psihologie şi psihiatrie, Ed. 
Academiei, Bucureşti, 1976, p. 344. 


171 


interiorul trupului, producând bătăi accelerate ale 
inimii şi un simțământ de disconfort fizic şi 
mental, cunoscut şi sub denumirea de stres. 

“Când o persoană trăieşte situaţii stresante 
în mod regulat şi nu-i în stare să le rezolve (în 
cazul tracului scenic), trupul este expus la o 
supraîncărcare cu adrenalină şi devine 
neechilibrat chimic” spune dr.Badiu Ghe. '®. 

Această legătură dintre boală şi stresul 
emoţional a fost evidenţiată de studu publicate în 
America. Janice şi Ronald Kiecolt Glaser, de la 
Universitatea Ohio, au făcut cercetări de 
pionierat în domeniul psiho-neuro- 
imunologiei'*“. În timpul perioadelor de stres, 
corpul produce cantităţi mari dintr-un steroid! 
numit cortizol. Sistemul imunitar slăbeşte, iar 
individul se îmbolnăvește mai uşor decât atunci 
când se află în echilibru emoţional. 

Apar şi situații în care teama poate să 
clatine echilibrul psihic al individului atât de 
mult, încât acesta nu mai poate acţiona. În cazul 
tracului, de exemplu, individul este confuz, agitat 
fără încetare, nu mai reuşeşte să ia decizii, poate 
fi plângăcios sau agresiv, îşi pierde controlul de 


'% Badiu Ghe., Papari A., op. cit., p. 187. 

184 Termen ce defineşte studiul modului în care factorii psihologici 
afectează sistemul imunitar. 

185 Hormon eliberat de glandele suprarenale în sânge. 

sine iar în cazuri severe, se ajunge la o prăbuşire 
nervoasă. 

Procesele conştiente ne ajută să luăm 
decizii cotidiene pe baze logice, în timp ce 
subconştientul este sediul intuiţiilor, ideilor, 
atitudinilor, obişnuinţelor, al imaginii despre sine 
şi al unui şir întreg de emoţii. Se presupune că 
1...mintea conştientă ocupă doar 5%, iar 
subconştientul 95%;"- afirmă V. Peiffer.!5 

Creierul uman este cel mai mare 
consumator de oxigen al organismului, conform 
teoriilor fiziologice moderne.  Subconştientul 
funcționează ca un pilot automat. Răspunsurile 
lui sunt declanşate de îndată ce apare un stimul. 
Acţiunile involuntare ale trupului sunt parte din 
sistemul nervos simpatic. Acesta este responsabil 
pentru procese, precum ajustarea pupilelor la 
schimbări ale intensității luminoase, constricția 
sau dilatarea glandelor sudoripare ale pielii la 
senzaţii de frig sau cald, reglarea ritmului cardiac 
în funcție de somn sau veghe, ca să numim doar 
o parte dintre ele. 

Toate aceste acțiuni ale trupului sunt legate 
direct de starea emoţională, iar la orice 
modificare a echilibrului emoţional, oricât de 


15 Vera Peiffer, Îndepărtează frica , Ed. Teora, Bucureşti, 1999, 
p. 39. 

uşoară, mecanismul fin echilibrat al chimiei 
sângelui se modifică. Singurul lucru pe care îl 
putem măsura ştiinţific va fi răspunsul fizic al 
organismului la anumiţi stimuli. 

VI.4. Cuvântul anxietate ( lat. anxius ) 
înseamnă agitație sau tristeţe şi denotă o stare 
persistentă de teamă. Medicina defineşte 
anxietatea ca pe o stare de nelinişte, mai mult sau 
mai puţin conştientă, ce produce o puternică 
tensiune interioară neplăcută şi manifestată prin 
nesiguranță, nelinişte şi un adevărat şir de 
tulburări  neuro-vegetative ca: dispnee,“ 
transpirație, paloare, tahicardie etc. Ea se 
întâlneşte în situaţii de stres puternic, dar şi în 
anumite boli psihice, iar în angina pectorală 
anxietatea poate determina o teamă exagerată 
față de moarte. Profesioniştii din domeniul 
sănătăţii când vorbesc despre anxietate se referă 
la un grup de probleme, cum ar fi fobule, 
obsesiile sau îngrijorările. Psihologii înclină să 
considere anxietatea drept o reacție emoţională 
normală, ceea ce în ultimă instanţă ar fi folositor. 
Spre exemplu, un tânăr interpret, îngrijorat de 
starea sa emotivă, va fi mai precaut cu pregătirea 
ŞI prezenţa sa scenică. 


187 Oprirea temporară a respirației. 

Anxietatea este considerată de psihologi ca 
stare afectivă neconfortabilă, de tulburare difuză, 
vagă, însoțită de un sentiment de insecuritate, 
aparent fără motive obiective. Adeseori folosită 
ca sinonim pentru angoasă, ea se diferenţiază de 
aceasta prin absenţa modificărilor fiziologice, 
care nu lipsesc niciodată în angoasă (nelinişte 
extremă, frică iraţională). 

Mai multe şcoli încearcă să explice geneza 
anxietății, după pozițiile lor doctrinale. Pentru 
teoreticienii învăţării, această stare ar fi o reacție 
condiționată de teamă, o tendință dobândită. 
După psihanalişti, dimpotrivă, ea s-ar explica 
prin frustrarea libidoului (energia motrice a 
instinctelor de viață, cu o importanță 
fundamentală în conduitele umane, pe care le 
condiționează în mare parte) şi interdicțiile 
supraeului (ansamblu de interdicții morale). 

“Anxietatea ar fi un semnal de pericol 
adresat eului, adică personalităţii conştiente, care 
prevenit astfel, poate răspunde prin măsuri 
adecvate sau mobilizându-şi mecanismele de 
apărare.” —spune autorul mai sus menţionat. 15 

Teama de eşec este un amestec de 
îngrijorare şi anxietate şi este legată de momente 
în care trebuie să demonstrăm îndemânare sau 


'% N. Sillamy, op. cit. , p.291. 

cunoştinţe într-o situaţie oficială; aceasta include 
examene şi teste, interviuri, vorbitul în public, 
activităţi artistice. În toate aceste cazuri, suntem 
conştienţi că o serie de oameni ne urmăresc şi ne 
evaluează performanțele, cu bunăvoință sau 
altfel. Oricine va recunoaşte că susţinerea unui 
examen sau a unui test de aptitudini provoacă 
nervozitate. Unii oameni sunt afectaţi mai mult 
ca alţii, dar fiecare este afectat într-un fel. 
Acelaşi lucru este valabil pentru vorbitul în 
public sau interpretarea artistică pe scenă. Faptul 
că ne plasăm de bunăvoie într-o poziţie, în care 
ne aflăm în centrul atenţiei şi ca urmare ne 
expunem criticii, poate produce o mare anxietate. 
Teama de eşec coincide, de obicei, cu o lipsă de 
încredere în sine. 

VI.5. Cuvântul frustrare (lat. 
frustra=zadarnic), descrie starea afectivă 
rezultată în urma unei împrejurări de a împiedica 
organismul să-şi satisfacă unele necesităţi, la care 
acesta răspunde prin agresiune sau retragere. Cu 
cât energiile puse la dispoziția organismului 
pentru îndeplinirea unui scop sunt mai mari, cu 
atât mai intensă este nevoia de satisfacere, cu atât 
mai violentă este reacţia de stres. Aceste energii 
reprezintă partea negativă a stresului (disstres) şi 
se pot acumula creând blocaje, dacă nu sunt 
combătute la timp. Ca urmare, se pot observa 


176 


sentimente produse prin activarea zonelor de 
neplăcere ale sistemului limbic: teamă, ciudă, 
furie, etc.; o formă atenuată este dezamăgirea. 
Descărcarea energiilor prin sentimente negative 
este de obicei mult prea neînsemnată pentru a 
elimina disstresul, de aceea se impune evacuarea 
lor înainte să intoxice organismul. 

- Prima posibilitate o constituie agresiunea 
directă, prin care e combătută persoana sau 
situaţia care a produs frustrarea. 

- A doua posibilitate este aceea a transferului 
agresivităţii înspre o persoană sau situaţie care nu 
are nimic în comun cu provocarea frustrări. 

- A treia posibilitate ar fi sublimarea energiilor 
acumulate, ce pot fi deviate spre o activitate 
artistică sau spirituală (conform teoriei lui 
Freud). 

Ultima posibilitate rămâne autodistrugerea, 
dacă primele trei variante nu pot fi realizate. 
Energiile negative se întorc în mod destructiv 
asupra propriului organism, provocând de cele 
mai multe ori tumori sau alte afecţiuni fizice 
grave, chiar ireversibile, aşa-numitele boli ale 
stresului. 

Tracul scenic este partea nocivă a 
"ghearei" din noi, denumită stres. Câştigând în 
accepţia medicală noi sensuri, cuvântul stres este 
greu traductibil în alte limbi, motiv pentru care 

acestea, inclusiv limba română, l-au însuşit ca 
atare. 


Consumul de 


N planificat 


( frustrare 


(Fig. după V. F. Birkenbihl) 

VI.6. Termenul stress , de origine anglo- 
saxonă, desemnează o supra-solicitare sau 
constrângere. În sens biologic, se foloseşte pentru 
semnalarea stării de alarmă a organismului, 
provocată de variaţi factori nocivi. Conform 
teoriei, toate stările alarmante provoacă 
întotdeauna aceeaşi reacție de apărare, indiferent 
de natura factorului stresant. 

Prin stres, medicina desemnează orice stare 
de tensiune creată de agresiune, provenind din 
mediul extern sau intern, față de care organismul 
se apără pe calea unor reacții de adaptare, 
solicitând în acest scop axul hipotalamo-hipofizo- 

suprarenalian . După cum indică numele, 
acest ax este format din hipotalamus (formațiune 
anatomică deosebit de importantă, situată în 
porțiunea bazală a creierului) la care se adaugă, 
ca elemente la fel de importante, glanda hipofiză 
şi glandele suprarenale. ””®? 

Intrat în vorbirea curentă doar de 
aproximativ trei decenii, termenul medical stres a 
fost introdus şi definit încă din 1925 de doctorul 
Hans Selye, celebrul savant, profesor de renume 
mondial (Universitatea din Montreal, Canada), 
care demonstrează pe cale experimentală, că 
“la originea bolilor stă stresul, în enorma 
varietate sub care acesta se prezintă.” În optica 
lui, prin stres trebuie să înţelegem reacția 
organismului la efortul de adaptare şi nu situația 
care cauzează emoția. Această reacţie se 
dezvoltă, în aceeaşi optică, în trei etape - şi 
anume : 

Mai întâi survine o aşa-numită reacție de 
alarmă, constând în mobilizarea întregului 
organism. În această etapă, inima bate mai repede 
decât de obicei, respiraţia se accelerează etc. 


19 Badiu Ghe., Papari A., op. cit., p. 190. 
1 Hans Selye, De la vis la descoperire, Ed. Medicală, Bucureşti, 
1968, p. 68. 

Cea de-a doua etapă este de rezistență, în 
timpul căreia persoana în cauză se adaptează 
agentului stresant. 

Dacă această etapă durează dincolo de 
anumite limite, energia de rezistenţă se epuizează 
şi astfel subiectul intră automat în cea de-a treia 
etapă, aceea de epuizare. De reţinut faptul, nu 
lipsit de importanţă, că toate aceste etape se 
includ în ceea ce cunoaştem sub termenul general 
de sindrom de adaptare, sau sindrom Selye. Este 
bine de ştiut că nu întotdeauna stresul trebuie 
evitat, întrucât în anumite condiții el exercită 
efecte benefice asupra organismului, dominându- 
| şi stimulându-l. Numai când acţiunea lui este 
foarte intensă şi în special îndelungată, ea devine 
automat nocivă. 

Tipuri de stres : 

În principiu, există trei categorii de oameni 
- cel care se simt bine dacă au un stil de viaţă 
stresant (stres pozitiv), cei care nu se descurcă 
decât cu un stil de viaţă liniştit (stres negativ) şi 
cei care sunt în stare să se adapteze perfect atât la 
stres cât şi în lipsa lui (stres bivalent). 

Pentru artişti, din păcate, se aplică doar 
primele două categorii. Avantajaţi sunt cei din 
prima categorie, care pot să-şi stăpânească 
emoţiile şi să fie astfel mai convingători pe scenă 
față de cei din cea de-a doua categorie, care de 

obicei au un randament scăzut. În absenţa 
acestuia, presupunând că există şi astfel de artişti, 
de care noi încă nu am auzit, influențarea și 
transmiterea afectivă pentru artist şi public ar fi 
blocată. 

Multiplele modificări organice, care au loc 
pe planul anatomo-fiziologic în stări de emoţii, 
stres, trac, sunt determinate de  excitarea 
sistemului nervos vegetativ, în primul rând a 
celui simpatic. O particularitate fiziologică a 
nervului simpatic o constituie caracterul difuz al 
activităţii sale. 

“Modificările cele mai frecvente, survenite 
în urma excitării sale sunt numeroase: dilatarea 
pupilei, accelerarea ritmului cardiac, creşterea 
presiunii sanguine, contracția şi dilatarea vaselor 
sanguine, inhibarea mişcărilor peristaltice ale 
stomacului, secreția intensă a glandelor 
sudoripare şi inhibiția celor salivare. Între alte 
reacții, are loc şi o descărcare masivă de 
adrenalină în sânge, un hormon care are efecte 
asemănătoare cu cele provocate de stimularea 
simpaticului, întăreşte şi prelungeşte funcția 
acestuia, mai ales privind accelerarea ritmului 
cardiac şi al intensificării funcției glucogenice a 
ficatului.”- după cum ne spune A. Papari. ”' 


191 Badiu, Ghe., Papari, A., op. cit., p.211. 

Funcţia parasimpaticului în situaţii de stres 
puternic, generator de trac scenic, este mai puţin 
cunoscută; se pare că acest segment al sistemului 
nervos vegetativ participă în reacțiile inhibitive. 
O excitare puternică a sa provoacă adeseori o 
inhibiție psihică — o frână pentru gândire — ce 
face imposibil efortul mental susținut; activitatea 
psihomotorie şi voluntară este diminuată. După 
cum susţine V. Peiffer: 

“Această stare se întâlneşte, cu grade 
diferite de manifestare, la subiecţii emotivi (în 
situaţii de examen, de exemplu), la psihastenici şi 
la melancolici.” 

În stresul acut, cum este cazul tracului 
scenic, sunt solicitate brutal, pe termen scurt, 
două sisteme endocrine: sistemul 
catecolaminergic adrenal şi axa hipofizo- 
corticosuprarenală. Răspunsul, în stresul acut, se 
traduce prin reacții cardio-vasculare şi 
metabolice. 

“Efectele metabolice ale catecolaminelor — 
afirmă A.I. Baba şi R. Giurgea — sunt de tip 
ergotrop, determinând creşterea producerii de 
energie prin mobilizarea substanțelor nutritive, 
activând glicogenoliza hepatică, glicoliza 
musculară, lipoliza, proteoliza, pe baza lactatului, 


12 Peiffer V., op. cit. , p. 80. 

glicerolului şi aminoacizilor, cu creşterea 
producţiei de uree.” 

Studiile experimentale au dovedit că există 
două căi principale, prin care se realizează 
răspunsul la stres. Calea neurohormonală este 
formată din mecanisme cu posibilități de 
autoreglare. Scoarța cerebrală, prin sensorii ei, 
primeşte şi selectează informaţiile, apoi le 
transmite hipotalamusului, unde va avea loc 
comutarea  influxului nervos în reacție 
hormonală, ce se transmite hipofizei şi 
suprarenalei, iar prin circuitul sanguin, întregului 
organism. A doua cale de transmitere a 
răspunsului la stres, se realizează prin 
intermediul catecolaminelor, eliberate sub 
influența descărcărilor de acetilcolină, de către 
teminațiile nervilor vegetativi şi de către 
medulosuprarenală. “O delimitare netă între 
aceste două căi nu se poate face;” — constată 
autorii mai sus menționați. °” 

Medicii au constatat, de asemenea, că 
zâmbetul relaxează muşchii faciali şi se reflectă 
favorabil asupra scoarței cerebrale. Funcţiile 
motorii ale muşchilor faciali ocupă mai mult de o 
treime din suprafaţa scoarței cerebrale, astfel 


193 Baba, A.L., Giurgea, R., Stresul, adaptare şi patologie, , Ed. 
Academiei, Bucureşti, 1993, p.16-17. 
14 Ibidem, p. 20. 

încât relaxarea prin zâmbet realizează 
deconectarea din stări de încordare nervoasă; 
tocmai această suprafață corticală influențează 
prin iradiere şi zonele vecine. 

“Cascadele de râs sonor decontractează 
muşchii respiratori, mai ales diafragmul şi 
muşchii abdomenului, iar odată cu aceştia şi cei 
ai spatelui; — susțin autorii mai sus amintiti.” 

Din punct de vedere energetic este 
interesant să aflăm că : 

“Aura energetică umană se contractă sau se 
dilată şi în funcție de influențele mediului 
ambiant. În cazurile de boală, frică, şoc sau trac 
emoţional (s.n.), ea se strânge în jurul corpului şi 
se extinde în situații favorabile.” — susţin soţii 
Manolea.!% Autorii atrag atenția că în situaţiile 
menţionate, chiar şi culorile ce compun aura 
energetică se modifică. Astfel, ei susțin că 
diferitele culori reflectă atitudini, reacţii şi tipuri 
de energii diferite. Culorile fundamentale indică 
fondul sufletesc al persoanei, tentele pastelate 
arată gradul de spiritualitate, cele apropiate de 
corpul fizic reflectă starea şi energiile fizice, cele 
exterioare reflectă energiile emoţionale, mentale 
şi spirituale. 


'% Badiu Ghe., Papari A., op. cit. , p. 344. 
1% D.&.A. Manolea, op. cit., pag.141. 

Termenul stres, în psihologie, este folosit 
în dublă accepţiune : 

pentru condiții neprielnice, vătămătoare, 
agresive, cărora individul trebuie să le facă faţă ; 

pentru desemnarea stării în care se află 
organismul supus agentului stresor. 

Fenomen psihologic individual, stresul 
semnificația pe care o acordă agentului stresant. 
El poate fi de mai multe feluri : 

1. psihic (sfera emoţională a psihicului) 

2. psiho-fiziologic (întregul organism) 

3. psiho-social (convieţuirea în grup) 

4. psiho-cultural (încălcarea unor obiceiuri şi 
tradiţii socio-culturale) 

5. psihologia maselor (războaie, catastrofe 
naturale) 

6. psiho-profesional (artă, aviație, sporturi 
extreme). 

Față de stresul fiziologic, cu toate 
modificările ce-l însoțesc, stresul psihologic 
cuprinde o realitate mult mai complexă, ale cărei 
aspecte psihice trebuie cercetate cu mijloace de 
investigare speciale şi pe baza unei terminologii 
adecvate. 

Shannon şi Isabell,” doi psihologi 
cercetători americani, au făcut un experiment 
prin care au demonstrat că se pot produce reacții 
ale stresului fiziologic pe baza unor procese pur 
psihologice. Unor subiecți care urmau un 
tratament stomatologic, li s-au făcut injecții, fiind 
lăsaţi apoi, în alte cazuri, să aştepte injecția, fără 
ca țesutul să fie atins. Cercetătorii au putut 
constata, prin măsurarea hidrocortizonului din 
sânge, că din pura anticipare a durerii, provocată 
anterior de injecție, au rezultat reacții specifice 
stresului fiziologic. Fenomenele de stres şi 
frustraţie'” sunt dependente de personalitatea 
subiectului. 

După o succintă prezentare a cauzelor şi 
modificărilor fiziologice ce declanşează, conform 
cercetărilor medicale, stresul, emoția şi tracul 
scenic, după ce am enumerat centre importante 
care au întreprins cercetări ştiinţifice pe această 
temă, cunoscute de noi până în prezent, vom 
încerca să abordăm, pe scurt, cauzele şi 
modificările psihologice ce intervin în actul de 
re-creare şi interpretare pe scenă. 


1% 7. L, Shannon, G. M. Isabell, Stress in dental patients , 
Technical Report, Texas, May,1963. 

1% Aspect al actului de adaptare la mediul înconjurător dependent de 
personalitatea individuală. 

VI.7. Actul de creaţie se caracterizează 
prin interiorizare şi autocontrol, însoțit de starea 
specifică de sensibilitate  neuro-senzorială. 
Artistul interpret sau creatorul artist, aflat în 
lumina rampei, este un emițător, chiar dacă stă 
mut în faţa publicului receptor, sau transmite 
vibrații sonore. Ce înseamnă a depăşi scena ? 
Fără îndoială şi această forță care subjugă 
auditorii, care transmite un mare circuit de 
corespondențe psihice de unde umane, făcăndu-l 
pe emițător, adică pe artist, stăpânul tuturor 
energiilor din jurul lui. Contactul se realizează 
deplin doar cu condiţia ca cei doi, adică 
emițătorul şi receptorul să fie acordaţi pe aceeaşi 
frecvenţă sufletească. 

“Testările moderne ne dovedesc că 
încordarea fizică şi psihică, dezordinea interioară, 
dezechilibrează şi diminuează potențialele 
bioenergetice umane.” — susține E. Fresnel.’ 

Expresivitatea artistică, scenică, şi trăirea 
adâncă, alerta ideilor pasionante, toate aspectele 
muncii cu imaginația, pot produce un şir de 
dereglări impresionante. Oprirea involuntară a 
respirației în starea de profundă concentrare 
intelectuală, spasmele şi obstrucțiile trecătoare în 
diverse zone ale organismului, modificările 


19 Edith Fresnel, Le trac , Ed. Solal, Paris, 1999, p. 181. 

chimismului sanguin prin încordare psihică, 
dereglările endocrine, sunt o parte din tulburările 
fiziologice care însoțesc stările psihice de 
încordare nervoasă, pe scenă. Crampa musculară 
a mâinii dirijorului sau a instrumentistului, 
parezele trecătoare sau cronice ale corzilor 
vocale ale cântăreților, parezele faciale şi 
tulburări ale glandelor gâtului la suflători, 
anxietatea nemotivată însoţită de răceala mâinilor 
sau  încleştarea  maxilarelor, incapacitatea 
dominării tracului ca manifestare a efortului 
creaţiei, micşorează randamentul profesional şi 
longevitatea artistică. 

Concluziile care se desprind în acest 
moment cu privire la modificările psihofizice ale 
comportamentului interpretului muzician, a 
investigării cauzelor fiziologice şi psihologice 
care le determină, pot fi următoarele : 

fiecare individualitate, mai ales artistul, 
este unic în univers (exterior şi interior), reacțiile 
sale la orice stimul vor fi diferite, de la individ la 
individ; 

reacțiile psihologice la stimuli nocivi 
(stres) sunt mai puternice decât cele fiziologice, 
ele nu pot fi măsurate cu aparatură ştiinţifică, 
doar analizate cu ajutorul testelor psihologice şi 

prin studiul comparativ al imprimărilor din 
concert sau concurs; 

reacțiile fiziologice sunt difuze, de scurtă 
durată, afectează direct funcțiile organismului, 
pot fi măsurate şi testate cu aparatură ştiinţifică. 

Pentru cei interesaţi amintim că sfaturi şi 
exerciţii antistres puteţi afla consultând cartea 
Stresul scenic de acelaşi autor. 

În încheierea acestui capitol, ne permitem 
să cităm părerea unei vestite pianiste, în legătură 
cu tracul scenic — M. Long : 

"Nu trebuie să cânți cu el, ci în ciuda lui. 
Cu alte cuvinte: să fii destul de tare pentru a-l 
domina. Nu este totdeauna uşor. "2! 


2% Jonescu, L.A., Stresul scenic, ed. University Press, Constanţa, 
2004. 
2! Marguerit Long, op. cit, p.82. 

CAPITOLUL VII 


Creativitatea, motivaţia şi trăirea artistică 


VIII. Creativitatea, conform 
dicţionarelor de psihologie,-* este dispoziţia de a 
crea care există în stare potențială la orice 
individ, indiferent de vârstă. Considerată ca fiind 
dependentă de mediul socio-cultural, această 
tendinţă naturală necesită condiții favorabile 
pentru a se exprima. 

Teama de deviere, de a fi luat în derâdere 
ca şi conformismul sunt considerate a fi piedici 
în calea creativităţii. Pentru a elibera imaginația 
de lesturile sale, psihologii au pus la punct 
tehnici de discuţie în grup, unde se pot exprima 
chiar cele mai bizare idei, fiecare participant 
rivalizând în planul ingeniozității fără teama de a 
fi criticat; probleme dintre cele mai dificile îşi 
găsesc pe neaşteptate soluţiile. 

Perfecţiunea tehnică a interpretului modern 
trebuie să fie deosebit de ridicată, deoarece în 
artă ea reprezintă un mijloc important de 
exprimare, cu toate că toţi cunosc proverbul : 
scopul (muzica) scuză mijloacele (tehnica). 


22N, Sillamy, - op. cit, pag. 84. 

Compozitorul aşteaptă de la interpret 
perfecţiune în redarea cât mai fidelă a operei sale, 
totuşi o execuţie perfectă din punct de vedere 
tehnic, dar care este lipsită de expresie, 
creativitate sau motivaţie, este la fel de prost 
receptată ca şi cea care suferă de imperfecţiuni 
tehnice. 

Interpretul trebuie să fie permanent 
conştient că scena nu este o sală de repetiții. 
Mulți tineri interpreți, care stăpânesc o tehnică 
admirabilă, nu realizează pe deplin că înşiră doar 
note, că muzica pe care o execută este lipsită de 
vitalitate şi căldură sufletească, personalitatea lor 
artistică nu ştie, sau nu poate încă să transmită 
ascultătorilor acea energie care însufleţeşte 
sunetele. Spunem despre acest gen de interpreți 
că le lipseşte creativitatea, acea însușire, care în 
cele mai multe cursuri sau cărți este definită doar 
ca o capacitate de a rezolva problemele ce apar 
pe parcursul vieții, pe baza unor modele de 
gândire. 

Noi credem că problema creativității nu se 
poate impune din exterior, oricâtă inteligență, 
rațiune, voință sau modele ar dispune o persoană, 
ea trebuie să izvorască din interiorul ființei, să fie 
asemeni unei viziuni, pe care o poți găsi doar cu 
dragoste pentru muzică, instrument, public, 

pentru ființa umană în general şi tot ceea ce ne 

înconjoară. 

Pentru a depista stresul sau blocajele 
energetice ale artiştilor, kinesiologii muzicali” 
au împărțit în mod artificial şi voluntar 
perioadele de dezvoltare ale creativităţii în 5 
faze, pentru ca tinerii să poată testa prin proprie 
voinţă fiecare nivel de dezvoltare atins. 

1. Liniştea sau detensionarea sufletească. Ideile 
artistice nu se pot planifica sau extorca 
conform dorințelor proprii, de aceea 
interpretul are nevoie de pauze artistice, de 
gol mental şi creativ, pentru a lăsa loc 
inspirației, ce în trecut era atât de frumos 
denumită prin cuvântul muză să umple această 
linişte interioară, de altfel destul de greu de 
obținut, în condițiile stesante ale vieții 
cotidiene. Numai într-o stare de meditație 
contemplativă pot încolți viziunile sau 
inspiraţiile artistice. 
perioada deschiderii spirituale, în care nimic 
nu poate fi încă planificat, puterea de decizie 
nu lipseşte, dar nu este o condiție suficientă. 

3. Faza dialogului interior. Ea reprezintă 
momentul în care artistul se decide asupra 


203 R, Sonnenschmidt & H. Knauss 

uneia din posibilele forme şi idei ce au încolțit 
şi au crescut în interiorul său, dar încă totul 
este neclar, ca în ceaţă. 

4. Faza conturului. Această penultimă fază a 
conturării în linii vagi a uneia din formele şi 
ideile ce au prins viaţă prin dialogul interior al 
artistului îl fascinează şi atrage cu toată forța 
psiho-fizică, îl îndeamnă la acţiune. 

5. Faza  definitivării. Ultima fază, cea a 
definitivării viziunii sau inspiraţiei într-o 
formă precisă, după un plan bine structurat, 
este faza în care artistul este gata pregătit 
pentru actul creației, cretivitatea sa este 
saturată cu energie care trebuie eliberată prin 
opera de artă (compozitor), sau actul scenic 
( în cazul interpretului). 

Toate aceste faze sunt de esenţă spirituală, 
ele nu se derulează conform acestei etapizări 
artificiale, unele faze pot lipsi sau se pot 
comprima, dar în esenţă creativitatea se clădeşte 
pe un suport imaterial, spiritual, bazat pe o 
nesfârşită dăruire de sine şi energie sufletească. 

Problema bazei spirituale a creativităţii a 
început să-i preocupe din ce în ce mai mult pe 
muzicieni, cercetători şi pedagogii occidentali”, 
deoarece planurile şi programele şcolare actuale 


204 Ne referim în primul rând la L.A.K. - Freiburg 

orientează şi formează tinerii în direcția 
dezvoltării unor capacităţi intelectuale ce ţin de 
dezvoltarea preponderentă a emisferului stâng 
(cel analitic), în detrimentul celui drept (al 
inspiraţiei şi intuiţiei), defavorizând dezvoltarea 
creativităţii. 

Şcolile de artă occidentale, cu excepţia 
unor forme de învățământ preşcolar, denumite 
sugestiv fabrici sau uzine de învăţare, nu pun 
accent pe dezvoltarea acestei laturi a 
personalității — creativitatea; în planurile de 
învățământ lipsesc materii, sau sunt insuficiente 
tocmai acele materii care trebuie să le dezvolte 
tinerilor sensibilitatea, dragostea, toleranța, 
intuiţia sau creativitatea, idee la care subscriem. 

Deoarece aceste categorii şi însuşiri 
spirituale nu pot fi măsurate şi notate de către 
ştiinţele exacte, procentajul lor este extrem de 
scăzut deocamdată, iar în afară de cazul când 
norocul le hărăzeşte unor tineri câțiva profesori 
deschişi spiritual, care să le transmită dorinţa 
autoperfecționării sufleteşti, materii precum 
filozofia, psihologia, logica, metafizica sau 
istoria religiilor se predau sporadic, deloc, sau cu 
dezinteres. Tocmai aceste discipline ar trebui 
aprofundate, alocându-se un număr mai mare de 
ore de curs cu profesori specializaţi, ele ar trebui 
să facă parte din educaţia tinerilor în mod 

obligatoriu, alături de ştiinţele exacte, mai ales în 
şcolile cu profil artistic, pentru a dezvolta baza 
spirituală a personalităţii lor artistice. 

“ Artistul este un om înzestrat cu capacităţi 
extrasenzoriale de medium, chiar dacă el nu este 
pe deplin conştient că le posedă.” 

Marii creatori, geniile, toți au recunoscut 
partea divină a naturii umane şi a creației artistice 
sau chiar ştiinţifice, privind-o şi primind-o ca pe 
o muză inspiratoare, salvatoare de multe ori. 
Vom cita trei cugetări celebre asupra creativităţii. 

“Marele secret al tuturor geniilor creatoare 
constă în faptul că au posedat forţa de a capta 
frumuseţea şi bogăția spirituală universală, 
mărirea şi modestia credinței şi puritatea 
sufletească, ca apoi să dăruiască tuturor această 
bucurie.” 

G. Puccini 
“Arta nu e nici ştiinţă, nici meserie, ci un 
drum şi destin în viată.” 
J. Brahms 
“Ochu sunt oglinda sufletului, urechile poarta 
spre el.” 
Vechi proverb Indian 


205 R, Sonnenschmidt & H. Knauss, - op. cit., pag. 53. 

VII.2. Motivația, (lat.  motus=mişcare) 
inclusiv cea artistică, este considerată ca factor 
psihic intern, care pe lângă aptitudini, 
temperament, însuşiri de caracter, contribuie la 
determinarea manifestărilor de conduită (de 
exemplu, pe scenă) . Orice comportament este 
îndreptat către un anumit scop, în măsura în care 
organismul pune energii la dispoziţie. 

Când organismul dispune de energii 
suplimentare, acestea pot fi investite pentru 
satisfacerea necesităţilor de ordin superior, 
spiritual. 

Trebuinţa de performanţă, sintagmă 
folosită de psihologul A. Roşca, este una din 
motivațiile artistice, care face parte din 
trebuinţele superioare ale omului. Cu cât 
motivaţia este mai mare, cu atât creşte nivelul 
performanţei. Modificarea performanţelor, ca 
urmare a anxietăţii, stresului şi tracului, depinde 
însă şi de alți factori, anume gradul de dificultate 
al sarcinilor şi trăsăturile de personalitate 
individuală, cu implicarea prestigiului: ego- 
involvment (auto-implicare). 

“Motivația este un ansamblu de factori 
dinamici, care determină conduita unui 
individ.” 


26N, Sillamy, - op. cit., pag. 202. 

Lucrările neurofiziologilor şi psihologilor 
au vrut să demonstreze până acum, că totdeauna 
comportamentul depinde de modificările interne 
(neuroendocrine) şi de excitanţii externi (mediu), 
care acţionează asupra creierului. 

Centrii  motivației sunt situaţi în 
hipotalamus  (diencefal), iar sub acțiunea 
stimulilor  adecvaţi determină atât o stare 
emoțională cât şi răspunsuri somato-motorii şi 
vegetative. Menționăm că şi reglarea 
comportamentului ține de aceleaşi localizări. 

Neurofiziologii”” precizează că la baza 
motivației stau instinctele, iar activitatea zonelor 
cerebrale care controlează trăirile agreabile sau 
dezagreabile se corelează în prezent cu 
identificarea şi acțiunea unor substanțe chimice, 
encefalinele şi endorfinele, despre care am vorbit 
în capitolul doi şi care sunt eliberate de glanda 
hipofiză în condiții de stres. Se pare, că pe lângă 
faptul că aceste substanțe intervin în reglarea 
temperaturii, respirației, circulației, etc., ele sunt 
legate şi de determinarea stării de satisfacție sau 
insatisfacție. 

Putem considera că motivația este primul 
element al conduitei; ea este aceea care pune în 


207 C, Arseni, - op. cit., pag. 85. 

mişcare organismul până la reducerea sau 
dispariţia tensiunii care a provocat-o. 

Psihologia clasică face distincţie între 
motive şi mobiluri, primele fiind cauzele 
intelectuale ale actelor noastre, celelalte cauzele 
afective. Această diferențiere este de fapt 
artificială şi iluzorie, la originea conduitelor 
noastre nu stă numai o cauză, ci un ansamblu 
indisociabil de factori conştienţi sau inconştienţi, 
fiziologici, intelectuali, afectivi, sociali, care sunt 
într-o interacţiune reciprocă continuă. 

Motivația apare în urma fixării unor 
scopuri mai apropiate sau îndepărtate, materiale 
sau spirituale, ce se doresc a fi atinse. Depinde de 
intensitatea şi mobilitatea  motivaţiei, ca 
idealurile sau scopurile să fie atinse. Motivația 
muzicală oferă un grad sporit randamentului 
şcolar. 

Motivația artistică este un proces care 
trebuie să se desfăşoare din interior spre exterior. 


Exterior înseamnă public, admiratorul 
operei de artă, partenerul energetic al artistului, 
factor foarte important pentru interpret şi actul 
artistic. 


Arta unui artist care nu are contact cu 
publicul este sortită pieirii. Nu este suficient ca 


198 


artistul să-şi admire în taină, de unul singur, 
propria creaţie. 


Interior înseamnă deschiderea sufletească, 
receptivitate față de opera şi actul artistic 
(compozitor, public), față de instrument (mijloc 
de comunicare), față de noutate sau avangarda 
artistică (stiluri, curente), față de diverse metode 
pentru completarea perfecțiunii tehnice 
(meşteşug, măiestrie), față de progresul 
intelectual-practic. 

Influenţa mediului social, intelectual şi 
artistic din copilărie reprezintă un factor 
important, nu şi suficient pentru o motivație 
artistică de durată pe tot parcursul vieţii. Ea 
devine o forță abia când acumulările în 
dezvoltarea şi conturarea personalităţii se vor fi 
încheiat sau au atins punctul culminant. 

Declanşarea actului interpretativ implică o 
motivaţie care are la bază un ideal abstract, de 
reuşită artistică. Iniţial, acţiunea voluntară trece 
printr-o etapă dinamică şi contradictorie, 
denumită lupta motivelor, în cadrul căreia se 
manifestă concurenţa între mai multe tendinţe ce- 
şi dispută privilegiul obiectivării în fapte. 
Opţiunea pentru una din ele mobilizează integral 
personalitatea într-un proces de evaluare a 


je ou. 

a semnificației pentru interpret a acestei re vocal 
uşite, chiar a eşecului şi a modalităţii de apărare 
împotriva acestuia. 

Comportamentul interpretului vocal sau 
instrumentist nu poate fi izolat de motivaţia sa 
afectivă. Afectivitatea imprimă elementul 
personal-subiectiv întregii vieți psihice, care 
controlează şi se răsfrâge asupra activității 
scenice. Corespondentul somatic al afectivității 
este dat de multitudinea modificărilor fiziologice, 
tributare sistemului neuro-vegetativ şi endocrin. 

La ora actuală circulă o serie de teorii ale 
mecanismului de declanşare şi desfăşurare a 
stărilor afective, cele mai recente evidenţiază 
rolul circuitelor nervoase stabile între diencefal şi 
cortex, impulsurile având la bază un substrat 
biochimic. Se cunoaşte astăzi cu certitudine că 
stările emoţionale sunt însoţite de un consum 
semnificativ de energie cerebrală, o parte fund 
rezultatul descompunerii glucozei din sânge.” 

Nu ne îndoim că reducerea motivaţiei 
afective doar la mecanisme neurovegetative sau 
endocrine va produce dezamăgire şi chiar 
opoziţie. De aceea vom completa aceste funcțiuni 
fiziologice cu cele psihologice, când vom vorbi 
despre trăirea artistică. 


208 Parhon, Aslan, Vrăbiescu, - op. cit., pag. 189. 

Parteneriatul muzicianului cu instrumentul 
său, ales de bunăvoie, atitudinea sa faţă de acesta 
durează o viaţă întreagă, dacă artistul îl priveşte 
ca pe o ființă, nu ca pe un obiect sau un mijloc de 
existență materială. Dacă se întâmplă aşa, toate 
bucuriile sau necazurile vieţii scenice, artistice, 
se împart în mod egal între artist şi partenerul său 
însufleţit, succesele, dar şi eșecurile fiind mai 
uşor suportate astfel. 

Forțele energetice interne de influențare 
artistică, unanim recunoscute ca fiind trăirea 
artistică, ascultarea interioară (dezvoltată pe baza 
auzului intern), imaginația  vizual-auditivă, 
intuiţia artistică, sunt forțe ce se dezvoltă în 
funcţie de dorinţa şi capacitatea individuală. 

VII.3. Trăirea muzicală (artistică) este o 
modalitate de restructurare a experienţei, care 
face ca activitatea artistică să fie o experienţă 
individuală, comună şi altora sub anumite aspecte 
şi totuşi originală. Din punct de vedere al 
interpretului, acest concept este perfect aplicabil 
actului de trăire muzicală la care participă. 

Trăirea afectivă angajează total artistul — 
există deosebiri majore între participarea 
interpretului şi cea a ascultătorului — sub acest 
aspect, trimiţându-şi ecourile la toate nivelurile 
structurii psiho-fiziologice cu consecinţe în plan 
psihic (blocaje sau epuizare), sau fiziologic 

(motorii, endocrine, biochimice), care la un 
anumit nivel de intensitate a trăirii afective 
determină o anumită stare, care variază de la 
dispoziţii şi emoţii la sentimente, afecte sau 
pasiuni. 

Nivelul tensional al trăirii muzical-afective 
în timpul actului interpretativ acționează ca 
factor dinamic şi este determinat de capacitatea 
de control emoţional al interpretului, de dorinţa şi 
voinţa sa. Această tensiune acționează 
permanent, datorită voinţei şi ca urmare a 
concentrării, interpretul îşi autoreglează acțiunea, 
orientându-se consecvent spre realizarea scopului 
propus, acela de redare muzicală. 

Un adevărat muzician-interpret nu va uita 
niciodată că el este cel mai important ascultător 
al său. Mulţi interpreţi, printre care recunoaştem 
că ne numărăm, consideră că gândurile, stările şi 
viaţa afectiv-emoţională pe care o încearcă pe 
scenă în timpul actului artistic se transmit 
auditoriului instantaneu. În acele clipe, undele 
sonore, gândurile telepatice, forțele energetice, 
stările de de extaz sau transcendenţă — putem să 
adăugăm şi alte stări ce nu au corespondent de 
exprimare în lexicul lingvistic — influenţează 
prin mecanisme imperceptibile, care scapă 
rațiunii, întregul proces de transmitere-receptare. 

Consecința metafizică a actului muzical, pe 
care mulți o neagă, este o chestiune de opţiune 
personală. Pentru unii a asculta muzică rămâne o 
simplă plăcere, pentru alţii înseamnă o trăire şi 
ascultare interioară esenţială. 

Cu ajutorul muzicii accedem la cunoaştere 
şi nu rămânem doar la emoția primară tradusă 
prin afecte. Emoţia şi tensiunea de la început, pe 
care o simțim cu toţii şi de care vorbim atunci 
când ne referim la un act autentic de interpretare 
muzicală, fac loc treptat relaxării, împăcării, 
seninătăţii şi liniştii interioare. 

De fapt, în actul muzical coexistă prin 
suprapunere un spaţiu-timp obiectiv (real, unde 
aceste coordonate sunt măsurabile, adică spaţiul e 
limitat iar timpul se scurge ireversibil), şi altul 
subiectiv (ireal, incomensurabil, în care există 
senzaţia sau starea pe loc a timpului, a 
necuprinderii spaţiale), cel al trăirii muzicale. 

Cu toate că muzica operează cu afecte într- 
o primă fază, ea generează o stare a conştiinţei ce 
depăşeşte zona sentimentelor sau a intelectului, 
supraînălțându-se în planuri existențiale 
metafizice. 

Un fragment, un semn al adevărului, ne 
absoarbe şi ne stimulează sub forma emoţiei 
muzicale. 

Pentru interpret, actul de redare a muzicii 
este un act de deplină conştienţă şi dăruire, în 
care întrega sa ființă luminează opera artistică şi 
auditoriul. Deşi sonoritatea caracteristică 
interpretului dezvăluie în principal potențialul 
emoţional propriu, ca reflex al emoției generate 
de operă, ea reprezintă capacitatea de aspirație 
spre ideal al interpretului şi a operei, desigur. 

Emoţia ințială este convertită şi serveşte ca 
suport tendinței transcendente a Eului printr-un 
complex psihic, ce însumează şi orientează 
variatele energii într-o nouă expresie calitativă, 
pe care o conştientizăm prin actul de trăire 
muzicală. 


“Frumosul sensibil e singura întruchipare a 
adevărului  ființării”, afirmă Heidegger,” 
actualizând o mai veche idee a esteticii creştine. 

Interpretul este primul rezonator şi 
amplificator al energiilor conţinute în structurile 
sonore. Dar ce se întâmplă cu ascultătorul în 
actul de trăire muzicală, participant şi el, dar fără 
vreo atribuţie operațională în cadrul lui? 

Pe durata actului muzical, ascultătorul 
simte că puterea sentimentelor sale e prea săracă 
faţă de starea profundă şi neobişnuită în care l-a 


*% M. Heidegger, - Originea operei de artă, Ed. Univers, Bucureşti, 
1982, pag. 94. 

transpus muzica. Dubla funcționalitate a 
fenomenului muzical, psihică şi energetică, care- 
şi canalizează impactul la toate nivelele, de la cel 
celular la cel mental, face posibilă antrenarea 
ascultătorului în actul de trăire muzicală. 

Concentrarea şi transmiterea fluxului 
energetic, afectiv-radiant al interpretului prin 
intermediul undelor sonore, crează un hipercâmp 
care tinde să înglobeze conştiinţa ascultătorului 
în mişcarea circulară a energiei, caracteristică 
actului de trăire muzicală. 

Ascultătorul nu-şi dă seama, decât neclar, 
că muzica îl poartă mai departe decât aşteptarea 
sa la o surescitare a afectivității sale, înspre o 
relevare intențională a operei şi a interpretării 
totodată. Neîncrederea în sensurile muzicii, sau 
sugestionarea că asistă la dezvăluirea unor 
intenţii pe care le indică însuşi compozitorul în 
caietul-program al concertului, îl lasă deseori pe 
ascultător epuizat, dezorientat şi nemulţumit, 
chiar dacă nu vrea să mărturisească. 

Mecanismul trezirii unor reacţii psihice 
profunde ascultătorului şi analiza acestora în 
raport cu categoriile estetice, prin şi cu ajutorul 
Muzicii, este problema principală a esteticii 
muzicale de la începuturile ei şi până astăzi. 


205 


Deoarece am început partea întâi a cursului 
nostru cu un citat, dorim să încheiem în acelaşi 
mod, citând din Pascal Bentoiu : 

“Dacă legile realității acustice ale 
intervalelor nu justifică pe de-a-ntregul utilizarea 
lor ca semn într-un act de comunicare artistică, 
iar tendințele naturale de conectare a elementelor 
ireductibile, sunetele sunt ale spiritului nostru, nu 
ale materialului, dacă suportul arhetipurilor se 
vădeşte pentru noi mai degrabă o închidere decât 
o deschidere a ființei către cosmos, ce mai 
rămâne de pus la baza unei opere muzicale, care 
să servească totodată drept principiu de 
construcție şi de comunicare pean 


210 P. Bentoiu, - Gândirea muzicală, Ed. Muzicală, Bucureşti, 1975, 
pag. 156. 

EA 


AURA ENERGETICA 


Planga (după A. Manolea) 

